Africa in Gamah dhathuruthah fashaifi | Mihaaru\nއެފްރިކާއިން ސީދާ ގަމަށް ފެށި ދަތުރުތަކާ ގުޅޭގޮތުން މައުލޫމާތު ދެއްވަނީ---\nގަމަށް ދަތުރުފެށި ސައުތު އެފްރިކަން އެއާލައިން.\n02 ޑިސެމްބަރ 2018 - 13:58 17 comments\nސައުތު އެފްރިކާގެ ޖޮހަނެސްބާގުން އައްޑޫ ގަން އިންޓަނޭޝަނަލް އެއާޕޯޓަށް ސައުތު އެފްރިކަން އެއާވޭސްގެ ޝެޑިއުލް ދަތުރުތައް މިއަދު ފަށައިފި އެވެ.\nގިނަ އަދަދެއްގެ ޓޫރިސްޓުންނާއެކު އެފްރިކަން އެއާވޭސްގެ، އޭ330 މަރުކާރުގެ މަތިންދާބޯޓު ގަން އެއާޕޯޓްގައި ޖެއްސުމުން މަރުހަބާ ދެންނެވީ ޓްރާންސްޕޯޓް މިނިސްޓަރު އައިޝަތު ނަހުލާ އާއި އައްޑޫ ސިޓީގެ މޭޔަރު އަބްދުﷲ ސޯދިގު (ސޯބެ) އެވެ. މަރުހަބާ ދެންނެވުމުގައި މަޖިލީހުގެ ރައީސް ގާސިމް އިބްރާހިމާއި ގަން އެއާޕޯޓް ހިއްސާވާ ކާސާ ހޯލްޑިންސްގެ ވެރިޔާ ޗަމްޕާ ހުސައިން އަފީފް ވެސް ބައިވެރިވެ ވަޑައިގެންނެވި އެވެ.\nޓޫރިސްޓުންނަށް ރަތް ދޫލައިން މަރުހަބާ ކީއިރު ދޫލައިގެ ދެ ފަރާތުގައި ގައުމީ ހެދުމުގައި ތިބި އަންހެން ކުދިން ގައުމީ ލަވައަށް ނެށުން ހުށަހަޅައިދިނެވެ.\nމިއީ އައްޑޫ އަށް ސީދާ ދަތުރު ފެށި ދެވަނަ ބައިނަލްއަގުވާމީ އެއާލައިނެވެ. މިހާރު ވެސް ސްރީލަންކަން އެއާލައިންސް އިން އަންނަނީ ލަންކާ އާއި އައްޑޫއާ ދެމެދު ދަތުރުތައް ބާއްވަމުންނެވެ.\nޓޫރިޒަމް މިނިސްޓްރީން ބުނީ ހަފުތާއަކު ދަތުރެއް، އެފްރިކާ އިން އައްޑު އަށް ބޭއްވުމަށް ނިންމާފައިވާއިރު، ކޮންމެ ހަފުތާއަކު 300 އެއްހާ ޓޫރިސްޓުން އެފްރިކާ އިން އައްޑު އަށް ގެންދާނެ ކަމަށެވެ. އަދި ކޮންމެ މަތިންދާބޯޓެއްގައި 20 ޓަނުގެ މުދާ ރާއްޖެ އެތެރެކޮށް، ރާއްޖޭގެ އުފެއްދުންތައް އެކްސްޕޯޓް ކުރުމުގެ ފުރުސަތު ވެސް ހުޅުވައިލަން ވަނީ ނިންމައިފަ އެވެ. އެފްރިކާ އަކީ ރާއްޖެ އަށް ތަރުކާރީ އާއި މަހުގެ ބާވަތްތައް އެތެރެކުރާ ގައުމެކެވެ.\nނޫސްވެރިންގެ ބައްދަލުވުމުގައި މިނިސްޓަރު އައިޝާ ވިދާޅުވީ އެ ދަތުރުތައް ފެށުމަކީ ދެކުނުގެ އިގްތިސާދަށާއި އޭވިއޭޝަން ދާއިރާ އަށް ލިބުނު ބޮޑު ކުރިއެރުމެއް ކަމަށެވެ.\n"ކުރިއަށް އޮތްތަނުގައި ހުރިހާ ތަނެއް ގުޅާލަން ލިބޭނެ ފުރުސަތަކަށް މި ދަތުރުތައް ވާނެ. ޖުމުލަކޮށް ރާއްޖޭގެ ތަރައްގީ އަށް ލިބޭ ބޮޑު ކުރިއެރުމެއް މިއީ،" އައިޝާ ވިދާޅުވި އެވެ.\nދަތުރުތައް ފެށުމުގެ ހަފްލާގައި ގާސިމް ބައިވެރިވެ ވަޑައިގަންނަވަނީ--\nދަތުރުތައް ފެށުނު ގޮތާ ގުޅޭގޮތުން ޗަމްޕާ އަފީފް ވިދާޅުވީ އެއީ އެ ދަތުރުތަކުގެ ޓުއާ އޮޕަރޭޓާ، "އެއާ ޓުއާ އޮޕަރޭޓާސް"ގެ މެނޭޖިން ޑިރެކްޓަރު ކޭތު ގޮވްގެ ހިޔާލެއް ކަމަށެވެ. ސައުތު އެފްރިކާ އަށް ނިސްބަތްވާ ކޭތު އެންމެ ފުރަތަމަ ރާއްޖެ އައީ 1977 ވަނަ އަހަރު އެވެ. އެއީ އިނގިރޭސީން ގަމުގައި ތިބި ދުވަސްވަރެވެ. އެ ދަތުރުތައް ފެށުމަކީ އޭރުއްސުރެ އޭނާގެ ޕްލޭނެއް ކަމަށް އަފީފް ވިދާޅުވި އެވެ.\nކީތު އައްޑޫގައި ގިނަ ދުވަސްތަކެއް ވަންދެން ހުރުމަށް ނިންމާފައިވާއިރު އޭނާއާ ބައްދަލުކޮށް، ވިޔަފާރިތަކަށް އޮތް ފުރުސަތުތައް ހޯދުމަށް އަފީފް ވިޔަފާރިވެރިންނަށް އިލްތިމާސްކުރެއްވި އެވެ.\n"ވިޔަފާރިވެރިންނަށް އެއްޗެހި ގަނެވޭނެ ގޮތް ހަމަޖައްސަން ކީތު ވަރަށް ސާމްޕަލް ގެނައި. ބައްދަލުކޮށް އެ ސާމްޕަލްތައް ބަލައި އަގުތަކާ އެއްޗެހި ބަލައި އެ ރޮނގުން ވެސް އައްޑޫ ސިޓީއަށާއި މާލޭގައި ވިޔަފާރި ކުރާ މީހުންނަށް ފައިދާވާނެ ގޮތަކަށް މަސައްކަތް ކުރުމަށް އެދެން،" އަފީފް ވިދާޅުވި އެވެ.\n"މިއީ ވަރަށް ބޮޑު ދޮރެއް ހުޅުވުނު. މީގެ ކުރިން މުޅިން ފޯކަސް މިއޮތީ އުތުރަށް. މިބުނީ ޔޫރަޕަށް. ސައުތަށް ބަލާ މީހަކު ނޫޅުނު. އެހެންވީމަ ނަސީބަކުން ކީތުއާ ދިމާވެގެން އެކޮޅުން މީހުން ގެންނަން. މި މީހުން އެބަހުރި ވަރަށް ހިޔާލު. މި ދާއިރާ ފުޅާކުރަން."\nކީތު ވިދާޅުވީ އޭނާގެ މަގުސަދަކީ ސައުތު އެފްރިކަން އެއާލައިނަށާއި ރާއްޖެ އަށް ފައިދާ ހޯދައިދިނުން ކަމަށެވެ. ގަން ހަބަކަށް ހަދައި އެ އެއާޕޯޓުން ލަންޑަނަށާއި ހޮންގޮން ފަދަ މަންޒިލްތަކަށް ދަތުރު ފަށަން މަސައްކަތް ކުރާ ކަމަށް އޭނާ ވިދާޅުވި އެވެ. އެގޮތުން ސައުތު އެފްރިކަން އެއާލައިންގެ ދެ ފްލައިޓް ހަފްތާއަކު ގަމަށް ދަތުރުފެށުމަކީ އުއްމީދު ކަމަށް އޭނާ ވިދާޅުވި އެވެ.\n"ލަންޑަނުން ގަމަށް. އަދި ގަމުން އޮސްޓްރޭލިއާ އަށް. ހޮންކޮންގުން ގަމަށް. އަދި ގަމުން ސައުތް އެފްރިކާ އަށް. މިއީ ޕްލޭނަކީ. މިއީ ދިގު ދަތުރެއް. ބުރަ ކަމެއް،" ކީތު ވިދާޅުވި އެވެ.\nއައްޑޫ މޭޔަރު، އަބްދުﷲ ސޯދިގް (ސޯބެ) ވިދާޅުވީ އައްޑޫގެ ޓޫރިޒަމް ކެޕޭސިޓީ އިތުރުކޮށް އަދި ދެކުނުގެ ރަށްތަކުގެ ތެރެއިން ޓޫރިޒަމަށް ފުރުސަތު އޮތް ރަށްތަކާ ގުޅުވާލަން ޖެހޭ ކަމަށެވެ. އައްޑޫއަކީ މަސްވެރި ސަރަހައްދަކަށް ވާއިރު އެ އެއާލައިން މެދުވެރިކޮށް މަސް ވެރިކަމުގެ ދާއިރާ އަށް ފުރުސަތު އޮތުމަކީ ވަރަށް ބޮޑަށް ބޭނުންވެފައިވާ ކަމެއް ކަމަށެވެ.\nގިނަ އަދަދެއްގެ ޓޫރިސްޓުން ރާއްޖެ އަންނަ ސައުތު އެފްރިކާއިން ރާއްޖެ އައުމަށް އާއްމުކޮށް 12 ގަޑިއިރު ދަތުރު ކުރަން ޖެހެ އެވެ. ނަމަވެސް ޑައިރެކްޓް ފްލައިޓާއެކު އެ ދަތުރު މިހާރު އެވަނީ ހަތް ގަޑިއިރަށް ކުރުވެފަ އެވެ.\nއައްޑޫގައި ޓޫރިސްޓް ހޮޓަލެއްގެ ގޮތުގައި އީކުއޭޓާ ވިލެޖުގެ އިތުރުން ޝަންގްރިއްލާ ރިސޯޓާއި ހެރަތެރަ ރިސޯޓް އަންނަނީ ހިންގަމުންނެވެ. އެ ސިޓީގެ ޓޫރިސްޓު ބެޑް ކެޕޭސިޓީ އަކީ މިހާރު 1174 އެވެ. މި ދަތުރުތަކާ އެކު އައްޑޫގެ ޓޫރިޒަމް ފުޅާވެގެން ދާނެ ކަމަށް ޓޫރިޒަމް މިނިސްޓްރީން ބުނެ އެވެ.\nއެ ދަތުރުތަކުގެ ޓުއާ އޮޕަރޭޓާ، "އެއާ ޓުއާ އޮޕެރޭޓާސް"ގެ މެނޭޖިން ޑިރެކްޓަރު ކޭތު ގޮވް ކުރިން ވިދާޅުވީ އެފްރިކަން އެއާވޭސް އަކީ ދުނިޔޭގެ ގިނަ ގައުމުތަކަށް ދަތުރުކުރާ އެއާލައިނަކަށް ވުމުން އަލަށް ފަށާ ދަތުރުތަކާ އެކު ގިނަ ގައުމުތަކަކުން ރާއްޖެ އަށް ޓޫރިސްޓުން ގެންނާނެ ކަމަށެވެ.\nއިތުރު ލިޔުންތައް އައްޑޫ ޓޫރިސްޓުން ސ. ގަން ސައުތު އެފްރިކާ ޓޫރިޒަމް ލޯކަލް ޓޫރިޒަމް ގަން އެއާޕޯޓްސް ކޮމްޕެނީ ޗަމްޕާ ހުސައިން އަފީފު އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު\nޓީއެމްއޭ އިން އައްޑޫގައި ސީ ޕްލޭން އޮޕަރޭޝަން ފަށައިފި


LIVE: Male' Ge Adhadhuthakun Uhmeedhu - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 15 ގަޑިއިރު ކުރިން\nކޮވިޑް-19ގެ ލުއިތަކަށް ފަހު ޖިމްތަކުން ހިދުމަތް ދިނުމަށް ހުއްދަ ހޯދާނެ ގޮތް ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން އާއްމު ކޮށްފި\nGym Thakun Hidhumai Dhinumah Huhdha Hoadhaane Goih Aanmu Koffihttps://t.co/gH0LHfZRJA\nJoorimanaa Eh Nukurey, Habaru Liyanee Alhuganduge Habaru Hingaathee: Nahula https://t.co/wJYIS6LqJZ\nމުޅި ރާއްޖޭގައި ކޮވިޑަށް ޚާއްސަ 605 އެނދު، 57 ވެންޓިލޭޓަރު.\nMulhi Raajjeygai Covid Ah Haassa 605 Endhu, 57 Ventilator https://t.co/8Xt0Hhyw8j\nޑެލްޓާއަށް ވުރެ ނުރައްކާތެރި ވޭރިއަންޓެއް އިންޑިއާގައި ފެތުރެން ފަށައިފި.\nDelta Ah Vure Nurakkaa Variant Eh India Gai Fethuren Fashaifi https://t.co/jO7DrYwnNg\nކޮވިޑްގައި 37 އަހަރުގެ ފިރިހެނަކު ނިޔާވެއްޖެ.\nBREAKING NEWS: Covid Gai 37 Aharuge Firihenaku Niyaavejje https://t.co/qPyv2l0vBB\nކޮވިޑް ބަލިމަޑުކަމުގެ ތެރޭގައި އެތައް މިލިއަން ބަޔަކު މިލިއަނަރުންނަށް ވެއްޖެ\nCovid Balimadukamuge Thereygai Ethah Million Bayaku Millionaires Ah Vejje https://t.co/6IQcdLyAaK\nMale' In Mihaaru Dhuvaalaku 2000 Meehun Ves Covid Ah Testeh Nukurey https://t.co/DSP0Jq9jLk\nކޮވިޑް-19 އަށް ފައްސިވާ މީހުންގެ އަދަދު ކޮންމެވެސް ވަރަކަށް މަދުވެ އަނެއްކާ ވެސް އުއްމީދީ މަންޒަރެއް އަންނަނީ ފެންނަމުންނެވެ. އަންގާރަ ދުވަހަކީ މާލެ އިން ކޮވިޑަށް ފައްސިވާ މީހުންގެ އަދަދު 100 އަށްވުރެ ދަށުގައި ހުންނަތާ ހަތްވަނަ ދުވަހެވެ.\nއަންގާރަ ދުވަހު 145 މީހުން ކޮވިޑަށް ފައްސިވިއެވެ. ފައްސިވި މީހުންގެ ތެރެއިން މާލެ އިން ފައްސިވީ 61 މީހުންނެވެ. އަތޮޅުތެރޭގެ މީހުން ދިރިއުޅޭ ރަށްތަކުން 77 މީހުން ފައްސިވިއެވެ. މީގެ އިތުރުން އިތުރު ހަތް މީހަކު ރިސޯޓްތަކުން ފައްސިވިއެވެ.\nއަންގާރަ ދުވަހު ކޮވިޑަށް ޓެސްޓް ކުރީ 4548 މީހުންނެވެ. އެހެންކަމުން ކޮވިޑަށް ފައްސިވެފައި ވަނީ ޓެސްޓް ކުރި މީހުންގެ ތެރެއިން %3 މީހުންނެވެ.\nއަންގާރަ ދުވަހަކީ ފާއިތުވި ދެމަހެއްހާ ދުވަހަށް ބަލާއިރު އަތޮޅުތެރޭގެ މީހުން ދިރިއުޅޭ ރަށްތަކުން ކޮވިޑަށް އެންމެ މަދުއަދަދެއްގެ މީހުން ފައްސިވި ދުވަހެވެ.\nކޮވިޑް-19 އަށް ފައްސިވާ މީހުންގެ އަދަދު މަދުވާން ފެށުމުން މިރޭ ވަނީ ބައެއް ލުއިތައް ދޭން ނިންމާފައެވެ. އޭގެ ތެރޭގައި މިހާރު ހަވީރު 16:00 ގައި ކާފިއު ހިންގަމުންދާ ދިއުމަށް ބަދަލު ގެނެސް ކާފިއު ގަޑި ފެށޭނީ އިރުއޮއްސި 18:00 އިން ފެށިގެން ކަމަށް ވަނީ ނިންމާފައެވެ.\nއަދި އޭގެ އިތުރުން ޖިމްތައް ވެސް ފަތިހު 05:00 އިން ހަވީރު 18:00 އަށް ހުޅުވާފައި ބެހެއްޓުމުގެ ހުއްދަ ދޭން ވަނީ ނިންމާފައެވެ. ނަމަވެސް ޖިމްތައް ހުޅުވުމުގެ ކުރިން އެޗްޕީއޭ އިން ހާއްސަ ހުއްދައެއް ނަގަން ޖެހޭނެއެވެ. އަދި ޖިމްތަކުން ހިދުމަތް ދެވޭނީ ވެސް އެޕޮއިންޓްމަންޓް އުސޫލުންނެވެ.\nމީގެ އިތުރުން މޮނިޓަރިންގައި ނެތް ރަށްތަކުން އެހެން ރަށްތަކަށް އިތުރު ހުއްދައެއް ހޯދުމެއްނެތި ދަތުރުކުރުމުގެ ހުއްދަ ވެސް ދޭން ވަނީ ނިންމާފައެވެ.\nHPA Ah Olhijje: Male In Iyye Fassivee 35 Meehunneh Noon, 84 Meehunhttps://t.co/yPkgoumWM2\n— Vaguthu Online (@VaguthuOnline) June 22, 2021\nBREAKING: Eh Rashun Aneh Rashah Dhathuru Kuran Huhdha Dheefihttps://t.co/l2APRFZJUv\nBREAKING NEWS: Gym Thah Hulhuvumuge Huhdha Dheyn Ninmaifi https://t.co/NLoijS7myp\nBREAKING NEWS: Curfew Haveeru 18:00 In Fathihu 04:00 Ah Badhalkuran Ninmaifi https://t.co/gWXsirPSfq\nBREAKING NEWS: Ithuru 145 Meehaku Covid Ah Fassivejje https://t.co/kVD1u87pdn\nބޮލީވުޑު ފަންނާނުން ޗުއްޓީ ހޭދަކުރަން މިހާރު އަންނަނީ ރާއްޖެއަށް ނޫން\nކޮވިޑް-19: އިންޑޮނޭޝިއާ އިން މަރުވި މީހުންގެ އަދަދު އެއް ލައްކަ އަށް\nދަރިވަރުންގެ ރައްކާތެރި ކަމަށް ވެކްސިން ކޭމްޕެއް ފަށައިފި\nޖޫން 23, 2021 05:27\nތިޔަ އަދަދު ތަކަކީ ކަރުދާހުން މަދު ކޮށް ދެއްކީމާ މަދުކޮށް ފެންނަ ކަރުދާހުން ގިނަކޮށް ދައްކައިފިއްޔާ ގިނަކޮށްފެންނާނެ އެއްޗެއް !\nޖޫން 23, 2021 09:57\nދެން އެންމެ ގިނައިން ކޮރޮނާ އޮންނަ ޤަވްމެއްބަލާ ފަތުރުވރިން ގެނަންފަށާފިނަމަ އަނެއްކާވެސް ކުރިންޖެހުނު ޙާލު ޖެހޭނެ ވިސްނަވާތި


Covid aaeku thauleemah libunu gellun anadhaaza nukurevey: Minister\nކޮވިޑާއެކު ތައުލީމަށް ލިބުނު ގެއްލުން ލަފާ ނުކުރެވޭ: މިނިސްޓަރު\nއަމީނިއްޔާ ސްކޫލްގެ ދަރިވަރުންތަކެއް: ކޮވިޑާއެކު ދަރިވަރުންގެ ތައުލީމަށް ބޮޑެތޮ ގެއްލުން ލިބިފައިވޭ\nކޮވިޑް-19 އާއި ގުޅިގެން ލޮކްޑައުން ކުރަން ޖެހި، ސްކޫލުތައް ބަންދު ކުރުމުގެ ސަބަބުން ދަރިވަރުންގެ ތައުލީމަށް ލިބުނު ގެއްލުން އަންދާޒާ ނުކުރެވޭނެ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެ އެވެ.\nމިނިސްޓަރު މިހެން ވިދާޅުވީ ރާއްޖެ ޓީވީގެ ޕްރޮގްރާމެއްގަ އެވެ. އޭނާ ވިދާޅުވީ ދަރިވަރުންގެ ކިޔެވުމަށް ލިބުނު އެ ގެއްލުންތައް ދެމިގެން ހިނގައިދާނެ ކަމަށާއި ސްކޫލު ބަންދު ކުރަން ބޭނުން ނުވި ނަމަވެސް ސިއްހީ ކާރިސާއެއްގެ ތެރޭގައި ގައުމު އޮންނަ އިރު އަޑުއަހަން ޖެހެނީ ސިއްހީ މާހިރުންނާއި އެޗްޕީއޭގެ ވާހަކަތައް ކަމަށެވެ. އަދި އަމަލު ކުރާނީ އެޗްޕީއޭގެ ގައިޑުލައިންތަކަށް ކަމަށެވެ.\nސްކޫލުތަކުގެ ސްޓާފުންގެ 95 ޕަސެންޓް ވެކްސިން ޖަހައިފި ނަމަ، ސްކޫލުތައް ހުޅުވަން ހުއްދަ ދޭނެ ކަމަށް އެޗްޕީއޭ އިން އަންގާފައިވެ އެވެ. މިނިސްޓަރު ވިދާޅުވީ މިހާރު ގިނަ ސްކޫލުތަކުގައި އެ ނިސްބަތަށްވުރެ މަތީން ޓީޗަރުން ވެކްސިން ޖަހާފައިވާ ކަމަށެވެ.\nމިނިސްޓަރު ވިދާޅުވި ގޮތުގައި މާދަމާއިން ފެށިގެން، މާލޭ ސަރަހައްދުގެ ގިނަ ސްކޫލުތަކުގެ ދަރިވަރުން ސްކޫލަށް ގެންގޮސްގެން ކިޔަވައިދޭން ފަށާނެ އެވެ. ބައެއް އެހެން ސްކޫތަކުގެ ކިޔެވުން އަންނަ އާދީއްތައިގައި ފަށާނެ ކަމަށް ވެސް ވިދާޅުވި އެވެ.\nކޮވިޑާ ގުޅިގެން އަތޮޅުތަކުގައި އެޗްޕީއޭއިން މޮނީޓަރިންނަށް ލާފައިވާ ރަށް ރަށް ނޫން އެހެން ރަށް ރަށުގެ ސްކޫލުތަކުގެ ކިޔެވުން މިހާރު ވެސް ކުރިޔަށް ދަނީ ދަރިވަރުން ސްކޫލަށް ހާޒިރުވެގެނެވެ.\nމިނިސްޓްރީ އޮފް އެޑިއުކޭޝަން ޑރ. އައިޝަތު އަލީ އެޗްޕީއޭ + ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް އެޗްއީއޯސީ


Ali Waheed dhahkan ulhenee kon vaahakaeh?\nކުރީގެ ޓޫރިޒަމް މިނިސްޓަރު އަލީ ވަހީދަކީ ރާއްޖޭގެ މި ފަހުގެ ސިޔާސީ ހަޔާތްދުށް އެންމެ ކާމިޔާބު އެއް ޕޮލިޓީޝިއަނެވެ. އެއީ މަޖިލީހުގެ މެންބަރުކަން ކުރެއްވި އެންމެ ހަގު މެންބަރެވެ. ރާއްޖޭގެ އެންމެ ބޮޑު ތިން ސިޔާސީ ޕާޓީގެ އެންމެ އިސް މަގާމުތައް ފުރުއްވިއެވެ. ޑީއާރުޕީ އާއި އެމްޑީޕީ އަދި ޖުމްހޫރީ ޕާޓީގައި އޭނާ އަކީ އެއް ދުވަސްވަރެއްގައި ވަރުގަދަ ނަމެކެވެ. ރައީސް ސޯލިހްގެ ސަރުކާރު ގެނައުމަށް އަދި ރައީސް ޔާމީންގެ ސަރުކާރު ބަދަލުކުރުމަށް ކުރެވުނު މަސައްކަތުގައިވެސް އޭނާގެ ދައުރު ބޮޑެވެ. މޭޑޭގެ ބިޔަ އެއްވުން ލީޑުކުރައްވާ ކުރެއްވި މަސައްކަތްތަކާއެކު ރާއްޖެއިންް ބޭރުގައި ހިމާޔަތް ހޯއްދަވައިގެން ހުންނެވުމަށް ފަހު ރާއްޖެ ވަޑައިގެންނެވީ އައު ސަަރުކާރުގެ ޓޫރިޒަމް މިނިސްޓަރު ކަމާއި ހަވާލުވެވަޑައިގަތުމަށެވެ. ނަމަވެސް އެ މަގާމުން ވަކިކުރެއްވީ މި ފަހުގެ ތާރީހެއްގައި ސިޔާސީ ބޭފުޅަކަށް ކުރެވުނު އެންމެ ހުތުރު ތުހުމަތުތަކާއެކުގައެވެ.\nޓޫރިޒަމްގައި މަސައްކަތް ކުރެއްވި އެތައް އަންހެން މުވައްޒިފަކަށް ޖިންސީ ގޯނާ ކުރިކަމުގެ ތުހުމަތު ކުރެވި މަގާމުން ވަކިކުރެއްވީ ރައީސް ސޯލިހް ދެއްވި ފުރުސަތުގައި އަމިއްލަފުޅަށް އިސްތިއުފާ ނުދެއްވުމުންނެވެ. އޭގެ ފަހުން ބޮޑު ހަ ދައުވާއެއް އުފުލާ ކޯޓްގައި ޝަރީއަތް ފެށުނެވެ. ނަމަވެސް ވަރަށް ކުއްލި ގޮތަކަށް ބޭސްފަރުވާއަށް ކަމަށް ވިދާޅުވެ އަލީ ވަހީދު ރާއްޖެއިންް ބޭރަށް ވަޑައިގެންނެވިއެވެ. ވަރަށް ސިއްރުން ހިންގި ޝަރީއަތެއްގައި އޭނާގެ ޕާސްޕޯޓް ދޫކޮށްލީ ޑޮކްޓަރެއްގެ ލިޔެކިޔުމާއި އޭނާއާ ޖާމިނުވާނެ މީހަކުވެސް ދެއްކުމުންނެވެ. ދައުލަތުން ބުނާ ގޮތުން އެކަމާއި ދައުލަތް އިންތިހާ ދެކޮޅު ހަދަމުން ދަނިކޮށެވެ.\nބޭސްފަރުވާއަށް ފަހު އަލީ ވަހީދު ރާއްޖެ ވަޑައިގައެއް ނުގަތެވެ. އެއާއެކު އިންޓަޕޯލް މެދުވެރިކޮށް އޭނާ ރާއްޖެ ގެނައުމުގެ މަސައްކަތް ކުރާ ކަމަށް ފުލުހުން ހާމަކުރިއެވެ. ނަމަވެސް މިދިޔަ މަހުގެ 25 ވަނަ ދުވަހު ޔޫކޭގެ ފުލުހުން އަލީ ވަހީދު ހައްޔަރުކުރިއެވެ. ވިސާގެ މައްސަލައެއްގައެވެ. އެ މަންޒަރު ފެންނަ ވީޑިއޯ އާންމުވެ ނޫސްތަކުގައި ލިޔުމުންވެސް ފުލުހުން ވިދާޅުވީ އަލީ ވަހީދުގެ ހަބަރެއް ނެތް ކަމަށެވެ. އަލީ ވަހީދު ހައްޔަރުކޮށްފައިވާ ކަމަށް ފުލުހުން ޔަގީންކޮށްދިނީ އޭގެ 11 ދުވަސް ފަހުން މި މަހުގެ ހަވަނަ ދުވަހުގެ ހަވީރެވެ.\nއަލީ ވަހހީދު ހައްޔަރުކުރި ދުވަހަކީ އޭނާގެ ވަކީލުންނާއެކު އޮންލައިންކޮށް ނޫސްވެރިންގެ ބައްދަލްވުމެއް ބާއްވަން ހަމަޖެހިފަައި އޮތް ދުވަހެވެ. ޔޫކޭ ފުލުހުން އޭނާ "އުފުރާލީ" ނޫސްވެރިންގެ ބައްދަލްވުމަށް ނޫސްވެރިންނަށް ދައުވަތު ފޮނުވާ އަލީ ވަހީދު އޭނާގެ ޓްވިޓާ އެކައުންޓުން ޓްވީޓެއްވެސް ކުރައްވާފައިވަނިކޮށެވެ. އޭރުވެސް ގަބޫލު ކުރެވުނު ގޮތުން އެ ބައްދަލްވުމުން ލައްކަ ވާހަކަތައް ބޭރަށް ނިކުންނާން އޮތީ ތައްޔާރުވެއެވެ.\nފުލުހުންގެ ހައްޔަރާއެކު އަލީ ވަހީދު 16 ދުވަހަށް ގެއްލުނެވެ. އެންމެވެސް ހީކޮށްގެން ތިބީ އަލީ ވަހީދު ހައްޔަރުކޮށްފައިވާ ކަމަށް ޔޫކޭ ފުލުހުން ދިވެހި ފުލުހުންނަށް އެންގުމުން ދެން އަލީ ވަހީދު ރާއްޖެ ގެނެވޭނެ ކަމަށެވެ. އަދި އޭނާގެ ޝަރީއަތްތައް ހިންގި އިންސާފު ގާއިމުވާނެ ކަމަށެވެ. ނަމަވެސް މަންޒަރު މުޅީން ބަދަލުވެއްޖެ އެވެ. ހޮނިހިރު ދުވަހުގެ ރޭ 11:56 ގައި އަލީ ވަހީދު ޓްވީޓެއް ކުރެއްވިއެވެ. ފުރަތަމަ ޓްވީޓްގައިވެސް ވިދާޅުވީ އޭނާގެ ހުރީ "ފްރާމް" ކޮށްފައި ކަމަށެވެ. އަދި އަނިޔާވެރިންގެ ކުރިމަތީ ފަހަތަށް ނުޖެހޭނެ ކަމަށެވެ.\nމިހާތަނުން އެއް ގައިމެއް ގައިމުވިއެވެ. އެއީ ސަރުކާރު ޕްްރެޝަރަށް ވައްޓާލާނެ ވާހަކަތަކެއް އަލީ ވަހީދު އެ ދުވަހު ދައްކަވަން އުޅުއްވި ކަމެވެ. ކުއްލި ގޮތަކަށް ޔޫކޭގެ ފުލުހުން އޭނާ ހައްޔަރުކުރީ އެކަމަށް އޭނާ ތައްޔާރުނުވެ ހުއްޓާއެވެ. އެކި ގޮތްގޮތުން ސަރުކާރުގެ ތެރެއިން ލިބެމުން އައި ލުއިތަކުގައި ޔޫކޭގައި ހުންނެވޭނެ ކަމަށް އޭނާ ހުރީ ބައްލަވައިގެންނެވެ. ނަމަވެސް ސަރުކާރު އެއްކުޅި ކުޅިއަށް ކުޅުއްވާ އެޅުއްވި ވަރުގަދަ ފިޔަވަޅުން އަލީ ވަހީދު އެ ހުންނެވީ މިހާރު ރަނގަޅަށް ހަނގުރާމަ ތައްޔާރުވެ ނިކުންނަވައިގެންނެވެ. ނަމަވެސް އަދިވެސް ސާފު ނުވެ އޮތް ކަމަކީ ޔޫކޭގެ ފުލުުހުންގެ ބަންދުން އޭނާ ވީއްލުނު ގޮތެވެ. ޔަގީނުން އެއީ ސަރުކާރުވެސް ވަރަށް ހައިރާންވި ކަމެވެ. އެކަންވެސް އަދި އެނގޭނެ އެވެ.\nފުރަތަމަ ޓްވީޓުން ދެއްވި އިންޒާރަށް ފަހު އިއްޔެވެސް ފުލުފުލުގައި ޓްވީޓް ކުރެއްވިއެވެ. ޖުމްލަ ތިން ޓްވީޓެއް ކުރެއްވިއެވެ. ފުރަތަމަވެސް އިންޒާރު ދެއްވީ ޕްރޮސެކިއުޓަރު ހުސައިން ޝަމީމެވެ. ވިދާޅުވީ އެމްއެމްޕީއާރުސީގެ ކޮރަޕްޝަންގެ ސައްހަ ލިސްޓް ފެށެނީ ޝަމީމާ ހަމައިން ކަމަށެވެ. ރެހެންދި ފްލެޓުން ކަޅު ދަބަސް ހިފައިގެން ނިކުތް މީހުން އޭނާއަށް ނޯޅޭނެ ކަމަށް ވިދާޅުވެ ސިއްރުވެ ފޮރުވިފައި އޮތް ސަފްހާއަކުން ބައެއް ކަހާލެއްވިއެވެ.\n"ތިޔަ ފޯނުތަކާއި ލެޕްޓޮޕާއި އިނގިރޭސި ތަހުގީގު ޓީމަށް ރައްދުކޮށްދިނީ އަޅުގަނޑު. ޖަލަށް ލިޔަސް މަރާލިޔަސް އިރާދަފުޅުން މި އަޑު ކަނޑުވާނުލެވޭނެ،" ހިޔާނާތުގައި އިސްކޮށް ހުންނެވި އަހުމަދު އަދީބުގެ ފޯނާއި ލެޕްޓޮޕް އިނގިރޭސި ތަހުގީގަށް ދިން ދިނުން ހަނދާން ކޮށްދެއްވާ އަލީ ވަހީދު ވިދާޅުވިއެވެ.\nދެވަނަ ޓްވީޓް ހާއްސަކުރެއްވީ އިދިކޮޅު ލީޑަރު އަބްދުﷲ ޔާމީންގެ ދިފާއަށެވެ. މި ފަހަރު ވިދާޅުވީ ރައީސް ޔާމީންގެ މައްޗަށް އެމްއެމްޕީއާރުސީގެ މައްސަލައާ ގުޅުވާ ކުރެވޭނެ އެއްވެސް ދައުވާއެއް ނޯންނާނެ ކަމަށެވެ. އަދި އެމަނިކުފާނުގެ ވެރިކަމުގައި ރާއްޖެއިން ބޭރުގައި ކުރެވުނު ތަހުގީގުގައި ރައީސް ޔާމީންގެ އެކައުންޓްތައް ފުރީޒް ނުކުރެވުނީ އެ ސަބަބާއި ގުޅިގެން ކަމަށެވެ. ދެން ގޮވާލެއްވީ ޔާމީން މިނިވަން ކުރުމަށެވެ.\nއޭގެ ފަހުން އަނެއްކާވެސް ހަމަލާ ދެއްވީ ޕީޖީ ޝަމީމަށެވެ. އަދި ޝަމީމަށް އަލީ ވަހީދު އޮޅިފައިވިޔަސް މި ފަހަރު "އުންސުރު ހަމަކޮށްދޭނަން" ކަމަށް ވިދާޅުވެ އިންޒާރެއް ދެއްވިއެވެ.\n"ކީރިތި ރަސޫލާއަށް ފުރައްސާރަކުރި އެމްޑީއެން ގެ ޗެއާޕާސަންކަން ކުރިކަން ހަނދާން ނެތް ކަމަށް ވިދާޅުވި މީހަކަށް، ރައްޔިތުންގެ ނޭވާ ހޮޅިން ވެންޓިލޭޓަރުން ވައްކަން ކުރިކަން ނޭނގުނު މީހަކަށް، ފަތިސް ކަމަށް މެންދުރު ޓްވީޓް ކުރާ މީހަކަށް، އަލީ ވަހީދުވެސް އޮޅިދާނެ. އުންސުރު ހަމަކޮށްދޭނަން،"\nމިއީ ފޮރުވިފައިވާ އެތައް ވާހަކައެއްގެ ފެށުމެވެ. ވަރަށް ގިނަ ބަޔަކު އިއްތިފާގުވާ ގޮތުގައި ސަރުކާރުގެ ލައްކަ ސިއްރު އަލީ ވަހީދަށް އެނގިވަޑައިގަންނަވާނެ އެވެ. ފަހަރުގައި ޖުޑީޝަރީ މިނިވަންކޮށް ރައީސް ޔާމީން މިނިވަންކުރަަން ގޮވާލަން މާ ރަނގަޅު ބޭފުޅަކަށް އަލީ ވަހީދު ނުވެދާނެ އެވެ. އަދި ދިވެހި ރައްޔިތުންގެ ހައްގުގައި ވާހަކަ ދައްކަން އެހާ ތާހިރު ބޭފުޅަކަށްވެސް އޭނާ ނުދެވާނެ އެވެ. ނަމަވެސް މިހާރުގެ ސިޔާސީ މަސްރަހަށް ޝައުގުވެރި އެތައް ވާހަކައެއް ގެނެސްދީ ތިލަކޮށްދެވޭނެ ބޭފުޅަކަށް އޭނާ ވެވަޑައިގަންނަވާއެވެ.\nއަލީ ވަހީދު ދައްކަވަން އެ އުޅުއްވަނީ ކޮން ވާހަކައެއްތޯ ބަލަން ޝައުގުވެރިކަން ހުއްޓެނީ އެ ސަބަބާއި ހުރެއެވެ. އެ ޝައުގުވެރިކަން އިތުރުވާ އެހެން ސަބަބުތައްވެސް އެބަހުއްޓެވެ. އެއް ކަަމަކީ އަލީ ވަހީދު "ފާޅުވުމާ" އެކީ އޭނާގެ މައްސަލައަށް އައި ހަލުވި ކަމެވެ. ހައިކޯޓްގައި އޮތް މައްސަލައަށްވެސް އިއްޔެ ގޮތް ނިންމައިފި އެވެ. އަލީ ވަހީދު "ފިލުވަން" ޖާމިނު ކުރި މި ސަރުކާރުގެ ސްޓޭޓް މިނިސްޓަރަށް ފިޔަވަޅު އަޅަން ޖެހޭ ކަމަށް ކޯޓުން ނިންމައިފި އެވެ. މި ނިންމުން އައުމުގެ ދެ މަސް ކުރީން ޕީޖީ އޮފީހުން ވަނީ ސްޓޭޓް މިނިސްޓަރު އައްސަދު އަލީ އަށް ފިޔަވަޅު އަޅައިދީ ޖަލު ހުކުމެއް އިއްވައިދިނުމަށް އޮތީ އެދިފައެވެ. ނަމަވެސް ދަށު ކޯޓްގައި މައްސަލަ ހިރިވެސް ނުލާ އޮތީއެވެ. އަނެއްކޮޅުން ދުވަހުން ދުވަހަށް ތަން ހިންގާނެ މިނިސްޓަރަކުވެސް ނެތް ޔޫތު މިނިސްޓްރީގައި އައްސަދު އެ ގެންދަވަނީ މަސައްކަތް ކުރަމުންނެވެ. ސަރުކާރަށް އޭނާގެ އެއްވެސް މައްސަލައެއް ނެތް ފަދައެވެ.\nއަނެއްކޮޅުން އަލީ ވަހީދުގެ ޕާސްޕޯޓް މައްސަލަވެސް އިއްޔެ އޮތީ ނިމިފައެވެ. މައްސަލަ ނިމުނުއިރު ދައުލަތް އަނެއްކާވެސް އިތުރަށް ފެއިލްވީ އެވެ. ހައިކޯޓްގެ އަމުރުން އެނގޭ ގޮތުން ދައުލަތުން ހިފަަހައްޓަން އެދިފައި އޮތީ ބާތިލުކޮށްފައި އޮތް ޕާސްޕޯޓެކެވެ. މަތީ މަރުހަލާއަށް މި މައްސަލަ ދަައުލަތުން ގެންދިޔައީ ކްރިމިނަލް ކޯޓުންވެސް ދައުލަތާއި ދެކޮޅަށް މައްސަލަ ނިންމުމުންނެވެ. އަލީގެ ގައިރު ހާޒިރުގައި މައްސަލަ ކުރިއަށް ނުގެންދެވޭނެ ކަމަށް ނިންމާ ހައިކޯޓުންވެސް ފުރަތަމަ މައްސަލަ ބޭރުކޮށްލީ އެވެ. އެ ކޯޓުން ބަލާ އިއްޔެ ހުކުމް އިއްވި މައްސަލައަކީ ހައިކޯޓަށް އެ މައްސަލަ ނިންމޭނެ ކަމަށް ކަނޑައަޅާ ސުޕްރީމް ކޯޓުން އަމުރުކުރުމުން ބެލި މައްސަލަ އެކެވެ.\nމީގެ އެންމެ ހެއްވާއަކީ ދައުލަތުން ހައިކޯޓުގައި ހުށަހަޅާފައި ވަނީ އަލީ ވަހީދުގެ ޑިޕްލޮމެޓިކް ޕާސްޕޯޓު ހިފެހެއްޓުމުގެ އަމުރަކަށްވުމެވެ. ޑިޕްލޮމެޓިކް ޕާސްޕޯޓަކީ ދައުލަތުގެ އިސްވެރިންނަށް ދޫކުރާ ޕާސްޕޯޓަކަށް ވީހިނދު، އަލީ ވަހީދަކީ މިހާރު ދައުލަތުގެ އިސް މަގާމެއްގައި ހުންނެވި ބޭފުޅަކަށް ނުވާތީ އެ ޕާސްޕޯޓު މިހާރު ވަނީ ކެންސަލްކޮށްފަ އެވެ. ނަމަވެސް އަލީ ވަހީދުގެ މައްސަލަ ސީރިއަސްކޮށް ބަލާކަން ރައްޔިތުންނަށް ދައްކަން މި "ޑްރާމާ" ވެސް ކުޅެލީއެވެ. އެއީ "ޑްރާމާ" އެއްކަން ފަޅާއެރީ ހައިކޯޓްގެ އިއްޔެ އަމުރުންނެވެ.\nދެ ރައީސުންނާއެކު އަލީ ވަހީދު: ބޮޑެތި ތުހުމަތުތަކެއް ކުރެވިފައިވަނިކޮށް ދެ ރައީސުން ވެސް އަލީ ވަހީދަށް ތައުރީފު ކުރައްވާ ވާހަކަ ދެއްކެވި\nއަލީ ވަހީދު ކިޔައިދޭ ވާހަކަތަކުގެ ތެރެއިން ފަހަރަކު ދޮރަކުން ފަހަރަކު ދޮރަކުން ފަސޭހަ ކަމާއެކު ނިކުންވަމުން ރާއްޖެއިން ބޭރަށް ވަޑައިގެންނެވި ގޮތްވެސް ކިޔައިދެއްވާނެ ކަމަށް ބެލެވެއެވެ. އޭރުންވެސް ދައުލަތް ވަރަށް ބޮޑަށް ލަދު ގަންނާނެ އެވެ. އެ ހުރިހާ ވާހަކަތަކެއް އަދި ސިއްރުވެފައި ހުއްޓަސް މިހާތަނަށް ހާމަވެފައިވާ މަދު ކަންތައްތަކުންވެސް ދައުލަތުގެ އިހުމާލު ފެންނަން އޮތީ މުޅި ރައްޔަތް ލަދު ގަންނަ މިންވަރެވެ.\nމި ވާހަަތަކުގެ ތެރެއިން އެ ވަރަށް ދައުލަތް އަލީ ވަހީދުގެ "ދަށުގައި" އޮނަން ޖެހޭ ސަބަބުތައްވެސް އޭނާ ސާފުކޮށްދެއްވާނެ ކަމަށް ބެލެވެއެވެ. އޭރުން އަދި މާ ގިނަ ވާހަކަތައް ބޭރަށް ނިކުންނާނެ އެވެ. ފަހަރުގައި އެއީ ރަައީސުލްޖުމްހޫރިއްޔާއާ ގުޅޭ ވަރަށް ބޮޑެތި ވާހަކަތަކަށްވެސް ވެދާނެ އެވެ. އަދި ބައެއް ވަޒީރުންނަށް ލަދުން އިސްއުފުލާލަންވެސް ނުކުރޭ ފަދަ ވާހަކަތަކަކަށްވެސް ވެދާނެ އެވެ.\nރައީސްގެ ބިރެއް ނެތް\nއަލީ ވަހީދުގެ މައްސަލަ ހުރިހާ ގޮތަކުންވެސް ތަފާތެވެ. އަލީ ވަހީދަށް ކުރެވިފައިވަނީ މި ފަހުގެ ތާރީހެއްގައި ސިޔާސީ ބޭފުޅެއްގެ މައްޗަށް ކުރެވުނު އެންމެ ސީރިއަސް އަދި އެންމެ ހުތުރު ތުހުމަތު ތަކެވެ. މައްސަލަ ތަހުގީގުކޮށް ޕްރޮސެކިއުޓް ކޮށް ނިންމާލިއިރު ހަތް ދައުވާއެއް އޭނާގެ މައްޗަށް ކުރެވުނެވެ. ބޮޑެތި ޖަލު ހުކުމް އަންނާނެ ދައުވާތަކެވެ.\nނަމަވެސް މިވަރުގެ ދައުވާތަކެއް ކުރެވިފައިވަނިކޮށް ފުރަތަމަވެސް އޭނާގެ ދިފާއުގައި ވާހަކަ ދެއްކެވީ ރައީސް ސޯލިހެވެ. މުވައްޒަފުންގެ ވާހަކަ އަޑުއައްސަވާފައި ކީރިތި ކުރެއްވި ރައީސްގެ ވާހަކަ އައީ އެ ފަހަރު އައީ ދިމާ އިދިކޮޅަށެވެ. އެމަނިކުފާނު ވިދާޅުވި ގޮތުގައި "އަބަދުވެސް އެދިވަޑައިގަންނަވަނީ އަލީ ވަހީދަށް ރަނގަޅު ގޮތެ" ވެ. އަދި އޭނާގެ މައްޗަށް އޮތް ހުރިހާ ތުހުމަތުތަކެއް އޮއްވާމެ ރައީސް ވިދާޅުވަނީ "އަލީ ވަހީދަކީ ސިޔާސީ މުސްތަގުބަލް އޮތް ވަރަށް ކުޅަދާނަ ޕޮލިޓީޝަނެ" ކެވެ. އަދި އެވަރުންވެސް ނިންމައެއް ނުލައްވަ އެވެ. އަލީ ވަހީދުގެ މުސްތަގުބަލު އޭނާ އެދިވަޑައިގަންނަވާ ގޮތަކަށް ކުރިއަށް ގެންދަން ފުރުސަތު ހޯއްދަވާ ދެއްވާނެ އެވެ. އެކަން ކުރައްވަންވެސް ޖެހިވަޑައިގަންނަވާ ކަމަށެވެ.\nރައީސް ސޯލިހް އަދި އަލީ ވަހީދު: މިއީ ކުރިން އަލީ ވަހީދުގެ ޖިންސީ ފުރައްސާރައިގެ މައްސަލަތަކެއް ކުރިމަތިވެފައި އޮއްވާ ރައީސާއެކު ބޭއްވި ބައްދަލުވުމެއް، މި މައްސަލައާ ގުޅިގެން ރައީސަށް ވެސް ފާޑުކިޔުން އަމާޒުވި\nއަޅުގަނޑު އަބަދު ވެސް އަލީ ވަހީދަށް ރަނގަޅު ގޮތްތައް އެދެން. އަލީ ވަހީދަކީ ސިޔާސީ މުސްތަގުބަލެއް އޮތް، ހަމަ ކުޅަދާނަ ޕޮލިޓީޝަނެއް. އެހެންވީމާ އަލީ ވަހީދުގެ މުސްތަގުބަލު އަލީ ވަހީދު އެދިވަޑައިގަންނަވާ ގޮތަށް ކުރިއަށް ދިޔުމުގެ ފުރުސަތު ހޯދައިދިނުމަށް އެއީ އަޅުގަނޑުމެން އެންމެން ވެސް ހަމަ، ކުރާނެ ކަމެއް\nއެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުވެސް ވަނީ އަލީ ވަހީދުގެ ދިފާއުގައި ނިކުންނެވިއެވެ. އެމްޑީޕީގެ ގައުމީ މަޖިލީހުގެ ވަޓްސްއަޕް ގުރޫޕަށް ރައީސް ނަޝީދު ދޫކޮށްލެވި މެސެޖެއްގައި ވިދާޅުވެފައިވާ ގޮތުގައި އަލީ ވަހީދުގެ މައްސަލައާ ގުޅޭ ބަޔާންތައް ބެއްލެވި އެވެ. އަދި އެ ބަޔާންތަކާމެދު އަޖައިބުވެ ވަޑައިގަތެވެ. އަލީ ވަހީދުގެ ދިފާއު ކުރައްވާ ނަޝީދު ވިދާޅުވި ގޮތުގައި އަލީ ވަހީދުގެ މައްޗަށް ބޮޑު ދައުވާއެއް ކުރައްވާތީ އެމަނިކުފާނު ކަންބޮޑުވެވަޑައިގަންނަވަ އެވެ. އެކި މީހުނަށް އެކި ގޮތް ހަދަމުންދާ މަންޒަރު ފެނިވަޑައިގަންނަވާ އެވެ.\n"ތިނަދޫގައި ޖިންސީ ގޯނާކޮށް އަންހެން މީހާ މަރާލި މީހާ އަށް ވެސް ކޮށްފައިވަނީ ދެ ދައުވާ. އެހެން ކިތަންމެ މީހުންނަށް އެއްވެސް ދައުވާއެއް ނުކޮށް އެބަ ދޫކޮށްލާ،" ނަޝީދު ވިދާޅުވެފައި ވެއެވެ.\nއެހެން ކަމުން ރައީސް ސޯލިހް އާއި ރައީސް ނަޝީދު "ކޮމްޕްރޮމައިސް" ވާފަދަ ބޮޑެތި ވާހަަތަކެއް އަލީ ވަހީދުގެ އަތުގައި އޮތް ކަމަށް ކުރެވޭ ތުހުމަތު ބޮޑުވިއެވެ. އެ ތުހުމަތަކަށް މިދިޔަ މަހުގެ 11 ވަނަ ދުވަހު އޮތް ނޫސްވެރިންގެ ބައްދަލްވުމުގައި ރައީސް ޖަވާބު ދެއްވިއެވެ. އެ ދުވަހުވެސް ރައީސް ފުރަތަމަ ވިދާޅުވެ ދެއްވީ އަލީ ވަހީދުގެ މައްސަލަ އެނގިވަޑައިގަތުމުން އަމަލު ކުރެއްވި ގޮތެވެ. އަދި އެޅުއްވި ފިޔަވަޅުތަކުގެ ހަރުދަނާ ކަމެވެ. ދެން ވިދާޅުވީ އެއްވެސް މީހެއްގެ އަތުގައި އެމަނިކުފާނު ކޮމްޕްރޮމައިސްވާނެ އެއްވެސް އެއްޗެއް، އެއްވެސް ވާހަކައެއް ނޯންނާނެ ކަމެވެ. އޮތް ނަމަ ހާމަކުރައްވާށެވެ.\nނަމަވެސް "އަލީ ޑްރާމާ" މިހާރު އައިސް އޮތް ހިސާބުން ދެން އޮތީ ޑްރާމާގެ ކްލައިމެކްސްކަން ވަރަށް ބޮޑަށް ޔަގީނެވެ. އެ ބައި ނިމުމުން އެ "ކޮމްޕްރޮމައިސް" ވާފަދަ ވާހަކަތައް ހުރިނަމަ އެކަމެއް އޮންނާނީ އެނގި ހާމަވެފައެވެ. އަލުން އަލީ ވަހީދު "ފާޅުވެ" ހަރަކާތްތެރިވާން ފެށި ގޮތުން ޔަގީނުންވެސް ދައުލަތް ބިރުގަނެއްޖެ އެވެ. އެކަމުން އަންގައިދެނީ އަލީ ވަހީދު ކިޔައިދޭން އުޅޭ ވާހަކަތަކުގެ ބޮޑު ކަމެވެ. ޖަލަށްލިޔަސް، މަރާލިޔަސް މިފަހަރު އޭނާ އެ ހުރީ އެ ހުރިހާ ވާހަކަތަކެއް ކިޔައިދޭނެވެ. އިދިކޮޅަށް ހުދުވާ އެއްލައިގެން އިދިކޮޅުގެ ހިމާޔަތް ލިބޭނެ ކަމަށް ބަލައިގެންނެވެ. އެ ވާހަކަތަކާއެކު ދެން ސިޔާސީ މައިދާނަށް އަންނަ ފުރޮޅުންތައް ވަރަށް ޝައުގުވެރިވާނެ ކަމަށް ބެލެވެއެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު ޕްރޮސެކިއުޓާ ޖެނެރަލްގެ އޮފީސް + ހުސައިން ޝަމީމް ކްރިމިނަލް ކޯޓް ހައިކޯޓް ޖިންސީ ގޯނާ އަލީ ވަހީދު ޖިންސީ ފުރައްސާރަ


Uligan tourism mashrooah ah kurimahceh nulli, alun bid kuranee\nއުލިގަން ޓޫރިޒަމް މަޝްރޫއަށް ކުރިމައްޗެއް ނުލި، އަލުން ބިޑް ކުރަނީ\nހއ. އުލިގަމުގައި ޔޮޓު މެރީނާއާއެކު ސިޓީ ހޮޓަލެއް ތަރައްގީ ކުރަން ހިންގާ މަޝްރޫއުގެ ބިޑް ހުޅުވަން ދިން މުއްދަތުގައި އެއްވެސް ފަރާތަކުން ބިޑް ހުށަހަޅާފައި ނުވާ ކަމަށް ޓޫރިޒަމް މިނިސްޓްރީން ބުނެފި އެވެ.\nއިހަވަންދިއްޕޮޅުގައި ޓޫރިޒަމް ތަރައްގީ ކުރުމަށް ހިންގަން މި ސަރުކާރުން އިއުލާނުކުރި ފުރަތަމަ މަޝްރޫއު ކަމަށްވާ އުލިގަން ސިޓީ ހޮޓާ މަޝްރޫ އަށް ބިޑް ހުށަހަޅަން މިދިޔަ މަހުގެ ފަސް ވަނަ ދުވަހުން ފެށިގެން މިއަދު 1:00 ގެ ނިޔަލަށް ދިން ފުރުސަތުގައި ދެ ފަރާތަކުން ވަނީ ބިޑް ފޮތް ގަނެފަ އެވެ. ނަމަވެސް އެއްވެސް ފަރާތަކުން މި މަޝްރޫ އަށް ކުރިމަތިލައި ބިޑް ހުށަހަޅާފާއެއް ނުވެ އެވެ.\nޓޫރިޒަމް މިނިސްޓްރީގެ ސީނިޔަ ޕޮލިސީ ޑިރެކްޓަރު މުހައްމަދު ހުއްސާން ވިދާޅުވި ގޮތުގައި ގިނަ ފަރާތްތަކުން މައުލޫމާތު ސާފު ކުރި ކަމަށާ، އަދި ބިޑް ފޮތް އެއް ފަރާތުން ބިޑު ހުށަހަޅަން ދިން މުއްދަތު އިތުރު ކޮށްދޭން ވެސް އެދުނު ކަމަށެވެ.\n"އެނގިގެން ދިޔައީ ޝައުގުވެރިކަން ހުރިކަން. ނަމަވެސް މިހާލަތު [ކޮވިޑް-19] ގެ ސަބަބުން އިތުރު ވަގުތު ބޭނުންވާ ކަަމަށް އެނދުނީ،" ހުއްސާން ވިދާޅުވި އެވެ.\nޝައުގުވެރިކަން އެބަހުރި، އަލުން ބިޑް ކުރާނެ\nއޭނާ ވިދާޅުވީ މި މަޝްރޫއު ޝައުގުވެރިކަން އެބަހުރި ކަމަށާ އެހެންވެ އަލުން ބިޑް ކުރަން ނިންމާފައިވާ ކަމަށެވެ. އަދި އެ މަސައްކަތް ވަރަށް ކައިރި މުސްތަގުބަލެއްގައި ކުރާނެ ކަމަށް ހުއްސާން ވިދާޅުވި އެވެ.


Saudi ah hamalaa dhenee Iran: America\nއެމެރިކާގެ ސެކްރެޓަރީ އޮފް ސްޓޭޓް އެންތަނީ ބްލިންކެން: ސައޫދީއަށް ހަމަލަދެނީ އީރާނުން\nސައޫދީ އަރަބިއްޔާއަށް ހޫތީން ދެމުން ގެންދާ ހަމަލާތައް ކުށްވެރިކޮށް އެމެރިކާގެ ސެކްރެޓަރީ އޮފް ސްޓޭޓް އެންތަނީ ބްލިކެން ބަޔާނެއް ނެރުއްވައިފި އެވެ.\nއެމެރިކާގެ ނެޝަނަލް ސެކިޔުރިޓީ އެޑްވައިޒަރު ޖޭކް ސުލިވަން ވެސް ވަނީ ވަކި ޔާނެއްގައި ސައުދީއަށް ހޫތީން ހަމަލާ ދެނީ އީރާނުން ބުނެގެން ކަމަށް ވިދާޅުވެފަ އެވެ.\nޔަމަނުގައި ވަކި ސަރުކާރެއް އުފައްދައި ވެރިކަމުގައި ދެމިތިބުމަށް ހަނގުރާމަކުރާ ހޫތީން ސައޫދީ އަރަބިއްޔާގެ ތެޔޮ ކާރުހާނާތަކަށް ދެމުން ގެންދާ ހަމަލާތައް ރާވައި ތަންފީޒު ކުރަނީ އީރާންނުން ބުނާ ގޮތަށް ބުނާ ވަގުތެއް ކަމަށް އެމެރިކާ ބުނެ އެވެ.\nއެމެރިކާ އާއި އިނގިރޭސިވިލާތަށް އަދި ޔޫރަޕަށް ތެލުގެ މައްސަލަ ނުލާހިކު ބޮޑުވެފައި އޮތް ދުވަސްވަރެއްގައި، އެ ގައުމުތަކަށް ތެޔޮ ލިބެން ހުރި ދިމަދިމާއަށް ހޫތީ ހަނގުރާމަވެރިން ޑްރޯނުންނާއި މިސައިލުން ހަމަލާދެނީ ދުރާލައި ރާވައިގެން ކަމަށް ވެސް އެމެރިކާ ބުނެ އެވެ.\nސައޫދީގެ ގައުމީ ތެޔޮ ކުންފުނި، އަރަމްކޯގެ ތެޔޮ ސާފުކުރާ ޖިއްދާ ފެކްޓަރީތަކަށް ހޫތީން ހުކުރު ދުވަހު ދިން ހަމަލާތަކުގައި އެ ސަރަހައްދުން ބޯދުން އަރާތަން ފެނެ އެވެ.\nސައުދީން ބުނި ގޮތުން ހަމަލާތަކުގެ ސަބަބުން ގެއްލުން ލިބުނު ނަމަވެސް މާބޮޑުވަރެއް ނުވެ އެވެ. މި ހަމަލާތައް ދިނީ ހޫތީން ކަމަށް އެމީހުން މިހާރު ވަނީ އެއްބަސްވެފަ އެވެ.\nސައުދީން ކުރިން ބުނި ގޮތުން ހޫތީންގެ ހަލަމާތަކުން ސައޫދީން ތެޔޮ އުފައްދާ އަދަދު މަދުވި ނަމަވެސް ޒިންމާއެއް ނުނަގާނެ އެވެ. ހޫތީންގެ ސަބަބުން ދުނިޔޭގެ ބާޒާރަށް ތެޔޮ ނުނެރެވުމަކުން ސައޫދީއަށް އެކަނި ކުރެވޭނެ ކަމެއް ނެތެވެ.\nދުނިޔޭގެ ބާރުގަދަ ގައުމުތަކުން އީރާން ނުހުއްޓުވައިފިނަމަ ގައުމުތަށް ޚަރާބުކުރާނެ ކަމަށް ވެސް ސައޫދީ ބުނެ އެވެ.\nއެމެރިކާ ސައުދީ އަަރަބިއްޔާ އީރާން + ޔަމަން ޕޮލިޓިކްސް


Umurun 67, Namaves 25 Aharuge Zuvaanakah Vure Hashigandu Reethi - Vaguthu\nއުމުރުން 67 އަހަރު، ނަމަވެސް 25 އަހަރުގެ ޒުވާނަކަށް ވުރެ ހަށިގަނޑު ރީތި!\nހަށިގަނޑު ރީތި ކުރުމަކީ ކޮންމެ މީހަކުވެސް ހުވަފެނެއްގެ ގޮތުގައި ދެކޭ ކަމެކެވެ. ކޮޮންމެވެސް ދުވަހަކު އަކަމާ އުޅޭނީއޭ ހިތައި ނުކޮށް ދޫކޮށްލާާ ކަމެކެވެ. އެހެން ކަންތައް ކުރާ މީހުން އުމުރުން ދުވަސްވެ ދިރިއުޅުމުގެ ޒިންމާތަކާއި ކުރިމަތިވެ ހަށިގަނޑު ރީތި ކުރުމާއިގެން އުޅެވޭ ދުވަސް އަންނަ ތަނެއް ނުފެނެއެވެ. ދެން މީހާ އުމުރުން ދުވަސްވެ ހަށިގަނޑު އެލި ސިއްހަތަށް ނޭދެވޭ އަސަރު ކުރަން ފަށައެވެ.\nއެމެރިކާގެ ޑަލަސްގައި ދިރިއުޅޭ އުމުރުން 67 އަހަރުގެ ބިލް ހެންޑްރިކްސް އަކީ އެފަދަ މީހެއް ނޫނެވެ. މުސްކުޅިވި ދުވަހު އޭނާގެ ހަށިގަނޑު ވީ ވަރުގަދައެވެ. އެންމެ ޒުވާން އުމުރުގެ މީހުންނަށް ވުރެވެސް އޭނާގެ ސިއްހަތު މާ ރަނގަޅެވެ. އޭނާގެ ހަށިގަނޑުގެ ފޮތޯތައް ފެނިފައި އެތައް ބަޔަކަށް ވަނީ ހައިރާންކަން ގެނުވާފައެވެ.\nކުރިން އެމެރިކާ ސިފައިންގެ މެރިންއެއް ކަމަށްވާ ބިލް އޭނާގެ ހަށިގަނޑު ވަކި ގޮތަކަށް ބަހައްޓަނީ ކޮންމެ ދުވަހަކު ވަކި އެއްޗެއް ކައިގެންނެވެ. އޭނާގެ ޑައެޓުގައި ހިމެނެނީ އޯޓްސް، ބިސް، ކުކުޅު އަދި ސެލެޑްއެވެ. އަދި ކޮންމެ ދުވަހަކު އޭނާ ޖިމުގައި ދެގަޑިއިރު ކަސްރަތު ކުރުމުގައި ހޭދަ ކުރެއެވެ.\nބިލް މިހާރު ވަނީ ސޯޝަލް މީޑިއާގައި ގިނަ ބައެއްގެ ސަމާލުކަން ހޯދާފައެވެ. އެ އުމުރުގައި އާދައާއި ހިލާފު ރީތި ހަށިގަނޑެއް ހުރުމުން އޭނާއަށް ވަނީ އިންސްޓަގްރާމުގައިވެސް އެތައް ހާސް ފޮލޯވަރުން ލިބިފައެވެ.\nބިލް އޭނާގެ ހަށިގަނޑު ވަކި ގޮތަކަށް ބަހައްޓަނީ ވަރަށް މަސައްކަތުންނެވެ. އެތައް އަހަރު ދުވަހެއްގެ ބުރަ މަސައްކަތުންނެވެ. އޭނާގެ ފަރާތުން އެތައް ބަޔަކު ދަނީ މިހާރުވެސް މިސާލު ލިބިގަންނަމުންނެވެ.\nމާޗް 13, 2018 00:23\nތިޔަށް ކިޔާތަ ރީތި ހަށިގަނޑު؟؟ ރަކިސް ބޮނޑެއްގެ ބަނޑުދަށް ފަރާތްހެން ބުރަކަށިވެސް އެހެރީ..ޗީޑި ނޫޅެން\nމާޗް 13, 2018 10:51\nއަސްލު އެއުމުރުގެ މީހަކާ އަޅާ ބަލާފަ ކިތަންމެ ތަނެއްވެސް ހަށިގަނޑު ރީތި.އާންމުކޮށް 60 އަހަރު ނުވިޔަސް ގިނަ މީހުންގެ ހަށިގަނޑު ހުންނަނީ އުމުރަށް ވުރެވެސް މުސްކުޅިކޮށް.\nމާޗް 13, 2018 08:31\nތިހެން ހުރީމަ ރީތީ!!!؟؟؟ ކަލޭމެންނަށް ރީތި ހުތުރު ދަސްކޮށް ދޭކަށްނު ފުރަތަމަ ވީ.


SunOnline: Raees Yaameen ge sarukaaru furolhaalan masakkai kuree beyru bayaku adeegai thibegen: Shaheem\nރައީސް ޔާމީނުގެ ސަރުކާރު ފުރޮޅާލަން މަސައްކަތްކުރީ ބޭރު ބަޔަކު އަޑީގައި ތިބެގެން: ޝަހީމް\nއައިޝަތު ފަރީޙާ 13 Aug 2018, 09:24\nޑރ. ޝަހީމް ފުވައްމުލަކުގައި ވާހަކަ ދައްކަވަނީ --\nރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމު ރާއްޖޭގެ ޒައާމަތާ ހަވާލުވިފަހުން އެމަނިކުފާނުގެ ވެރިކަން ފުރޮޅާލުމަށް އެތެރެ އާއި ބޭރުން މަސައްކަތް ކުރަމުން ދިޔަ ކަމަށާއި ޣައިރު ގާނޫނީކޮށް ވެރިކަން ފުރޮޅާލަން މަސައްކަތްކުރީ ބޭރުގެ ފަރާތްތައް އެހަރަކާތުގެ އަޑީގައި ތިބެގެން ކަމަށް ކުރިއަށް އޮތް ރިޔާސީ އިންތިޚާބުގައި ރައީސް ޔާމީންގެ އިންތިޚާބީ ބައިވެރިއެއްގެ ގޮތުގައި ވާދަކުރައްވާ ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\nފުވައްމުލައް ސިޓީ އަށް މިހާރު ކުރައްވަމުން ދެންދަވާ ކެމްޕެއިން ދަތުރުފުޅުގައި ދޫޑިގަން އަވަށުގެ ރައްޔިތުންނާ ބައްދަލުކުރައްވައި ވާހަކަ ދައްކަވަމުން ޝަހީމް ރޭ ވިދާޅުވީ ރައީސް ޔާމީންގެ ވެރިކަން ފުރޮޅާލަން މަސައްކަތް ކުރީ ދިވެހިން ނޫން ކަމަށެވެ.\n"ރައީސް އަބްދުﷲ ޔާމީންގެ ވެރިކަން ފުރޮޅާލަން މަސައްކަތް ކުރީ ބޭރުގެ ބަޔަކު އެކަމުގެ ފަހަތުގައި ތިބެގެން،" ޝަހީމް ވިދާޅުވި އެވެ.\nޑރ. ޝަހީމް ވިދާޅުވީ ރައީސް ޔާމީނު ވެރިކަމާ ހަވާލުވެވަޑައިގަތް އިތު ރާއްޖެ އޮތީ އަރަބި އިސްލާމީ ދުނިޔެއާ އެކަހެރިވެފައި ކަމަށެވެ.\n"ރާއްޖެ އޮތީ އަރަބި އިސްލާމީ ގައުމުތަކާ ދުރަށް ގޮސްފައި، އިގްތިސާދު އޮތީ ފުން ވަޅުގަނޑެއްގެ ތެރެއަށް ވެއްޓިފައި،" މި ސަރުކާރު ވެރިކަމަށް އައި އިރު ރިޒާވްގައި ހުރީ 270 މިލިއަން ޑޮލަރު ކަމަށާއި ޖީއެމްއާރަށް ދައްކަން ޖެހޭ ފައިސާ ދެއްކުމަށް ފަހު މިހާރު ރިޒާވުގައި 900 މިލިއަން ޑޮލަރަށް ވުރެ ގިނައިން އެބަހުރި ކަމަށް ޝަހީމް ވިދާޅުވި އެވެ.\nރައީސް ޔާމީންގެ ސަރުކާރަކީ ޒުވާނުންނާއި އަންހެނުން އަދި ޚާއްސަ އެހީ އަށް ބޭނުންވާ މީހުންނަށް އިސްކަންދޭ ސަރުކާރެއްކަން ޝަހީމް ފާހަގަކުރެއްވި އެވެ. އެގޮތުން ހަވާސާވެފައި ތިބި ޒުވާނުން މުޖުތަމައަށް އަނބުރާ ގެނައުމަށް ސަރުކާރުން މަސައްކަތް ކުރާ ކަމަށާއި މަތީ ތައުލީމު ހާސިލު ކުރުމަށް ޒުވާނުންނަށް ފުރުސަތު ދޭ ކަން ފާހަގަކުރެއްވި އެވެ.\nޝަހީމް ވިދާޅުވީ ސަރުކާރުގެ އިސްމަގާމުތަކުގައި ކަނބަލުން އެބަތިއްބެވި ކަމަށާއި މިއީ ކަނބަލުންގެ ކުރިއެރުމަށް ސަރުކާރުން ދެއްވާ އަހައްމިއްޔަތުކަން ދޭހަވާ ކަމެއް ކަމަށެވެ. މީގެ އިތުރުން ޝަހީމް ވިދާޅުވީ ޚާއްސަ އެހީއަށް ބޭނުންވާ އެތައް ބަޔަކަށް މި ސަރުކާރުން ވަޒީފާގެ ފުރުސަތު ތަނަވަސްކޮށްދެއްވާފައިވާ ކަމަށެވެ.\n"އެއްވެސް ސަރުކާރަކަށް ކުރިމަތިނުވާ ވަރަށް ސިޔާސީ ގޮންޖެހުންތައް މި ސަރުކާރަށް ކުރިމަތިވީ ނަމަވެސް މި މަސައްކަތްތައް ހުއްޓާ ނުލައްވާ،" ޝަހީމް ވިދާޅުވި އެވެ.\nރައީސް ޔާމީންގެ ސިޔާސީ ހަޔާތްޕުޅުގައި ދިމާވި އެންމެ ބޮޑު ގޮންޖެހުމަކީ އެކެއް ފެބްރުއަރީގެ އަމުރާ ގުޅިގެން ކުރިމަތިވެވަޑައިގެންނެވި ކަންތައްކަމަށް ޑރ. ޝަހީމް ވިދާޅުވި އެވެ. ޝަހީމް ވިދާޅުވީ އެ ގޮންޖެހުންތަކާ އެކު ފެނިގެންދިޔައީ ރައީސް ޔާމީންގެ ހިތްވަރުފުޅުގަދަކަން ކަމަށެވެ.\nއިންތިޚަބާ ގުޅިގެން އިދިކޮޅުން ދައްކާ ވާހަކަތަކަށް ރައްދުދެއްވާ ޝަހީމް ވިދާޅުވީ އިންތިޚާބު ކާމިޔާބުކުރުމަށް ވޯޓު އޮޅުވާލަން ނުޖެހޭ ކަމަށާއި މިހާރު ވެސް ރައީސް ޔާމީނަށް އިންތިޚާބު ކާމިޔާބުވެފައިވާ ކަމަށެވެ.


vnews - Sridevi ah India ge enme molhu actress ge laqabu\nސްރީދޭވީއަށް އިންޑިއާގެ އެންމެ މޮޅު އެކްޓްރެސްގެ ލަގަބު\nބޮލީވުޑްގެ މަޝްހޫރު އެކްޓްރެސް ސްރީދޭވީ ކަޕޫރަށް އިންޑިއާގެ އެންމެ މޮޅު އެކްޓްރެސްގެ އެވޯޑް އެ ގައުމުގެ ގައުމީ ފިލްމް އެވޯޑްސްއިން އަރުވައިފި އެވެ.\nސްރީދޭވީއަށް މި އެވޯޑް ލިބިފައިވަނީ އޭނާ އެންމެ ފަހުން ކުޅުނު ފިލްމު ކަމަށްވާ "މަމް"ގައި އޭނާ ދައްކުވައިދީފައިވާ މޮޅު ހުނަރަށެވެ. މީގެ އިތުރުން ސްރީދޭވީއަށް މި ހަފްލާގައި އިތުރު ހަ އެވޯޑެއް ލިބުނެވެ. މި އެވޯޑްތައްވެސް ލިބިފައިވަނީ އޭނާ "މަމް"ގައި އަދާކޮށްފައިވާ ރޯލަށެވެ.\nސްރީދޭވީވަނީ މިދިޔަ ފެބްރުއަރީ މަހު ކުއްލި ގޮތަކަށް މަރުވެފަ އެވެ. އަދި އޭނާ މަރުވުން ވެގެންގޮސްފައިވަނީ ބޮލީވުޑަށް، އަދި މުޅި އިންޑިއާއަށް ސިހުންގެނުވި ހިތާމަވެރި ކަމަކަށެވެ.\nސްރީދޭވީގެ ފަރާތުން "ބެސްޓް އެކްޓްރެސް އެވޯޑް"ގެ ތައްޓާއި ހަވާލުވެފައިވަނީ އޭނާގެ ފިރިމީހާއާއި އަންހެން ދަރީންނެވެ.\nސްރީދޭވީ މަރުވި އިރު އުމުރަކީ 54 އަހަރެވެ. އޭނާ މަރުވީ އާއިލާގެ މީހެއްގެ ކައިވެނީގެ ހަފްލާއެއްގައި ބައިވެރިވުމަށް ދުބާއީއަށް ގޮސް އުޅެނިކޮށެވެ.\n"ސްރީދޭވީ މިއަދު ދުނިޔޭގައި ހުރިނަމަ އޭނާ ވަރަށް އުފާވީސް. މިއަދު އަހަރުމެން ގާތު އޭނާ ނެތުމުން ހިތާމަކުރަން. ނަމަވެސް އޭނާއަށް މި އެވޯޑް ލިބުމަކީ ވަރަށް ފަޚުރުވެރިވާ ކަމެއް،" ސްރީދޭވީގެ ފިރިމީހާ ބޯނީ ކަޕޫރް ބުންޏެވެ.\nސްރީދޭވީ ފިލްމީ ދާއިރާއަށް ނިކުތީ އޭނާގެ އުމުރުން އެންމެ ހަތަރު އަހަރުގަ އެވެ. އަދި އޭގެ ފަހުން އޭނާ 300 އަށް ވުރެ ގިނަ ފިލްމުތަކުގައި އިސް ރޯލުތައް އަދާކޮށްފައިވެ އެވެ. މީގެ ތެރޭގައި މަޝްހޫރު ބައެއް ފިލްމުތައް ކަމަށްވާ "މިސްޓަރ އިންޑިއާ" އާއި، "ޗާންދްނީ" އަދި ޗާލްބާޒް ހިމެނެ އެވެ.\nއިންޑިއާގެ ނެޝަނަލް ފިލްމް އެވޯޑްސް ހަފްލާގައި މިދިޔަ އަހަރު ދުނިޔެ ދޫކޮށްފައިވާ މަޝްހޫރު އެހެން އެކްޓަރެއް ކަމަށްވާ ވިނޯދް ކަންނާއަށްވެސް ހާއްސަ އެވޯޑެއް ވަނީ ދީފަ އެވެ. އޭނާއަށް ލިބުނީ އިންޑިއާގެ ފިލްމް އިންޑަސްޓްރީގެ އެންމެ މަތީ ޝަރަފު ކަމަށްވާ "ދާދާސާހަބް ފަލްކާ" އެވޯޑެވެ.


ރާއްޖޭގައި މިވަގުތު ހުރީ ކޮވިޑް ޝީލްޑް ވެކްސިންގެ 1700 ޑޯޒް! | Sangu News\nރާއްޖޭގައި މިވަގުތު ހުރީ ކޮވިޑް ޝީލްޑް ވެކްސިންގެ 1700 ޑޯޒް!\n5 މެއި 2021 - 12:00\nރާއްޖޭގައި މިހާރު ހުރީ ކޮވިޝީލްޑް ވެކްސިންގެ 1,700 ޑޯޒް ކަމަށް ރައީސް އޮފީހުގެ ތަރުޖަމާނު މުހައްމަދު މަބްރޫކް އަބްދުލްއަޒީޒް ވިދާޅުވެއްޖެއެވެ.\nހެލްތު އިމަޖެންސީ އޮޕަރޭޝަން ސެންޓަރު(އެޗްއީއޯސީ)ގައި ރޭ ބޭއްވި ނޫސްވެރިންގެ ބައްދަލުވުގައި މަބްރޫކް ވިދާޅުވީ، ރާއްޖޭގައި ކޮވިޝީލްޑް ވެކްސިންގެ ފުރަތަމަ ޑޯޒް ޖެހިތާ އަށް ހަފުތާ ވެފައި ތިިބި 26،400 މީހުން އެބަ ތިބި ކަމަށާއި ނަމަވެސް އެ އެންމެންނަށް ޖަހާ ވަރަށް ރާއްޖޭގައި މިވަގުތު ކޮވިޝީލްޑްގެ ވެކްސިން ނެތް ކަމަށެވެ.\nކޮވިޝީލްޑްގެ އިތުރު ސްޓޮކެއް ރާއްޖެ ގެނައުމުގެ މަސައްކަތް ކުރަމުން އަންނަ ކަމަށާއި އެކަމާ ގައުމުތަކާއެކުގައި މަޝްވަރާ ކުރަމުން އަންނަ ކަމަށް މަބްރޫކް ވިދާޅުވިއެވެ. އަދި އިންޑިއާއިން ގެންނަން ނިންމާފައިވާ ކޮވިޝީލްޑްގެ 100،000 ޑޯޒްގެ ސްޓޮކް ރާއްޖެ ނުގެނެވި ވަނީ އެގައުމުގެ ކޮވިޑްގެ ހާލަތު ގޯސްވުމާއި ދަތުރުފަތުރުކުރުމުގައި ހުރި ދަތިތަކުގެ ސަބަބުން ކަމަށެވެ.\nރާއްޖޭގައި ފުރަތަމަ ޖަހަން ފެށީ ކޮވިޝީލްޑް ވެކްސިނެވެ. އެގޮތުން ކޮވިޝީލްޑްގެ ފުރަތަމަ ޑޯޒް 250،000 އަށްވުރެ ގިނަ މީހުންނަށް ޖަހާފައިވާ އިރު، ދެވަނަ ޑޯޒް 11400 އަށް ވުރެ ގިނަ މީހުންނަށް ވަނީ ޖަހައިފައެވެ. ކޮވިޝީލްޑްގެ އިތުރުން ރާއްޖޭގައި ދެން ޖަހަމުން އަންނަނީ ސިނޮފާމް ވެކްސިނާއި ފައިޒާ ވެކްސިނެވެ. މިވަގުތު ރާއްޖޭގައި ހުރީ ސިނޮފާމްގެ 137،000 ޑޯޒް އާއި ފައިޒާގެ 4،600 ޑޯޒެެވެ.


ޓީޗަރ (ޕުރައިމަރީ) - ވޭޖް އެމްޕްލޯމެންޓް އުޞޫލުން\nލ.އަތޮޅު މަދަރުސާ Laamu Atoll School\nލ.މާބައިދޫ، ދިވެހިރާއްޖެ L.Maabaidhoo, Rep of Maldives\nފޯން: 6800008 960+ Phone: +960 6800008\nލ.އަތޮޅު މަދަރުސާ / ލ.މާބައިދޫ\n3- ދަރިވަރުންނަށް ޙާސިލްވަމުންދާ މިންވަރު ޗެކްކުރުމާއި، ރިކޯޑްކުރުމާއި، އެމައޫލޫމާތުތައް ޙިއްސާކުރަންޖެހޭ ފަރާތްތަކާ ޙިއްސާކުރުން.\n9- ސިނކުޑީގެ ނުކުޅެދުންތެރިކަން ހުންނަކުދިންފިޔަވައި އެހެންހުރިހާ ކުދިންނަށް ލިޔަންކިޔަން ދަސްކޮށް ދިނުން.\n14- ސްކޫލުގެ ހުރިހާ ވަސީލަތްތައް (ލައިބްރަރީ، އިންޓަރނެޓް، ސްމާޓްބޯޑް ފަދަ) ދަރިވަރުންނަ އެންމެ ފައިއިދާހުރިގޮތަކަށް ބޭނުންކުރުން.\n15- ސްކޫލަކީ އެކުވެރި އެއްބައިވަންތަބައެއް އުޅޭ އުފާވެރި މާޙައުލަކަށް ހެދުމަށް މަސައްކަތްކުރުން.\n16- ސްކޫލުން ޙަވާލުކުރެވޭ ޒިންމާތަކާއިގުޅިގެން ޖަވާބުދާރީވުމާއި ޒިންމާދާރުވުން.\n18- ކްލަބް ޖަމްޢިއްޔާތަކާއި، ޔުނިފޯމްޙަރަކާތް އަދި ދަރިވަރުންނަށް ހިންގޭ އެހެނިހެން ހުރިހާ ޙަރަކާތެއްގައި ފުރިހަމަޔަށް ބައިވެރިވެ އެއްބާރުލުންދީ އެހީތެރިވުން.\n20- ޕްރޮފެޝަނަލް ޑިވަލޮޕްމަންޓް ޕްރޮގްރާމްތަކުގައި ފުރިހަމަޔަށް ބައިވެރިވުން.\nގްރޭޑް 10 ނިންމިކަން ބަޔާންކުރާ ސްކޫލް ލީވިންގ ސެޓްފިކެޓެއް ނުވަތަ ގުރޭޑް 10 ނިންމާ އިމްތިޙާނެއްގައި ބައިވެރިވެފައިވާކަމުގެލިޔުމެއް ލިބިފައިވާނަމަ ސާނަވީ ތައުލީމު ފުރިހަމަކުރިކަމަށް ބެލެވޭނެއެވެ.\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް ނުވަތަ އައި.ޑީ ކާޑު ގެއްލިފައިވާ ނަމަ، އެ ފަރާތެއްގެ އުފަންދުވަހެއްގެ ސެޓްފިކެޓު، ޕާސްޕޯޓު ނުވަތަ ޑްރައިވިންގ ލައިސަންސް.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 22 އޮކްޓޯބަރ 2020 ގެ 12:00 ގެ ކުރިން، ލ.އަތޮޅު މަދަރުސާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށް ވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 24 އޮކްޓޯބަރ 2020 އާއި 25 އޮކްޓޯބަރ 2020 އާ ދެމެދު، ލ.އަތޮޅު މަދަރުސާ ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6800008 ފޯނު ނަންބަރު އަށެވެ. އީ-މެއިލް ކުރާނީ [email protected] އީ-މެއިލް އެޑްރެސް އަށެވެ.\nސުންގަޑި: 22 އޮކްޓޫބަރު 2020 1200\n- ޢިއުލާން - GS28/IUL/2020/06


Virus aa hedhi China noon gaumeggai iPhone hadhan jehidhaane | Mihaaru\nޓެކްނޮލޮޖީ / ޗައިނާ\nވައިރަހާ ހެދި ޗައިނާ ނޫން ގައުމެއްގައި އައިފޯން ހަދަން ޖެހިދާނެ\nމި އަހަރު ނެރޭ އައިފޯނަށް، ޗައިނާގައި ފެތުރޭ ކޮރޯނާ ވައިރަހުގެ ސަބަބުން ލަސްތަކެއް ކުރިމަތިވާނެ\n13 ފެބުރުއަރީ 2020\nކޮވިޑް-19ގެ ނަން ދީފައިވާ ކޮރޯނާވައިރަހުގެ ނުރައްކަލާ ހެދި ޗައިނާގެ އެތައް ފެކްޓަރީއެއްގެ މަސައްކަތް ހުއްޓުމަކަށް އައިސްފައި ވާތީ ޗައިނާ ނޫން ގައުމެއްގައި އެޕަލް އަށް އައިފޯން އުފައްދަން ޖެހިދާނެ ކަމަށް ބެލެވެން ފަށައިފި އެވެ.\nއައިފޯނުތައް އުފައްދަނީ ޗައިނާގަ އެވެ. ކޮރޯނާވައިރަހުގެ ނުރައްކާ އެންމެ ބޮޑީ އެ ގައުމުގަ އެވެ. އައިފޯނުތައް އުފައްދަން ހަވާލުކުރި ފެކްޓަރީތައް ހުރީ ބަންދުކޮށްފަ އެވެ. ރިޕޯޓްތައް ބުނާ ގޮތުގައި، ހުޅުވާފައި ހުރި ފެކްޓަރީގައި މަސައްކަތްކުރެވޭ މިންވަރު 10 ޕަސެންޓަށް ވުރެ އިތުރެއް ނޫނެވެ.\nއެޕަލް އިން މި އަހަރުގެ ދެ ކޮޅު އައިފޯނުތައް ނެރެން ވަނީ ރާވައިފަ އެވެ. އެއީ މާޗުގައި އައިފޯނު9އަދި ބެލެވޭ ގޮތުގައި، އަހަރު ފަހުކޮޅު، އައިފޯނު 12 އެވެ. މި ސަބަބާ ހެދި ޗައިނާ ނޫން ގައުމެއްގައި އައިފޯތައް އުފައްދަން އެޕަލް އަށް މިހާރު ވަނީ މަޖުބޫރުވެފަ އެވެ.\nމަސްރަހުގައި ހުރި ވާހަކަތަކަށް ބަލާއިރު، ޗައިނާގައި ހުރި ސާމާނުތައް ޓައިވާނަށް ބަދަލުކުރުމުގެ މަސައްކަތް އެޕަލް އިން އެބަ ކުރެ އެވެ. އެއީ ރާވާފައިވާ ތާރީޚަށް އައިފޯނުގެ މޮޑެލްތައް ނިންމުމަށެވެ.\nއެޕަލް ޗައިނާ އިން ބޭރުވުމަކީ، އެމެރިކާގެ ރައީސް، ޓްރަމްޕް ހިނިފުޅުވަޑުވާނެ ކަމަކަށް ވާނެ އެވެ. އެއީ ޗައިނާ ނޫން ގައުމެއްގައި އައިފޯނުތައް އުފައްދަން ޓްރަމްޕް އެދިވަޑައިގެންފައި ވާތީ އެވެ. ޓްރަމްޕް ވިދާޅުވި ގޮތުގައި، ޗައިނާގައި އައިފޯނު އުފައްދައި އެމެރިކާ އަށް އެތެރެކުރާ ނަމަ ބޮޑު ޓެކުހެއް ނަގާނެ އެވެ.\nއެޕަލް މިހާރު އޮތް ހާލަތަށް ބަލާއިރު، ޓެކުހަކުން ރެކުމަށް ވުރެ، ކޮރޯނާވައިރަސް ނެތް ގައުމެއްގައި އައިފޯނު އުފެއްދުން ވަނީ ބޮޑު އަދި ސީރިއަސް ކަމަކަށް ވެފަ އެވެ. އެއީ ބޭނުންކުރާ މީހުންނަށް ވިއްކާފައި އޮތް ވައުދު ދަމަހައްޓައި، ކަސްޓަމަރުން ރުއްސުމަށެވެ.\nއައިފޯން އެޕަލް ޗައިނާ އައިއޯއެސް ޑޮނަލްޑް ޓްރަމްޕް\n2 ކޮމެންޓް, 11 ރިއެކްޝަންސް\nއައިފޯނު ދުވަސް ވެސް ދިޔައީތީ\nއެމެރިކާ އުފާކުރާނެ ޗައިނާއަކީ އިޤްތިޞާދީގޮތުން އެމެރިކާ ޖެހިލުންވާ ގައުމެއް.


LIVE : Commander Avahaara Kollumun Vamun Dhaa Goiy - Vaguthu\nކޮމާންޑަރު އަވަހާރަކޮށްލުމުން ވަމުންދާ ގޮތް\nއެއާލައިނުތަކުން އަދިވެސް އީރާނުގެ މަތިން ދަތުރުނުކުރުމަށް ޔޫރޮޕްގެ އޭވިއޭޝަން އޮތޯރިޓީ ކަމުގައިވާ އިއާސާ އިން ލަފާ ދީފި. އެ އިދާރާ އިން މިހެން ބުނެފައި މިވަނީ އީރާނުން އޮޅުމަކުން ޔޫކްރޭނުގެ ފްލައިޓެއް ވައްޓާލުމުގެ ސަބަބުން. އަދި ހަމައެއާއި އެކު މިހައިތަނަށް އައި އިރުވެސް އީރާނާއި އެމެރިކާގެ މަޝްރަހު ހަމައަކަށް އެޅިފައި ނުވުމުން ރައްކާތެރިވުމުގެ ގޮތުން.\nވެއްޓުނު ޔޫކްރޭން ފްލައިޓާއި ގުޅިގެން ގެއްލުންވި ކެނެޑާގެ ކުންފުންޏެއްގެ ސީއީއޯ، ގެއްލުންވީ އެމެރިކާގެ ރައީސް ޑޮނަލްޑް ޓްރަމްޕުގެ ދޯދިޔާ ސިޔާސަތުތަކުގެ ސަބަބުން ކަމަށް ބުނެފި.\nއީރާނާއި އެމެރިކާގެ ކޯޅުންގަނޑު ނިމެން އަދި ގާތްވެސް ނުވާކަމަށް ދުނިޔޭގެ މަޝްރަހު ދިރާސާ ކުރާ ފަރާތްތަކުން ބުނަން ފަށައިފި.\nޓްރަމްޕް ފާރިސީ ބަހުން ކުރި ޓްވީޓުގެ ސަބަބުން އެ ބަހަށް ހުތުރެއް ލިބޭ ކަމަށް އީރާން ފޮރިން މިނިސްޓްރީގެ ސްޕޯކްސް ޕާސަން ވިދާޅުވެއްޖެއެވެ. އެބޭފުޅާ މިހެން ވިދާޅުވީ ޓްރަމްޕް ކުރި ޓްވީޓުގައި ކުށްތަކެއް ހުރުމުން ކަމަށް ބެލެވޭ.\n1988 ވަނަ އަހަރު އެމެރިކާ ސިފައިންނަށް އޮޅިގެން 290 ޕަސެންޖަރުންނާއި އެކު ދަތުރު ކުރަމުން ގެންދިޔަ އީރާނުގެ ފްލައިޓެއް ވައްޓާލެވުމުން އެ މިސައިލް ފޮނުވާލި ސިފައިނަށްވެސް ނުވަތަ އެކަމުގައި ބައިވެރިވި އެއްވެސް މީހަކަށްވެސް އެމެރިކާ އިން އަދަބު ދީފައެއް ނުވެއެވެ. އެހެންކަމުން މިފަހަރު އީރާނަށް މިފަދަ ކަމެއް ކުރެވުމުން އީރާނުގެ ސިފައިންނަށް އަދަބު ދިނުން އިންސާފުވެރިއެއް ނުވާނެ.\nޔޫކްރޭނުގެ ފްލައިޓު ވެއްޓުނީ ކުރެވުނު ކުށަކުން ކަމަށް އެއްބަސް ވެލައްވާ ކަމަށް އީރާނުގެ ރައީސް ހަސަން ރޫހާނީ ވިދާޅުވެއްޖެ. ފްލައިޓެއް ވެއްޓުމަށް އޭގައި އެކި ސަބަބުތައް ހިމެނޭއިރު، އެންމެ ގިނައިން ފްލައިޓުތައް ވެއްޓެނީ އިންސާނުންނަށް ކުރެވޭ ކުށަކުންނެވެ. އީރާންގެ ރައީސް ވިދާޅުވީ މިފަހަރު ޕައިލެޓުންނަށް ނުވަތަ އެއާ ޓްރެފިކް ކޮންޓްރޯލަށް ކުށެއް ނުހެދުނު ނަމަވެސް، މިއީ ހަމަ އިންސާނަކަށް ކުރެވުނު ކުށެއް ކަމަށާއި މިކަމުގެ އަދަބު އެއްވެސް ފަރާތަކަށް ދޭން ޖެހޭ ކަމަށް ގަބޫލު ނުކުރައްވާ ކަމަށެވެ.\nއީރާނުން ނިއުކްލިއާ ހަތިޔާރު އުފެއްދުމަށް ކުރަމުން އަންނަ މަސައްކަތަށް ރަޝިޔާ އަދި ފްރާންސުގެ ރައީސް ތާއިދު ކުރައްވާކަން ހާމަކުރައްވައިފި. މި ދެ ބޭފުޅުންވެސް ވަނީ 2015 ވަނަ ދުނިޔޭގެ ބޮޑެތި ބާރުތަކުން އީރާނާއި އެކު ވެފައިވާ އެއްބަސްވުމުގެ ދަށުން އެ ގައުމުން ނިއުކްލިއާ ޕްރޮޖެކްޓުތައް ހިންގަން އެދޭ ކަމަށް ވިދާޅުވެފަ. މި ބޭފުޅުން މިހެން ވިދާޅުވެފައި މިވަނީ އީރާނުން އެ އެއްބަސްވުމަށް އަމަލު ނުކުރަން ނިންމާފައި ވަނިކޮށް.\nޔޫކްރޭނުގެ ފްލައިޓު ވެއްޓުނު ހާދިސާގައި ރައްޔިތުންނަށް އޮޅުވާ ނުލާ ކަމަށާއި، ފްލައިޓު ވައްޓާލެވުނީ އަސްކަރިއްޔާ އަށް އޮޅުމަކުން ކަން އީރާނުގެ ސަރުކާރަށް އެނގުމާއި އެކު އެކަމަށް އެއްބަސްވެ، މާފަށް އެދިފައި ވާނެކަމަށް އީރާން ސަރުކާރުގެ ސްޕޯކްސްޕާސަން ވިދާޅުވެއްޖެ.\nއީރާނުގެ ރައްޔިތުންނާއި އެކު ވާކަމަށާއި އީރާނުގެ ރައްޔިތުންނަކީ ރަނގަޅު ބައެއް ކަމަށް ބުނެ އެމެރިކާގެ ރައީސް ޑޮނަލްޑް ޓްރަމްޕް ކުރި ޓްވީޓު ތަކަކީ އެއްވެސް ބުރަދަނެއް ނެތް، ޓްރަމްޕް މީހުންގެ ލޯތަކުގައި އަނދުން އެޅުވުމަށް ކުރި ޓްވީޓުތަކެއް ކަމަށް އީރާނުން ބުނެފި.\nއީރާން ފުލުހުން އެ ގައުމުގެ ސަރުކާރާއި ދެކޮޅަށް މުޒާހަރާ ކުރަމުން ގެންދާ ފަރާތްތަކާއި ދެކޮޅަށް ބަޑި ޖަހާ މަންޒަރެއް ކަމަށް ބުނެ މީސް މީޑިއާގައި ވީޑިއޯ އެއް އާއްމު ވެފައި ވަނިކޮށް އެކަން އީރާނުގެ ސަރުކާރުން ދޮގު ކޮށްފިއެވެ. އީރާން ސަރުކާރުން މިކަން ދޮގު ކޮށްފައި މިވަނީ އެމެރިކާގެ ރައީސް ޑޮނަލްޑް ޓްރަމްޕްވެސް އީރާނުން އެ ގައުމުގެ ރައްޔިތުން ނުމެރުމަށް އެދޭ ކަމަށް ބުނެ ޓްވީޓެއް ކޮށްފައި ވަނިކޮށް.\nމި މުޒާހަރާގެ ތެރެއިން ބައެއް ފަރާތްތަކުން ވަނީ "ސޮލެއިމާނީ އަކީ މީހުން މަރާ މީހެއް" ކަމަށް ގޮވާލާފައި\nއިރާނުގައި ހިނގަމުން އަންނަ ހަމަ ނުޖެހުމުގެ ތެރޭގައި ތެހެރާނުގައި މުޒާހަރާގެ ބައިވެރިން ވަނީ ސޮލެއިމާނީގެ ފޮޓޯ ޖަހާފައިވާ ޕޯސްޓަރެއް ވީދާފަ. މި ވީޑިއޯ މިހާރު ދަނީ މީސްމީޑިއާގެ އިތުރުން ޔޫޓިއުބްގައި ދައުރުވަމުން.\n"އަޅުގަނޑުމެން ހުއްޓުމެއްނެތި މި މައްސަލަ ބަލާނަން. މަސައްކަތް ހުއްޓާލާނީ އެ ހާދިސާގައި މަރުވެގެން ގޮސްފައިވާ ކެނެޑާއަށް ނިސްބަތްވާ 57 މީހުންގެ އާއިލާއަށް އިންސާފު ހޯދައިދީފަ" ޖަސްޓިން ވިދާޅުވި.\nކެނެޑާގެ ބޮޑު ވަޒީރު ޖަސްޓިން ޓްރޫޑިއާ ވިދާޅުވެފައ ވަނ ފްލައިޓް ވެއްޓުނު ހާދިސާގައި މަރުވެގެން ގޮސްފައިވާ މީހުންގެ އާއިލާއަށް އިންސާފު ލިބި ހަމަހަމަ ކަން ލިބެންދެން މައިތިރި ވެގެން ނުތިބޭނެ ކަމަށް.\nއޭބީސީ ނޫހުން އާއްމު ކޮށްފައިވާ ޕޯލް އަށް ވޯޓު ދީފައިވާ 56% އެގައުމުގެ ރައްޔިތުން ބުނެފައިވަނީ ޓްރަމްޕް ގެ އެ ނިންމުމުގެ ސަބަބުން އެމީހުންނަށް ސަލާމަތްކަން ގެއްލިފައިވާ ކަމަށް.\nމިހާރު ހިނގަމުންދާ ހަމަ ނުޖެހުމާއި ގުޅިގެން އެމެރިކާއިން އިރާނާއި ދޭތެރޭ ފިޔަވަޅެއް ނާޅައި، ކަން ކޮށްފައިވާ ގޮތާއި މެދު ހިތް ހަމަ ނުޖެހިގެން އެމެރިކާގެ ގިނަ ރައްޔިތުން އެކަމާއި ނުރުހުން ފާޅު ކޮށްފި.\nއިރާނުން އަންނަނީ އެ ބޯޓުގައި އެކި ގައުމުތަކަށް ނިސްބަތްވާ ފަރާތްތަކުން ތިބި ކަމާއި ދެކޮޅު ހަދަމުން. އެގޮތުން ފްލައިޓުގައި ތިބި 176 މީހަކު މަރުވެފައިވާއިރު، އިރާންގެ ޓީވީއަކުން ބުނެފައިވަނީ އޭގެ ތެރޭއިން 147 މީހުންނަކީ އިރާނަށް ނިސްބަތްވާ ފަރާތުން ކަމަށް. މިކަމާއި ދެކޮޅަށް ކެނެޑާގެ ސަރުކާރުން ބުނެފަައިވަނީ އެގައުމަށް ނިސްބަތްވާ 57 މީހަކުވެސް އެ ފްލައިޓުގައި ހިމެނޭ ކަމަށް.\nޔޫކްރޭންގެ ގައުމީ އެއާލައިންސް ވެއްޓުނު ހާދިސާގައި މުޅި ގައުމަށް ސިހުން ވެރިވެގެން ގޮސްފައިވާ އިރު، އިރާނުގެ ގިނަ ފަރާތްތަކުން މި ހާދިސާ ސިފަ ކޮށްފައިވަނީ ވަރަށް ކުޑަ އާދައިގެ ކަމެއް ކަމަށް.\nޔޫކްރޭން ފްލައިޓް ވެއްޓުނު ހާދިސާގައި ކެނެޑާގެ ކާ ތަކެތި ބަންދު ކުރާ ކާރުހާނާއެއް ކަމަށްވާ މެޕަލް ލީފް ފުޑްސްގެ ސީއީއޯ މައިކަލް މެކައިން ވަނީ އޭނާއާއި އެކީ ކޮލެޖުގައި ކިޔެވި މީހަކާއި އޭނާގެ އަންހެނުން އަދި ދަރިފުޅު މަރުވުމުން އެކަމުގެ ޒިންމާ އެމެރިކާއިން ނަގަން ޖެހޭ ކަމަށް ބުނެފައި.\nރޮކެޓް ހަމަލާގެ ވަގުތުގައި އެއްވެސް އެމެރިކާ ސިފައިންގެ މީހެއް އެ ބޭހުގައި ނެތް ކަމަށް އެމެރިކާއިން ބުނެފި. އެމެރިކާގެ މިލިޓަރީ އޮފިޝަލުންނާ ހަވާލާދީ ސީއެންއެންގައި ރިޕޯޓްކޮށްފައިވަނީ މިއަދު އިރާޤްގައި ހުންނަ އެމެރިކާގެ ބޭސްއަށް ހަމަލާދިން ވަގުތު އެބޭހުގައި އެއްވެސް އެމެރިކާގެ ސިފައިންގެ ބޭކަލަކު ނެތް ކަމަށް.\nމިއަދުގެ ކުރީ ވަގުތެއްގައި: އިރާގުގައި ހުންނަ ބަލަދް އަސްކަރީ މަރުކަޒަށް ހަމަލާދީފި. އެ ބޭސް އަށް އަމާޒުވެފައިވަނީ ހަތް މޯޓަރު ބޮމެއް. އަދި ބޮންތައް އަމާޒުވެފައިވަނީ އެ މަރުކަޒުގައި ހުރި ރަންވޭއަކަށް. މިއީ އިރާޤްގެ ވެރިރަށް ބަޤްދާދުގެ 46 މޭލު ބޭރުގައި ހުންނަ ބޭސްއެއް. މިހަމަލާގައި އިރާޤްގެ4އޮފިޝަލުން ޒަޚަމްވި ކަމަށް އިރާޤުން ހާމަކުރޭ.\nއެމެރިކާއިން މަސައްކަތް ކުރަނީ މަޝްރަޙް ގޯސް ކުރަން ކަމަށާއި ސަރަހައްދީ ޤައުމުތައް އެކަތިގަނޑަކަށް ވުމަށް އީރާންގެ ރޫޙާނީ ލީޑަރ އާޔަތުﷲޚާމަނީ ވިދާޅުވެއްޖެ. އޭނާ ވިދާޅުވެފައިވަނީ، އެސަރަހައްދުގައި ޖެހިގެން އުޅޭ ކުއްލި މައްސަލަ ފެށިފައިވަނީ އެމެރިކާގެ އަސްކަރިއްޔާއިން އެސަރަހައްދުގައި ހަރަކާތްތެރިވާތީ ކަމަށާއި މިކަން ނިމުމަކަށް ގެނެވޭނީ ހުރިހާ ޤައުމެއް އެއްބައިވެގެން ކަމަށް. މިގޮތަށް ރޫޙާނީ ލީޑަރ ވިދާޅުވެފައިވަނީ، ޤަތަރގެ އަމީރާއެކު ބައްދަލު ކުރެއްވުމަށްފަހު، އެމަނިކުފާނުގެ ވެބްސައިޓްގައި އާއްމު ކުރެއްވި ލިޔުމެއްގައި.\nޔޫކްރޭން ފްލައިޓް ވެއްޓުނު ހާސިދާގައި އެފްލައިޓްގެ މީހުންނާއެކު މަރުވިނަމަވެސް މާ ރަނގަޅު ކަމަށް އީރާންގެ ރިވަލޫޝަނަރީ ގާޑް ގްރޫޕްގެ ކޮމާންޑަރ ވިދާޅުވެއްޖެ. އޭނާ ވިދާޅުވީ ފްްލައިޓް ވެއްޓުނު ހާދިސާގެ އަޑު އެހީ ފުން ހިތާމައާ ލަދު ވެރިތަމާއެކުގައި ކަމަށާއި، މިހާދިސާ ދެކުމަށްވުރެ ހާދިސާގައި އޭނާވެސް ޝަހީދުވިނަމަ މާ ރަނގަޅު ކަމަށް. އަދި މިކަމުގެ ސަބަބުން ލިބުނު ގެއްލުމުގެ ބަދަލުގައި ކަމެއް ކޮށްދޭނެ ކަމަށާއި ނަމަވެސް އެމެރިކާއާއެކު ކުރަމުން އަންނަ ހަނގުރާމަ އަކަށް މިކަމުގެ ސަބަބުން ބަދަލު ނާންނާނެ ކަމަށް އޭނާ ވިދާޅުވި.\nމި ހަމަލާގައި އެމެރިކާގެ ސިފައިނަކަށް އަނިޔާވެފައިވާ ކަމެއް އަދި ސާފެއް ނުވޭ.\nމި ހަމަލާ ދީފައި ވަނީ ކޮން ބައެއްކަން އަދި އެނގިފައި ނުވާއިރު، ހަމަލާގެ ޒިންމާވެސް އަދި އެއްވެސް ފަރާތަކުން ނުއުފުލާ.\nއިރާގުގެ އަސްކަރިއްޔާ އިސް ވެރިޔަކު ވިދާޅުވެފައި ވަނީ ހަމަލާގައި އަނިޔާވެފައި ވަނީ އެ މަރުކަޒުގެ ފޯރި މަރަން ތިބި އެ ގައުމުގެ ސިފައިން ތަކަކަށް ކަމަށް.\nހަމަލާތައް އަމާޒުވީ އިރާގުގައި ހުންނަ އަލް ބަލަދް އަސްކަރީ މަރުކަޒަަށް.\nއެމެރިކާގެ އަސްކަރީ މަރުކަޒަށް އަނެއްކާވެސް މިސައިލް ހަމަލާތަކެއް އަމާޒުވެފައި މިވަނީ އީރާނުން އެމެރިކާގެ އަސްކަރީ2މަރުކަޒަކަށް މިސައިލް ހަމަލާތަކެއް ފޮނުވާލިތާ ކުޑަ ދުވަސްކޮޅެއްގެ ތެރޭގަ.\nއެމެރިކާ އިން އިރާން އަސްކަރިއްޔާގެ އެންމެ އިސް އެއް ކޮމާންޑަރު، މޭޖާ ޖެނެރަލް ޣައްސާމް ސުލެއިމާނީ އަވަހަރާކޮށްލާފައި ވާއިރު، އީރާނުން ވަނީ އެކަމުގެ ރައްދެއްގެ ގޮތުން އިރާގުގައި ހުންނަ އެމެރިކާގެ އަސްކަރިއްޔާ އަށް މިސައިލް ހަމަލާތަކެއް ފޮނުވާލާފައެވެ. އަދި އެމެރިކާ އިން ފޮނުވާލި މިސައިލެއް ކަމަށް ހީކޮށް އީރާނުން ވަނީ އެ ގައުމުގެ ވެރިރަށް ތެހްރާނުން އުދުއްސައިލި މަތިންދާބޯޓަކަށްވެސް މިސައިލް ހަމަލާ އެއް ދީފައެވެ. އެ ހަމަލާގައި އެ ފްލައިޓުން ދަތުރު ކުރި އެންމެން މަރުވެފައި ވާއިރު އެއީ އީރާނުން ދިން ހަމަލާ އެއް ނޫން ކަަމަށް ބުނެ، ފަހުން އެކަމަށް އެއްބަސްވުމުން އީރާނުގެ ރައްޔިތުން ވަނީ އެ ގައުމުގެ ސަރުކާރާއި ދެކޮޅަށް މުޒާހަރާވެސް ކޮށްފައެވެ.\nމިރޭ އަނެއްކާވެސް އިރާގުގައި ހުންނަ އެމެރިކާގެ އަސްކަރީ މަރުކަޒަކަށް ހަމަލާތަކެއް ދީފައި ވާއިރު މި ހަމަލާގައި އިރާގުގެ ސިފައިންތަކަކަށް އަނިޔާ ވެފައިވާ ކަމުގެ ރިޕޯޓުތައް ވަނީ ލިބިފައެވެ. މި ލައިވް ބްލޮގުން އީރާނާއި އެމެރިކާ އާއި ދެމެދު ހިނގަމުން އަންނަ ހުރިހާ ކަމެއްގެ އެންމެ ފަހުގެ އަޕްޑޭޓުތައް ފެންނަން ހުންނާނެއެވެ.\nLIVE : Commander Avahaara Kollumun Vamundhaa Goiy https://t.co/5uObwJxphY\nނުރައްކާތެރި ހާލަތު ދެމިއެބައޮތް، ރާއްޖޭގައި ތިބި ބަލި މީހުންގެ އަދަދު ރެކޯޑް މިންވަރެއްގައި!


SunOnline: Thojjehifaivaa city thah fehi kurumah rangalhu gotheh!\nތޮއްޖެހިފައިވާ ސިޓީތައް ފެހި ކުރުމަށް ރަނގަޅު ގޮތެއް!\nރުގިއްޔާ މުހައްމަދު މޫސާ 21 Nov 2018, 08:25\nއިޓަލީގައި ހުންނަ ވާޓިކަލް ފޮރެސްޓް ބިލްޑިންގް -- ފޮޓޯ: ސީއެންއެން\nދުނިޔޭގެ ސިޓީއެކޭ ބުނެފި ނަމަ އާއްމުކޮށް ހިތަށް އަންނާނީ އުސް އިމާރާތްތަކާއި ގިނަ އަދަދެއްގެ އިންޖީނުލީ އުޅަނދުތަކެވެ. ދުމުން ތަޣައްޔަރުވެފައިވާ ވަޔާއި ހުއްޓިފައިވާ ޓްރެފިކެވެ. ނަމަވެސް އިޓަލީގެ އާކިޓެކްޓް ސްޓެފަނޯ ބޮއޭރީ ދަނީ ހިޔާލަށް އަންނަ އެމަންޒަރާއި އަސްލު މަންޒަރު ވެސް ބަދަލު ކުރަން މަސައްކަތް ކުރަމުންނެވެ.\nބޮއޭރީގެ އެންމެ ފާހަގަ ކޮށްލެވޭ މަސައްކަތަކީ އޭނާގެ އުފަންރަށް މިލާންގައި ހުންނަ ވާޓިކަލް ފޮރެސްޓް ކިޔާ އިމާރާތެވެ. އެބިލްޑިންގަށް ބަލާލުމުން ކޮންކުރީޓަށް ވުރެ ބޮޑަށް ފެނިގެންދަނީ ބެލްކަނީތަކުގައި އިންދާފައިވާ އެކި ސައިޒުތަކުގެ ގަހާއި ވެޔޮގަނޑުތަކެވެ.\nއެއިމާރާތުގައި މީހުން ދިރިއުޅޭ ދެ ޓަވަރު ހިމެނެއެވެ. އެއީ 80 މީޓަރު އުސް ޓަވަރަކާއި 112 މީޓަރު އުސް ޓަވަރެކެވެ. އެދެޓަވަރުގައި އެކި ބާވަތުގެ 20،000 ގަހާއި ވެޔޮ ހިމެނެއެވެ. ބޮއޭރީ ލަފާ ކުރާ ގޮތުގައި އެއިމާރާތުގައި ދިރިއުޅޭ ކޮންމެ މީހަކަށް ދެ ގަހާއި އަށް ގަސްބޮނޑި އާއި 40 ކުދި ގަސްތައް އެ ދެ ޓަވަރުގައި ހުންނާނެއެވެ.\nއިޓަލީގައި ހުންނަ ވާޓިކަލް ފޮރެސްޓުގެ ބެލްކަނީގައި ގަސްއިންދަން ހާއްސަކޮށްފައިވާ ޖާގަ -- ފޮޓޯ: ސީއެންއެން\nބޮއޭރީ ބުނާ ގޮތުގައި އެގަސްތައް އިންދާފައި ވަނީ ހަމައެކަނި ރީތިކުރުމަށް ޓަކައެއް ނޫނެވެ. ނަމަވެސް، އެފަދަ ގަސްތައް އިމާރާތްތަކުގައި ގިނަ އަދަދަކަށް އިންދުމުން އެޕާޓްމެންޓުތަކަށް ހިޔާ ލިބި، އެތަނުގައި ދިރިއުޅޭ މީހުންނަށް ނަފްސާނީ ފައިދާތައް ލިބި، ގިނަ އަދަދެއްގެ ދޫންޏަށް ވެސް ގެޔެއް ލިބިގެންދާ ކަމަށް ބޮއެރީ ބުންޏެވެ. އޭނާ ބުނި ގޮތުގައި 15 ބާވަތުގެ އެތައް ސަތޭކަ ދޫނި އެޓަވަރުތަކުގައި ހުންނަ ގަސްތަކުގައި ހާލި ހަދައިގެން އުޅެއެވެ.\nއަދި ބޮއޭރީ ބުނި ގޮތުގައި އޭނާ އެންމެ ފަހުރުވެރި ވަނީ އެއިމާރާތުގެ ސަބަބުން ތިމާވެއްޓަށް ކުރާ ފައިދާ ބޮޑު ކަމުންނެވެ. އޭނާގެ ދިރާސާއަކުން ދެއްކި ގޮތުގައި ކޮންމެ އަހަރަކު 30 ޓަނުގެ ކާބޮންޑައިއޮކްސައިޑް އެއިމާރާތުގެ ގަސްތަކުން އެތެރެކޮށް، 19 ޓަނުގެ އޮކްސިޖެން ބޭރު ކުރެއެވެ.\n"ސިޓީތަކުގެ އެތެރޭގަ އައި ވަށައިގެން ފެހިކަން އިތުރު ކުރުމަކީ މޫސުމުގެ ސަބަބުން އަންނަ ބަދަލުތައް ހުއްޓުވޭނެ އެންމެ ރަނގަޅު ގޮތް. އެކަން ކުރެވޭނެ އެއް ގޮތަކީ ވާޓިކަލް ފޮރެސްޓުތައް. (ހައްލަކީ) ހަމައެކަނި ބަގީޗާއެއް ނޫން. އިމާރާތްތަކުގެ އެކި ފަރާތްތަކުގައި ވެސް ކީއްވެ [ގަސް ނުހެއްދެންވީ]؟" ސީއެންއެންއާ ވާހަކަ ދައްކަމުން ބޮއޭރީ ބުންޏެވެ.\nބޮއޭރީގެ ކުންފުނިން ވަނީ މިހާރު އިޓަލީގެ އިތުރުން ޔޫރަޕްގެ އެހެން ގައުމުތައް ކަމަށްވާ ސުވިޒަލޭންޑާއި ނެދަލޭންޑްސްގައި ވެސް ވާޓިކަލް ފޮރެސްޓުތަކެއް ހަދަން ނިންމާފައެވެ.\nއަދި ޗައިނާގެ ލިއުޖޫ ސިޓީގައި ހަދަމުންދާ "ފޮރެސްޓް ސިޓީ" ޑިޒައިން ކުރަމުން ދަނީ ވެސް ބޮއޭރީގެ ކުންފުނިންނެވެ.\nދެހާސްވިހީގައި ނިމޭނެ ކަމަށް ލަފާ ކުރެވިފައިވާ 15 މިލިއަން ސްކޮޔާ ފޫޓުގެ އެސިޓީގައި ގަސްތަކުން ޒީނާތްތެރިކޮށްފައިވާ ގެތަކާއި ހޮސްޕިޓަލްތަކާއި ސްކޫލުތަކާއި އޮފީސްތައް ހިމެނޭނެއެވެ. ބޮއޭރީ ބުނި ގޮތުގައި އެފަދަ "ފޮރެސްޓް ސިޓީ"ތައް ހެދުމަށް މިސްރާއި މެކްސިކޯއިން ވެސް ވަނީ ޝައުގުވެރިކަން ފާޅުކޮށްފައެވެ.\n2020 ވަނަ އަހަރު ނިންމަން ހަމަޖެހިފައިވާ ޗައިނާގެ ފޮރެސްޓް ސިޓީ ޑިޒައިން ކޮށްފައި ވަނީ ބޮއޭރީ އޭނާގެ ކުންފުނިން -- ފޮޓޯ: ބޮއޭރީ\nނަމަވެސް ވާޓިކަލް ފޮރެސްޓެއްގެ ޑިޒައިނަށް ގެޔެއް ބިނާ ކުރުމަކީ ފަސޭހަ ކަމެއް ނޫން ކަންވެސް ބޮއޭރީ ބުންޏެވެ. އެގޮތުން ވާޓިކަލް ފޮރެސްޓެއް ހަދާ ކޮންމެ ސަރަހައްދެއްގައި އެންމެ ރަނގަޅަށް ހެދޭނެ ގަސްތަކާ ބެހޭ ގޮތުން ފުރަތަމަ ދިރާސާ ކުރަން ޖެހޭ ކަމަށް އޭނާ ބުންޏެވެ.\nއެގޮތުން މިލާންގައި ހުރި ޓަވަރުތައް ހެދުމުގެ ކުރިން، އެސަރަހައްދުގައި އެންމެ ރަނގަޅަށް ހެދޭ ގަސްތައް ހޯދުމަށް ދެ އަހަރުގެ ދިރާސާއެއް ކުރިކަމަށް ބޮއޭރީ ބުންޏެވެ.\nމީގެ އިތުރުން، އެހެން އާކިޓެކްޓުން ވަނީ އިމާރާތްތަކުގެ ބޭރުގައި ގަސް އިންދުމުގެ ސަބަބުން އިމާރަތް ކުރުމަށް ދާ ހަރަދާއި، އިމާރާތް އެއް ހާލަތެއްގައި ދެމެހެއްޓުމަށް ކުރާ ހަރަދުވެސް އިތުރު ވާނެކަން ފާހަގަކޮށްފައެވެ.\nނަމަވެސް ބޮއޭރީ ވަނީ އޭނާއެކޭ އެއްގޮތަށް އެހެން އާކިޓެކްޓުން ވެސް މިހާރު ވާޓިކަލް ފޮރެސްޓާ އެއް ގޮތް ޕްރޮޖެކްޓުތައް ހަދަމުންދާ ކަމަށާއި، އެއީ އޭނާ ވަރަށް އުފާވާ ކަމެއް ކަމަށް ބުނެފައެވެ.\n"އަޅުގަނޑުމެން އާކިޓެކްޓުން އާއްމުކޮށް ކުރާކަމެއް ގުދުރަތީ މާއްދާތައް ބޭނުން ކުރުމަކީ. ނަމަވެސް ދިރުން ހުންނަ ގުދުރަތީ ބާވަތްތައް ތަފާތު ވާނެ. އާއްމު ގޮތެއްގައި އަޅުގަނޑުމެން ދިރުން ހުންނަ ގުދުރަތީ ބާވަތްތައް ދެކެނީ ޒީނަތްތެރި ކުރަން ހުންނަ ތަކެތީގެ ގޮތުގައި. ނަމަވެސް ވާޓިކަލް ފޮރެސްޓު މެދުވެރިކޮށް އަޅުގަނޑުމެން ދައްކާ ދިނީ.. ދިރުން ހުންނަ ގުދުރަތީ ވަސީލަތްތައްވެސް އާކިޓެކްޗާގެ ބަޔަކަށް ހެދޭނެކަން،" ބޮއޭރީ ބުންޏެވެ.


ލޯބީގެ ވެސް އެކި ދަރަޖަތައްވެއެވެ. | ފަހުގެ މައްސަލަތައް | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފަހުގެ މައްސަލަތައް ލޯބީގެ ވެސް އެކި ދަރަޖަތައްވެއެވެ.\nއެކަމުގެ ސަބަބުން، އީމާންތެރިކަން އެންމެ ދަށް މީހާގެ ހިތުގައި ވެސް، އެކަލޭގެފާނަށް ދެވިފައިވާ މަޤާމާއި، ފުން ލޯބި ހިލިއްޖެއެވެ. މި އަރައިގެން އުޅޭ ރުޅިވެރިކަމުގެ ތޫފާނަކީ އެއީ އެވެ.\nތެދެކެވެ. ރަސޫލާ ދެކެ ލޯބި ވުމަކީ އިތުރު އެކަލޭގެފާނު ގެންނެވި ރިވެތި އުސޫލުތަކުގައި ހިތާއި ރޫޙުން، ބަހާއި ޢަމަލުން ހިފެހެއްޓުމެވެ. މީހަކު ދެކެ މީހަކަށް ލޯބި ވެވިއްޖެ ނަމަ، ނޭގި ނަމަވެސް، އެ ލޯތްބެއް އެ ރައްދުވާ ފަރާތެއް ގެ އުޅުން ނަކަލު ކުރެވޭ ގޮތްވެއެވެ. އެމީހަކު ހެދުން އަޅާ ހެން ހެދުން އަޅާހިތްވާނެއެވެ. ބޮލާއި އިސްތަށިގަނޑު ހުންނަހެން ފުނާ އެޅޭތޯ ބަލާނެއެވެ. މިހެން ގޮސް ކުރާ ހުރިހާ ކަމެއް ނަކަލު ކުރެވޭތޯ ބަލާނެއެވެ. އަދި އެޔަށް ވުރެން ވެސް ބޮޑު އަހަންމިއްޔަތެއް ދެވޭތޯ ބަލާނީ، އެ ފަރާތެއް ނުރުހޭނެހައި ކަމެއް ނުކޮށް، ރުހޭނެހައި ކަމެއް ކުރެވޭތޯ ބެލުމެވެ.\nއެހެން ކަމަށް ވާނަމަ ޝައްކެއްވެސް ނެތް ގޮތުގައި ރަސޫލާ ދެކެ ލޯބިވުމަކީ އެކަލޭގެފާނުންގެ ސުންނަތުގައި ގަދަޔަށް ހިފުމެވެ.\nނަމަވެސް ދަންނަވަންތޯއެވެ. ލޯބީގައި ވެސް ދަރަޖަތަކެއް ވެއެވެ. ފަހެ އެއްވެސް ދަރަޖައަކަށް ރަސޫލާ ދެކެ ހިތުގައި ލޯތްބެއް ނެތް މީހަކީ މުސްލިމަކު ކަމުގައި ވެދާނެބާއެވެ. ޝަހާދަތުގެ ދެކަލިމަ ދުލުން ކިޔައި، ހިތުން ޤަބޫލުކޮށްފި ކޮންމެ މީހަކީ މުސްލިމެކެވެ. ރާބޮއި ޒިނޭ ކުރިޔަސް، އޭނާ އަކީ އުއްމަތަށް ނިޞްބަތްވާ އުއްމަތުގެ ފަރުދެކެވެ. އަދި އޭނާގެ ހިތުގައި ވެސް ކީރިތި ރަސޫލާއަށްޓަކައި، ފުން ލޯތްބަކާއި، މަތިވެރި ޤަދަރެއް ވާނެއެވެ. އާދޭހެވެ. ހުރިހާ ސުންނަތެއްގައި ހިފައިގެން އުޅޭ އެންމެ ތަޤުވާވެރި މީހާ އާ އެއް ދަރަޖައަކަށް ނުދިޔަސް ވެހެވެ. އެހެނީ މުސްލިމުން ޤަބޫލުކުރާ ގޮތުގައި، އެމީހުންގެ އަމިއްލަ ނަފްސާއި މައިން ބަފައިންނަށް ވުރެން ވެސް ބޮޑަށް އެކަލޭގެފާނު ދެކެ ލޯބިވާން ޖެހެއެވެ.\nއަޅުގަނޑު ހިތުން، ރަސޫލާ ދެކެ ލޯބި ވުމުގައި އެންމެ ދަށު ދަރަޖައަކީ، އެކަލޭގެފާނަށްޓަކައި ރުޅިއައުމެވެ. އާދޭހެވެ. ރުޅިއައުމެވެ. ލޯބިން އެކަލޭގެފާނުންގެ ހުރިހާ ސުންނަތެއްގައި ނުހިފޭ މީހާ އާއި، އީމާންތެރިކަން ބަލިކަށިކަމުން، ބޮޑެތި ފާފަތަކަށް އަރައިގަނެވޭ މީހާ ވެސް، އޭނާގެ ކުރިމަތީ ލޮބުވެތި ރަސޫލާއަށް އިހާނެތިވާތަން ބަލާކަށް ހިމޭނަކުން ނުހުންނާނެއެވެ.\nތިމަންނާ އަކީ ސުންނަތަށް އުޅެވޭ މީހެއް ވެސް ނޫނޭ، ތިމަންނާ އަކީ އެކަލޭގެފާނު އެންގެވި ގޮތަކަށް ވެސް އުޅެވޭ މީހެއް ނޫނޭ، ވީމާ އެކަލޭގެފާނަށް ބަޔަކު އިހާނެތިވާ އިރު އެކަމާ ރުޅިއައިސްގެން ތިމަންނާއަށް އަނގަހުޅުވާލެވެން އެބަ އޮތްހޭ؟ ކިޔާފައި މަޑަކުން ނުހުންނާނެއެވެ. ސަބަބަކީ ކުރިން ވެސް ބުނިހެން ލޯބީގެ އެންމެ ދަށު ދަރަޖައަކީ ހިތުގައި ލޯތްބެއް ނުވަތަ އެއްވެސް ޤަދަރެއް ދެވިފައިވާ ފަރާތަކަށް އިހާނެތިވާތަން ބަލަން ފިނި މިޒާޖެއްގައި މަރިޔާދުވެފައި ނުއިނުމެވެ.\nޝަހާދަތުގެ ދެ ކަލިމަ ދުލުން ކިޔައި ހިތުން ޤަބޫލުކޮށްފި ކޮންމެ މީހަކަށް މިއަދު ރުޅިއައުމުގެ ޙައްޤު އެބައޮތެވެ. މިކަމާ އިންކާރު ނުކުރާށެވެ. ކަލާ މިއަދު އިރު އެރުމުގެ ކުރިން ފަތިސްނަމާދު ނުކުރިޔަސް، ކަލާއަށް ވެސް އެ ރުޅި އައުމުގެ ޙައްޤު އެބަ އޮތެވެ. ނުވަތަ ކަންނެތް ކަމުން ނަމާދު އަޅައިގެން ހުއްޓަސް ރުޅިއައުމުގެ ޙައްޤު އެބަ އޮތެވެ. ވީމާ ހިތުގައި އުފެދިފައި ތިވާ ރުޅިގަނޑު ހިންދައި ނުލައި، އެކަން ފާޅުކުރާށެވެ. މުޙައްމަދުގެފާނުންގެ އުއްމަތުގައި މީހުން އެބަ ތިބިކަން އެމީހުންނަށް ވިސްނައިދޭށެވެ. ޙަޟާރީ މިންގަނޑުން ބޭރު ނުވެއެވެ. އަހަރެމެން މުސްލިމުންނަކީ މަތިވެރި ޙަޟާރަތެއްގެ ވެރި ބައެކެވެ. މުޒާހަރާ ވެސް ކުރާށެވެ. ޤާނޫނީ މިންގަނޑުން ބޭރުނުވެއެވެ.\nމުޒާހަރާކުރުމާއި އިޙްތިޖާޖުކުރުމަކީ ޤާނޫނާ ޚިލާފު ޣައިރު ޙަޟާރީ ކަމެއްތޯއެވެ؟ ނޫނެކެވެ. އެއީ ޤާނޫނީ ގޮތުން ވެސް ލިބިދޭ ޙައްޤެކެވެ. އަދި ޙަޟާރީވެސް ކަމެކެވެ. އެއްވެސް ހަމަނުޖެހުމެއް ނުހިންގައި، ހިތުގައި އުފެދިފައިވާ ޝުޢޫރުތައް ފާޅުކޮށް، ތިމާ ޤަބޫލުނުކުރާނެ ކަމަކަށް އިންކާރުކުރުމުގެ ގޮތުން މީގެ ކުރިން ވެސް ދިވެހިން މުޒާހަރާކޮށްފައި އެބަހައްޓެވެ. ޚުދު އަޅުގަނޑުވެސް އޭގެ މުޒާހަރާއެއްގައި ބައިވެރިވީމެވެ. ނާވަރަސަތޭކަ ނުވަދިހައިގެ އަހަރުތަކުގެ ކުރީކޮޅު މާލޭ ހިއްކި ބިމުގައި ބޭއްވުނު މުޒާހަރާއެކެވެ. ތިނެއް ނޮވެންބަރު ޢުދުވާނާ އިދިކޮޅު ހެދުމުގެ ގޮތުން ބޭއްވުނު އެއްވުމެކެވެ. މަދަރުސީ ހެދުމުގައި ކުލާސް ކުދިންނާ އެކު އެދުވަހު އަޅުގަނޑުވެސް އެ މުޒާހަރާގައި ބައިވެރިވީ އިރު އެއްވެސް ކަހަލަ ޣައިރު ޙަޟާރީ، ހަރުކަށި، ޚަރާބީ، ޢަމަލެއް އެތާކުން ނުދެކެމެވެ.\nމުޒާހަރާއެއްގެ ވާހަކަ ބުނާ އިރަށް މިއަދު ދިވެހިންނަށް ހީވެފައި އޮންނަނީ އެއީ ހަމަނުޖެހުން ހިންގައި، ތަޅާފޮޅައި، ފިތުނަފަސާދަ އުފެއްދުން ކަމުގައެވެ. ވޭތުވެ ދިޔަ ދެ އަހަރެއްގެ ތެރޭ ރާއްޖެ ދުށް ސިޔާސީ ހަލަބޮލި ކަމުގެ ތެރޭ ހިނގި ހަމަނުޖެހުންތަކާއި މާރާމާރީތަކެއްގެ ސަބަބުން، ބަޔަކަށް އެހެން ހީވުން ވެސް އެކަށީގެން ވެއެވެ. ވާނީ ވެސް އެހެންނެވެ. ދިވެހި އަދަބިއްޔާތުން ރައިވަރު ފޮހެވިގެން ދިޔައީ ކީއްވެގެންތޯއެވެ؟ އޭގެ ތެރެއަށް ބުރަކި ރައިވަރު ވަދެގެންނެވެ.\nމިއަދު އިސްލާމީ ޤައުމުތަކުގެ ޢާއްމު ރައްޔިތުން ޑެންމާކުގެ މުދާ ބޯއިކޮޓްކުރުމަކީ ވެސް، ދުނިޔޭގެ އެއްވެސް ވިޔަފާރި މުޢާހަދާއަކާ ފުށުއަރާ ކަމެއް ނޫނެވެ. ސަބަބަކީ އެއްޗެއް ގަތުމާއި ނުގަތުން އެއީ ޢާއްމުރައްޔިތުން ގެ އިޚުތިޔާރުގައި ވާކަމަކަށް ވާތީއެވެ. ބައިނަލްއަޤްވާމީ މުޢާހަދާތައް އޮންނާނީ ރަސްމީ ފަރާތްތަކުގެ މެދުގައެވެ. ކަލާ ކަލާގެ ޤައުމީ އުފެއްދުންތަކަށް އިސްކަންދިނުމުގެ ގޮތުން ބޭރުގެ އުފެއްދުންތައް ނުގަތުމަކީ ވެސް ހަމަ އެކަހަލަ ކަމެކެވެ. އެއީ އެހެން މީހަކާ ބެހޭކަމެއް ނޫނެވެ.\nމީހަކު ބުނެފާނެއެވެ. ބަލަ ކޮހާއޭ، ޑެންމާކު މީހުންނަކީ އަހަރެމެންގެ މަގުތައް ހަދައިދިން މީހުންނޭ، މިއަދު ދެން ހަމަ ކަލޭ ރުޅިއައިމާ އެކަން ވެސް ހަނދާންނައްތާލަނީހެއްޔެވެ؟ އެހެން ބުނާ މީހާ އޭނާގެ ގޭ ފުރާޅު ޓިނު އާކޮށްދިނީތީ، އެކަން ކޮށްދިން ފައިސާވެރިޔާ ފޮށޭނެގޮތަކަށް ފޮށެން، ކުރާނެ މައްލަވައެއް ކުރަން، އޭނާގެ އަންހެނުންނާއި، އަންހެން ކޮއްކޮއާއި، މައިމީހާ ވެސް ދޫކޮށްލަފާނެތެވެ.\nކީރިތި ރަސޫލާ އަރިއަހުގައި\nޢައްބާސީ ދައުލަތުގެ ތިންވަނަ ޒަމާނު ގައި ޚަލީފާކަން ކުރައްވާފައިވާ ބޭފުޅުން


19 އަހަރުން ދަށުގެ 4ވަނަ ޕްރެޒިޓެންޓްސް ކަޕް ކްރިކެޓް މުބާރާތަށް (50 އޯވަރު)\nކްރިކެޓް ބޯޑް އޮފް މޯލްޑިވްސް އިން އިންތިޒާމުކޮށްގެން ބާއްވާ4ވަނަ ޕްރެޒިޑެންޓްސް ކަޕް މުބާރަތް (19 އަހަރުން ދަށުގެ) ވަނީ 8 މާރިޗު 2020 އިން 27 މާރިޗް 2020 އާއި ހަމައަށް ބޭއްވުމަށް ހަމަޖެހިފައެވެ. މިމުބާރާތުގައި ކުޅޭނީ 50 އޯވަރުގެ މެޗުތަކެވެ.\n4 ވަނަ ޕްރެޒިޑެންޓްސް ކަޕްގެ ޓީމުތައް ސްޕޮންސަރ ކޮއްދެވޭނެ ކްލަބްތަކަށް މިފުރުސަތު ހުޅުވާލަމެވެ. އަދި ޓީމުތައް ސްޕޮންސަރ ކޮއްދެވޭނެ ކްލަބްތަކަށް ދަޢުވަތު އަރުވަމެވެ. މިމުބާރާތުގައި ޓީމުތަކަށް ކުދިން ހޮވާނީ ކްރިކެޓް ބޯޑް އޮފް މޯލްޑިވްސް އިންނެވެ. ހުރިހާ ކްލަބްތަކަށް ހަމަހަމަވާގޮތަށް ޓީމުތައް ބަހާނެ ވާހަކަ ދަންނަވަމެވެ. ވީމާ މިކަމަށް ޝައުޤުވެރިވެލައްވާ ފަރާތްތަކުން7މާރިޗު 2020 ވާ ބުރާސްފަތި ދުވަހުގެ 13:00 ގެ ކުރިން ކްރިކެޓް ބޯޑް އޮފް މޯލްޑިވްސް އަށް ލިޔުމަކުން ހުށައެޅުއްވުން އެދެމެވެ. އިތުރު މައުލޫމާތު ސާފުކުރެއްވުމަށް ބޭނުންފުޅުވެލައްވާނަމަ 7970044 ނަންބަރާއި ގުޅުއްވުން އެދެމެވެ.\nސުންގަޑި: 07 މާރިޗު 2020 1300


Mee Internet Ga Huri Emme Mashooru Gondi! - Vaguthu\nއިންޓަނެޓްގައި އަބަދުވެސް ތަފާތު އެކި މީމްތައް ދައުރުވަމުންދާ އިރު، މިފަދަ މީމްތަކަކީ މީހަކު ކުރާ މަޖާކަމަކުން ނުވަތަ ބުނާ ބަހަކުން، މޫނަށް، އަނގައަށް ޖައްސާ ވައްތަރަކުން ވެސް ހަދާފައި ހުންނަ މީމްތަކެކެވެ. އެކަމަކު މިދިޔަ ދުވަސްތަކުގައި އިންޓަނެޓްގައި ދައުރުވަމުން ދަނީ މާ އަދަޔާ ޚިލާފު މީމްއެކެވެ. އެއީ ގޮނޑިއެއްގެ ފޮޓޯއެކެވެ.\nއެ ފޮޓޯ އިން ފެންނަނީ ސޯފާ ފާޑުގެ ގޮނޑިއެއްގެ ކުރީ ފައި ބިންދައިގެން ގޮސްފައިވާ މަންޒަރެވެ. އެ ގޮނޑި ބަހައްޓާފައި ހުންނަނީ މަގުގެ ދުވާރުގެ އެއްކައިރީގައެވެ. ތަނބެއް ކައިީރީގައި އެ ގޮނޑި ބަހައްޓާފައި ހުރި ގޮތުން ބައެއް ފަހަރު އެއީ އިސްޖަހާލައިގެން އިން އެއްޗަކާ ވައްތަރެވެ. ބުނެވޭ ގޮތުން މި ގޮނޑިއަކީ 2015 ނުވަތަ 2016 ވަނަ އަހަރު ބްރޫކްލިންގެ މަގުމަތީގައި ބަހައްޓާފައި ހުރި ގޮނޑިއެކެވެ. ނަމަވެސް މި ފޮޓޯ ނެގީ ސީދާ ކޮންތާކުން ކަމެއް އެނގޭކަށް ނެތެވެ.\nThis is how it's been since 2016, Chair. We're all with you. H/T @alyzande pic.twitter.com/1jwcODdUpU\n— Wakanda Government Did You Expect? ✊🏿 (@art8641) July 8, 2020\nބައެއް މީހުން ބުނާގޮތުން މި ގޮނޑި އަދިވެސް ހަމައެ ހުރި ގޮތަށް ބަހައްޓާފައި ހުރެއެވެ. ކޮންމެއަކަސް ތަފާތުކަމަކީ މި ގޮނޑި ފެނުމުން އެކި މީހުންނަށް ކުރެވޭ އިހުސާސް ތަފާތުކަމެވެ. އެންމެ ގިނަ މީހުންނަށް މި ގޮނޑިން އިހުސާސްކޮށްދެނީ މާޔޫސްކަމާއި ގޮތް ހުސްވުމެވެ.\nއެ ގޮނޑި ފެނުމުން ބައެއް މީހުންނަށް އިހުސާސް ކުރެވެނީ ހަތަރު އުދަރެސް ފެނު ޖެހިފައި ހުރި މީހެއްގޮތަށެވެ. ބައެއް މީހުން ވަނީ ހަމްދަރުދީއެވެ. އަނެއް ބައި މީހުންނަށް މި ފޮޓޯއިން ލިބެނީ ހާސްކަމެވެ. ބައެއް މީހުން ގަބޫލުކުރާ ގޮތުން އެ ގޮނޑި ފެނުމުން ބޭރުވަނީ އެ ގޮނޑި އަށް ބަލާ މީހާގެ ހިތުގެ ޝުއޫރުތަކެވެ. ޚާއްސަކޮށް ބަޔާން ނުކުރާ އިހުސާސްތަކެވެ.\nއެއާ އެކު ތަފާތު އެކި ކެޕްޝަންތަކާއެކު އެ ގޮނޑީގެ ފޮޓޯ މީސްމީޑިއާގައި ދައުރުވާން ފެށިއެވެ. އާއްމުކޮށް މި ގޮނޑި ފެނުމުން މީހުންނަށް އިހުސާސް ކުރެވެނީ ހިތާމަވެރިކަން ކަމަށްވީ ނަމަވެސް ބައެއް މީހުން ބުނަނީ އެ ގޮނޑި ފެނުމުން އިހުސާސް ވަނީ އެއްވެސް ޚިޔާލެއް ފިކުރެއް ނެތް މީހެއްގެ ގޮތުގައި ކަމަށެވެ. އަދި ކަންކަމާ މާ ބޮޑަށް ނުވިސްނާ އުޅުމަށް އެ ގޮނޑި ފެނުމުން ހަނދާންވާ ކަމަށް ބައެއް މީހުން ވަނީ ބުނެފައެވެ.\nHe just laughs because he slipped\nReconciliation with life pic.twitter.com/GUzuII2hHc\n— saudi_man (@smartman_18) July 9, 2020\nބައެއް މީހުން ދަނީ މި ގޮނޑި ހިމެނޭ ފޮޓޯތައް އެކި ގޮތް ގޮތަށް އެޑިޓްކުރަމުންނެވެ. އެގޮތުން ތަފާތު އެކި އެކްޓަރުންނާއި މަގްބޫލް އެހެން މީހުން ހިމެނޭ ގޮތަށް އެ ފޮޓޯ ދަނީ އެޑިޓްކުރަމުންނެވެ.\nI feel like you wanted this to happen. pic.twitter.com/t7Rqp5Bt7g\n— 🏳🌈 CoffeeBlend 🏳🌈 (@coffeeblend108) July 9, 2020\nމި ގޮނޑި ފެނުމުން ކުރެވޭ އިހުސާސްތައް ގުޅެނީ އެ މީހެއްގެ ޚިޔާލާތާއި ފިކުރާ ކަމަށްވެއެވެ. އެ ގޮނޑި ފެނުމުން އެކި ގޮތްގޮތަށް އެ ގޮނޑި ފެންނަ ސަބަބަކީ އެއީ ކަމަށް ވުން އެކަށީގެންވާ ކަމަށް ބައެއް މީހުން ބުނެފައިވެއެވެ. ސައިކޮލޮޖިސްޓުން ވެސް މީހުންގެ ނަފްސާނީ ހާލަތު ދެނެގަންނަން މިފަދަ ބައެއް ފޮޓޯތައް ބޭނުންކުރެއެވެ. ނަމަވެސް މި ގޮނޑި ނުވަތަ ފޮޓޯ އާ މެދު އެފަދަ ދިރާސާއެއް އަދި ކޮށްފައެއް ނުވެއެވެ.\nފުލުހަކަށް ހެދިގެން މީހުން ޖޫރިމަނާކޮށް ފައިސާ ހޯދަމުން ދިޔަ އަންހެނަކު އަތުލައިގެންފި


އިސްތަށިގަނޑު ދިގުކުރެވޭނެ 11 ގޮތެއް - AO News\nއިސްތަށިގަނޑު ދިގުކުރެވޭނެ 11 ގޮތެއް\nރޯޒީގެ ރޯދަ ހަދިޔާ: 1- އަބަދުވެސް އިސްތަށިގަނޑު މަހަކު އެއްފަހަރު ނުވަތަ ދެމަހުން އެއްފަހަރަށް ޓުރިމް ކުރާށެވެ. މިގޮތަށް ޓުރިމް ކުރާނީ ތިމާގެ އިސްތަށިގަނޑު ބޮޑުވަމުން ނުވަތަ ދިގުވަމުންދާ ދިޔުމަށް ބަލާފައެވެ. ހަމަ އެކަނި އިސްކަންދޭންޖެހޭނީ ދެކަފިވެފައިވާ އިސްތަށި ކޮޅު ޓުރިމް ކޮށްލެވޭތޯއެވެ. އިސްތަށިގަނޑުގެ ވޮލިއުމް ކުޑަ ކުރުމަކާ ނުލައެވެ. މިކަމަށް އެންމެ ރަނގަޅުވާނީ ކަމުގެ ތަޖުރިބާ ހުރި ސެލޫން އެކެވެ.\nސާފު ކާށިތެލުން ބޮލާއި އިސްތަށިގަނޑު ރޭނގަނޑު ނިދުމުގެ ކުރިން މަސާޖު ކުރާށެވެ. އަދި ޝޭންޕޫ ބޭނުން ނުކޮށް ހަމައެކަނި ކޮންޑިޝަނަރ އިން ހެނދުނު ބޯދޮންނާށެވެ.\nފުނާ އެޅުމުގައި އިސްތަށިގަނޑަށް ހާނިކަ ނުވާގޮތަށް ވީހާ ލޯބިން ފުނާއަޅާށެވެ. އަދި ޚާއްސަ ބުރުސް ބޭނުން ކުރާށެވެ.\nއިސްތަށިގަނޑަކީ އޭގެ ޒާތުގައި ގަހެކޭ އެއްގޮތް އެއްޗެކެވެ. ފެންދީގެން އަޅުގަނޑުމެން ގަހަށް ލޯބިކުރާފަދައިން އިސްތަށިގަނޑަށްވެސް ލޯބި ކުރަން ޖެހޭނެއެވެ. އސްތަށިގަނޑަށް ބުނަން ނޭގުނަސް އެއަށް ތަދުވާނެއެވެ. އިސްތަށިގަނޑުގެ ދިހުން ފަނޑުވެ ރޯކަން ގެއްލިފައި ހުންނަނީ އިސްތަށިގަނޑަށް ތަދުވީމައެވެ.\nއިސްތަށިގަނޑަށް ރަނގަޅު ތެލާއި ކުރީމް ލާފަދައިން އޭގެ ބޭރުންވެސް ފެހި ކަން ގަދަ ފަތް ކެވިދާނެއެވެ. އަދި މިޒަމާނުގެ ގިނަ ކުދިންނަކީ ބުރުގާ އަޅާކުދިންނެވެ. ބޮލުގައި އަޅަން އެންމެ ރަނގަޅީ ބަބުލްސް ބުރުގާ ކަހަލަ ފޮތީގެ ބުރުގާއެވެ. އަދި ކޮންމެ ހަތަރު ގަޑިއަކުން އިސްތަށިގަނޑަށް ތާޒާވައި ލިއްބަދޭށޭވެ. ނޫނީ ފިނިކޮށްލާށެވެ.\nއިސްތަށިގަނޑު ދިގު ކުރަން ބޭނުމީއްޔާ އެއްގޮތަކަށްވެސް ބޮަލަށް މިގޮތަށް ހޫނު ފެންނާޅާށެވެ. އަދި ފެންވަރާއިރުވެސް ހޫނުފެނުން ބޯދޮވުން އެއްގޮަތަކަށްވެސް ރަނގަޅެއް ނޫނެވެ. ހޫނުފެނުން އިސްތަށިގަނޑު އަވަހަށް ހަލާކުވާނެއެވެ.\nއަދި އިސްތިރި ކުރުމުން އިސްތަށިގަނޑު ހަލާކުވެ ދިގުވުން ލަސްވާނެއެވެ.\nއާދަވެ ޝޭންޕޫ ބޭނުންނުކުރާށެވެ. ޝޭންޕޫ ބޭނުން ކުރުން ރަގަޅީ ހަފްތާއަކު އެއްދުވަހުއެވެ. މުޅިން ކޮންޑިޝަނަރ ބޭނުން ކުރަން އާދަ ކުރާށެވެ.


ސީރިއާގައި ދިވެހި ފުލުހުން އުޅޭކަމަށް ދެކެވޭ ވާހަކަތައް ފުލުހުންގެ އިދާރާ އިން ދޮގުކޮށްފި – Dhen.mv\nސީރިއާގައި ދިވެހި ފުލުހުން އުޅޭކަމަށް ދެކެވޭ ވާހަކަތައް ފުލުހުންގެ އިދާރާ އިން ދޮގުކޮށްފި\nސީރިއާގައި ދިވެހި ފުލުހުން ހަރަކާތްތެރިވަމުންދާކަމަށް ދެކެވޭ ވާހަކަތައް ފުލުހުންގެ އިދާރާ އިން ދޮގުކޮށްފިއެވެ.\nފުލުހުންގެ އޮފިޝަލަކު ވިދާޅުވީ ސީރިއާގައި ދިވެހި ފުލުހުން ހަރަކާތްތެރިވަމުންދާ ކަމަށް ބައެއް ފަރާތްތަކުން ދައްކާ ވާހަކަތަކަކީ އެއްވެސް ހަގީގަތެއް ނެތް ދޮގު ވާހަކަތަކެއް ކަމަށެވެ.\n"އެއްވެސް އިރެއްގައި ދިވެހި ފުލުހުން ސީރިއާގައި ހަރަކާތްތެރިވެފައިނުވާނެ،" ފުލުހުންގެ އޮފިޝަލް ވިދާޅުވިއެވެ.\nފުލުހުންގެ އޮފިޝަލް ވިދާޅުވީ ސީރިއާގައި ތިބި ބައެއް ދިވެހީން ގެނައުމަށް ސަރުކާރުން ނިންމާފައިވާ ކަމަށާއި އެ ނިންމުން ތަންފީޒު ކުރުމަށް ކުރަންޖެހޭ މަސައްކަތްތައް ކުރަމުން އަންނަ ކަމަށެވެ. އެގޮތުން ކަމާ ގުޅުންހުރި އިދާރާތަކާ ގުޅިގެން ބަލަންޖެހޭ ކަންކަން ބަލަމުން އަންނަ ކަމަށް ފުލުހުން ބުންޏެވެ.\nސީރިއާގައި ހިނގަމުންދާ ދާޚިލީ ހަނގުރާމައިގައި ގިނަ އަދަދެއްގެ ދިވެހީން އަންނީ ބައިވެރިވަމުންނެވެ. އެ ހަނގުރާމައިގައި ބައެއް ދިވެހީން މަރުވެފައި އެބަވދެއެވެ. އަދި ދިވެހި އަންހެނުންނާއި ކުޑަކުދިން އެ ގައުމުގައި ހަނގުރާމަ ކުރާ ސަރަހައްދުގައި ހާލުގައި ވަނީ ޖެހިފައެވެ.\nބޭރު ގައުމުތަކުގައި ހިންގާ ހަނގުރާމަތަކުގައި ބައިވެރިވުމަކީ ބޮޑު ކުށެއް ކަމަށް ޓެރަރިޒަމް މަނާކުރުމުގެ ގާނޫނުގައި ވަނީ ބަޔާންކޮށްފައެވެ. ޓެރަރިސްޓު ޖަމާއަތެއްގައި ބައިވެރިވެ ދިވެހީން ހަނގުރާމަތަކަށް ރެކްރޫޓު ކުރުމުގައި އިސްކޮށް އުޅުނު ޏ. ފުވައްމުލައް، ކަރިއްޔާވިލާ، މުހައްމަދު އަމީން ހައްޔަރުކޮށް، ދާދިފަހުން ވަނީ ދައުވާ އުފުލާފައެވެ.\nސްޓެލްކޯ: ވަޒީފާގެ ދަތިކަމާ ކުރިމަތިވި އެތައް ޒުވާނެއްގެ ދިރިއުޅުން އުޖާލާ ކޮށްދީފި!


Gellunu kolhuvettin dhathuru kuree Vilifushee dhemafirin, emeehunge manzilakee veserah | Mihaaru\nޒުލޭހާ އާއި އާދަމް ނައީމް: ކޮޅުވެއްޓި އަށް ޒުލޭހާ އެރީ ރަށަށް ދިއުމުގެ މަގުސަދުގައި\nގެއްލުނު ކޮޅުވެއްޓިން ދަތުރު ކުރީ ވިލުފުށީގެ ދެމަފިރިން، އެ މީހުންގެ މަންޒިލަކީ ވެސް އެ ރަށް\n19 މެއި 2017 - 14:39 18 comments\nޗުއްޓީއަކަށް މާލެ އައިސް ހުރި ޒުލޭހާ އުސްމާން، އޭނާގެ ފިރިމީހާ ކައްޕިކަން ކުރާ ކޮޅުވެއްޓިއަށް އެރީ އެ އުޅަނދު ލ. އަތޮޅަށް ކުރާ ދަތުރުގައި އުފަން ރަށް، ތ. ވިލުފުއްޓަށް ދިއުމަށެވެ.\nފިރިމީހާއާ އެކު މީގެ ކުރިން ވެސް އޭނާ އެ އުޅަނދުގައި ދަތުރު ކުރެ އެވެ. އެކަމަކު ޖުމްލަ ހަ މީހުންނާ އެކު މިދިޔަ އަންގާރަދުވަހު ތުލުސްދޫން ފުރި ފަހުން އޭގެ ހަބަރެއް ނުވެގެން ސިފައިން ވަނީ ހޯދުމުގެ މަސައްކަތް ފަށައިފަ އެވެ.\nމިދިޔަ އަންގާރަ ދުވަހު ތުލުސްދޫން ފުރި ސްރީ ލަންކާގެ ކުންފުންޏެއް ކަމަށްވާ ސެނޯކުގެ "މާރިޔާ-3"ގެ ކައްޕިއަކީ ޒުލޭހާގެ ފިރިމީހާ އާދަމް ނައީމެވެ. ބަނދަރު ހެދުމުގެ ސާމާނު ހިފައިގެން ތުލުސްދުއަށް ގޮސް، އެ ރަށުން އެ ކޮޅުވެއްޓި ފުރީ އަންގާރަ ދުވަހު ހަވީރު، ހަމަ އެފަދަ ސާމާނުތަކެއް ހިފައިގެން ލ. ގަމު ތުނޑީ އަވަށަށް ދިޔުމަށެވެ.\n"އެހެން އުޅެލާފައި އާދަނާ އެކު ޒުލޭހާ ކޮޅުވެއްޓީގައި ދަތުރުތައް ކުރާނެ. ބައެއް ފަހަރަށް ލ. އަތޮޅަށް ވެސް ދާނެ،" ވިލިފުށިން ވާހަކަ ދެއްކި މީހަކު ބުންޏެވެ.\n"އެކަމަކު މި ފަހަރު އޭނާ އެއަށް އެރީ ލާމަށް ދާއިރު ވިލިފުއްޓަށް ފައިބަން ވެގެން."\nހަތަރު އަންހެން ކުދިން ތިބޭ އެ ދެމަފިރިންގެ ދަރިއަކު ލ. ފޮނަދޫގައި ވެސް ދިރިއުޅެ އެވެ. ހުރިހާ ދަރިން ވެސް އުޅެނީ ކައިވެނިކޮށްގެންނެވެ.\nމޭ 16، 2017 ގައި ތުލުސްދޫން ފުރި ގޮތަށް ގެއްލިގެން ހޯދަމުން ދާ ސްރީ ލަންކާގެ ސެނޮކް ކުންފުނީގެ ކޮޅުވެއްޓި "މާރިޔާ 3" ރާއްޖޭގެ ބަނދަރެއްގައި\nވިލުފުށިން ވާހަކަ ދެއްކި މީހާ ބުނީ ކޮޅުވެއްޓި ފުރިތާ ކުޑައިރުކޮޅެއްގެ ތެރޭގައި ވިލުފުށީގެ މީހަކަށް ގުޅާފައި ރަށަށް ދާ ވާހަކަ އާދަނު ބުނި ކަމަށެވެ. އެކަމަކު އޭގެ ފަހުން އެ މީހުންގެ ހަބަރެއް ނުވެ އެވެ.\n"އޭނާގެ ކުއްޖަކު އިއްޔެ މިގެއަށް އައިސް ބުނި މަންމަ އާއި ބައްޕަގެ ފޯނު ވެސް އޮތީ ނިއްވާލާފައި ކަމަށް. އަދި އެ އުޅަނދު އޭރު ހޯދަން ފަށައިފި ކަމަށް ވެސް ބުނި،" އޭނާ ބުންޏެވެ.\nއުމުރުން 50 އަހަރަށް ވުރެ މައްޗަށް ގޮސްފައިވާ ދެމަފިރިންނާ އެކު ކޮޅުވެއްޓި ފުރި އިރު މޫސުމް ވަރަށް ގޯހެވެ.\nއެންމެ ފަހުން އެ އުޅަނދުގެ ހަބަރެއް ވީ އަންގާރަ ދުވަހުގެ ރޭ 9:30 ހާއިރު އެވެ. އެކަމަކު ކޮޅުވެއްޓި ގެއްލިގެން އުޅޭކަން އެމްއެންޑީއެފަށް ސެނޯކްގެ ފަރާތުން ރިޕޯޓްކުރީ އިއްޔެ ހަވީރު އެވެ. އޭރު މާރިޔާ-3 ގެ ހަބަރެއް ނުވާތާ ދެ ދުވަސް ވަނީ އެވެ.\nތުލުސްދު އާއި ގަމު ތުނޑީ އަވަށުގެ ބަނދަރު ހެދުމުގެ މަސައްކަތްކުރަނީ ސެނޯކުންނެވެ. އެ މަސައްކަތަށް ބޭނުންވާ ސާމާނު އުފުލަނީ މާރިޔާ-3 ގަ އެވެ.\nތުލުސްދޫން ވާހަކަ ދެއްކި މީހަކު ބުނި ގޮތުގައި އަންގާރަދުވަހު ހަވީރު 3:30 ނުވަތަ ހަތަރެއް ޖަހާކަންހާ އިރު އެ ރަށުން ކޮޅުވެއްޓި ފުރީ ބަނދަރަށް ބޭނުންވާ ސިމެންތި ޕައިލްސްތަކެއް ހުސްކޮށްފަ އެވެ.\nއެމްއެންޑީއެފުން މިއަދު ބުނީ ކޮޅުވެއްޓި ހޯދުމުގެ މަސައްކަތުގައި ޓީއެމްއޭގެ މަތިންދާބޯޓެއް ވެސް ބޭނުންކުރަމުން އަންނަ ކަމަށެވެ. އޭގެ އިތުރުން ސިފައިންގެ ހެލިކޮޕްޓަރާއި ހުރަވީ މަނަވަރާއި ކޯސްޓް ގާޑުގެ އެހެން އުޅަނދުފަހަރުން ވެސް ރާއްޖޭގެ އެކި ސަރަހައްދު ބެލުމުގެ މަސައްކަތް ދަނީ ކުރިއަށެވެ.\nއިތުރު ލިޔުންތައް އެމްއެންޑީއެފް ތ. ވިލުފުށި ކައުންސިލް ގެއްލިގެން ހޯދާ މީހުން ކޯސްޓް ގާޑް\nދޫކޮށްލާފައިވާ ކޮޅުވެއްޓި ސަލާމަތްކުރަން ޓަގެއް ގެނެސްފި\nނައީމާއި ޒުލޭޚާ: ކަނޑުމަތީގައި ވެސް އެކަކު އަނެކަކަށް\nކޮޅުވެއްޓީގައި ތިބި މީހުން މާލެ ގެނެސްފި\nއަޒްމިރަލްދާ އާއި އޭޖީގެ ކުރީގެ ދެ ވަކީލަކު ލޯފާމެއް\nކަހަފް ސޫރަތުގެ ހަތަރު ވާހަކަ


Soft drink ai dhunfathu ge baavaiythakun duty bodu kuranee\nސޮފްޓް ޑްރިންކާއި ދުންފަތުގެ ބާވަތްތަކުން ޑިއުޓީ ބޮޑު ކުރަނީ\nދުންފަތް ހިމެނޭ ބާވަތެއް ކަމުގައިވާ ސިނގިރޭޓް: ދުންފަތުގެ ބާވަތްތަކުންނާއި ސޮފްޓް ޑްރިންކްތަކުން ޑިއުޓީ ރޭޓް ބޮޑުކުރަނީ\nރާއްޖެ އެތެރެ ކުރާ ދުންފަތުގެ ބާވަތްތަކުންނާއި ކެއިންބުމަށް ބޭނުން ކުރާ ތަކެތީގެ ތެރެއިން ސިއްހަތަށް ގެއްލުންވާ ކަމަށް ބަލެވޭ ބައެއް ތަކެތިން ޑިއުޓީ ބޮޑު ކުރާ ގޮތަށް އިމްޕޯޓް އެކްސްޕޯޓް ގާނޫނަށް އިސްލާހު ހުށަހަޅައިފި އެވެ.\nސަރުކާރުގެ ފަރާތުން ގަމު ދާއިރާގެ އެމްޑީޕީގެ މެންބަރު މުހައްމަދު ވިސާމް ހުށަހެޅުއްވި ބިލުގައި ވަނީ ސޮފްޓް ޑްރިންކްސްއާއި ހަކުރު އެކުލެވޭ ބުއިންތަކުގެ ޑިއުޓީ ރޭޓް ބޮޑު ކުރުމަށެވެ. އަދި ސޮސެޖާއި އެފަދަ ޕްރޮސެސްކޮށްފައި ހުންނަ ބާވަތްތަކުން ޑިއުޓީ ނެގުމަށް ވެސް ހުށަހަޅާފައިވެ އެވެ.\nމި ގޮތުން ސިނގިރޭޓާއި ބިޑި ހެދުމަށް ބޭނުންކުރާ ކަރުދާހުން 200 ޕަސެންޓުގެ ޑިއުޓީއެއް ނަގާއިރު، އިލެކްޓްރޯނިކް ސިނގިރޭޓާއި ވޭޕް ކުރުމަށް ބޭނުން ކުރާ އާލާތްތަކުން 200 ޕަސެންޓު ޑިއުޓީއެއް ނަގަން ބިލުގައިވެ އެވެ.\nއިމްޕޯޓް ކުރުން ކޮންޓްރޯލް ކޮށްފައިވާ ތަކެތީގެ ތެރެއިން، ބަނގުރާ އެކުލެވޭ ބައެއް ބުއިންތަކަކީ އިމްޕޯޓް ކުރާ މިންވަރަށް ރިޢާޔަތްކޮށްގެން ސްޕެސިފިކް ޑިއުޓީއެއް ނަގާ ބާވަތްތަކުގެ ގޮތުގައި ކަނޑައެޅުމަށް ވެސް އެ ބިލުގައި ހިމަނާފައިވެ އެވެ.\nރައްޔިތުންގެ މަޖިލިސް އިމްޕޯޓް އެކްސްޕޯޓް މުހައްމަދު ވިސާމް\nއިިމްޕޯޓް ޑިއުޓީގެ ބަދަލުތައް ދިރާސާކުރަން މުޅި މަޖިލީހުގެ ކޮމިޓީއަށް\nއާންމު ގިނަ ތަކެތިން ޑިއުޓީ ކަނޑާލަނީ


މަޤާމުގެ ނަންބަރު: 317708\nމަޤާމުގެ ކްލެސިފިކޭޝަން: ޑިރެކްޓަރ ޖެނެރަލް\nޑިވިޜަން/ ސެކްޝަން: ފިޝަރީޒް ޑިޕާރޓްމަންޓް\nޓެކްނިކަލް ކޯ އެލަވަންސް: މުސާރައިގެ %28 ޓެކްނިކަލް ކޯ އެލަވަންސް ހަމަނުޖެހޭ ފަރާތްތަކަށް ސަޕޯރޓިން ކޯ އެލަވަސްގެ ގޮތުގައި -/1500 ރުފިޔާ ލިބޭނެއެވެ.\n1- ފިޝަރީޒް ދާއިރާއަކުން ނުވަތަ މެރިން ސައިންސް ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، މަގާމުގެ މަސައްކަތުގެ ދާއިރާއެއްގައި މަދުވެގެން 8 އަހަރު ދުވަހުގެ ތަޖުރިބާ ލިބިފައިވުން. ނުވަތަ\n2- ފިޝަރީޒް ދާއިރާއަކުން ނުވަތަ މެރިން ސައިންސް ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައި ވުމާއެކު، މަގާމުގެ މަސައްކަތުގެ ދާއިރާއެއްގައި މަދުވެގެން6އަހަރު ދުވަހުގެ ތަޖުރިބާ ލިބިފައިވުން.\nމަސްވެރިކަމުގެ ޤާނޫނަށް ރިޢާޔަތްކޮށް ދިވެހިރާއްޖޭގެ މަސްވެރިކަމުގެ ސިޔާސަތުތައް ރާވާ ހިންގުން، އަދި މި މަސައްކަތުގައި މިނިސްޓަރަށާއި ޕާމަނަންޓް ސެކްރެޓަރީ އަށް ބޭނުންވާ އިރުސާދާއި ލަފާދިނުން.\nފިޝަރީޒް ޑިޕާޓްމެންޓްގެ ދަށުން ހިންގާ އެންމެހައި މަސައްކަތްތައް ޑިޕާޓްމަންޓްގެ އެކިއެކި ސެކްޝަނަތަކާއި ޙަވާލުކޮށްގެން ހިންގާ ބެލެހެއްޓުމާއި އެސެކްޝަންތަކުގެ ވެރިންގެ މަސައްކަތްތައް ސްޕަވައިޒްކުރުން.\nދިވެހިރާއްޖޭގައި ކުރާ މަސްވެރިކަން މެނޭޖްކުރުމަށްޓަކައި ކުރަންޖެހޭ އެންމެހައި މަސައްކަތްތައް ރާވާ ހިންގުން\nމަސްވެރިކަމާއި ގުޅުންހުރި ތަމްރީނާއި ދިރާސާ ކުރުމަށް ކުރަންޖެހޭ އެންމެހަ ކަންތައްތައް ރާވާ ހިންގުން.\nމަސްވެރިކަމުގެ ދާއިރާ ކުރިއެރުވުމަށް ބޭނުންވާ އިންޑަސްޓްރިއަލް ޑިވެލޮޕްމެންޓް މަސައްކަތްތައް ރާވާ ހިންގާ ބެލެހެއްޓުން.\nމަސްވެރިކަމާއި ގުޅުންހުރި އިންޓަރނޭޝަނަލް އޯރގަނައިޒޭޝަން ތަކުގެ މަސައްކަތްތައް ޕްލޭނިންގ ސެކްޝަނާއި ގުޅިގެން ކުރުން އަދި މަސްވެރިކަމާއި ގުޅުންހުރި އެކިއެކި އިންޓަރނޭޝަނަލް ލީގަލް އިންސްޓްރުމަންޓްސްތައް ތަންފީޒުކުރުމަށްޓަކައި މިނިސްޓްރީގެ ފަރާތުން ކުރަންޖެހޭ މަސައްކަތްތައް ބަލައި ކަމާގުޅޭ ސެކްޝަންތަކާއިއެކު އެމަސައްކަތްތައް ވިލަރެސްކޮށް ހިންގުން.\nދިވެހިރާއްޖޭގައި ކުރާ މަސްވެރިކަން ޕްރޮމޯޓް ކުރުމަށް ކުރަންޖެހޭ އެންމެހައި ކަންތައްތައް ރާވާ ހިންގުން.\nމަސްވެރިކަމުގެ ތަފާސް ހިސާބު އެއްކުރުމުގެ މަސައްކަތް އިންތިޒާމްކުރުމާއި އެކަމާއިގުޅިގެން ކުރަންޖެހޭ އެންމެހައި މަސައްކަތްތައް ރާވާ ހިންގުން.\nމަސްވެރިކަމާއި ގުޅިގެން ރާއްޖއިން ބޭރުގެ ފަރާތްތަކަށް ފޮނުވަންޖެހޭ ރިޕޯޓްތައް އެކުލަވާލައި ރިޕޯޓްތައް ފޮނުވަންޖެހޭ މުއްދަތަށް ފޮނުވުން.\nމަސްވެރިކަމާގުޅޭ ގޮތުން ބައިނަލް އަޤްވާމީ މުޖުތަމަޢުތައި ރާއްޖެ ތަމްސީލް ކުރުން.\n- ޤާބިލްކަން ބެލުމަށް ކުރެވޭ އިންޓަރވިއުއާއި އިމްތިހާން\n10 ރަބީއުލްޢައްވަލް 1441


De Bruyne: Primer League ge molhu kulhuntheriyaa\nއިނގިރޭސި ޕްރިމިއާ ލީގްގެ މޮޅު ކުޅުންތެރިޔާަގެ އެވޯޑް، ލީގްގެ ދެ ވަނަ މެންޗެސްޓާ ސިޓީގެ މިޑްފީލްޑާ ކެވިން ޑި ބުރޭނޭ ހޯދައިފި އެވެ.\nނިމިދިޔަ ސީޒަންގައި، ޑި ބުރްނޭ ވަނީ، ޕްރިމިއާ ލީގްގެ ތާރީހްގައި އެންމެ ގިނަ އެސިސްޓް ކުރި ކުޅުންތެރިޔާގެ ރެކޯޑާ އަރާ ހަމަ ކޮށްފަ އެވެ. ކުރިން މި ރެކޯޑްގެ ސިންގަލް ހޯލްޑާ އަކީ އާސެނަލްގެ ކުރީގެ ފޯވަޑް ތިއަރީ އޮންރީ އެވެ. ޑިބްރޭނޭ ވަނީ 20 އެސިސްޓް ކޮށްފަ އެވެ. އޮންރީ މި ރެކޯޑް ހެދީ 2002-03 ސީޒަންގަ އެވެ.\nމި ސީޒަނަކީ، ސިޓީއަށް އުނދަގޫ ސީޒަނެކެވެ. އެހެންނަމަވެސް ޑި ބުރޭނޭ ވަނީ، ލީގްގައި ސިޓީއަށް ދެ ވަނަ ހޯދައިދޭން އެހީތެރި ވެދީފަ އެވެ. އެ ޓީމުން ލީގް ނިންމާލީ ޗެމްޕިއަން ލީވަޕޫލާ 18 ޕޮއިންޓްގެ ފަހަތުންނެވެ.\nމިއަހަރުގެ އެންމެ މޮޅު ޕްލޭމޭކާ އެވޯޑްވެސް ޑިބްރޭނޭ ވަނީ ހޯދާފަ އެވެ. އެއީ ތިން އަހަރު ތެރޭ އޭނާ އެ އެވޯޑް ހޯދި ދެ ވަނަ ފަހަރެވެ. އެ އެވޯޑް އެންމެ ފުރަތަމަ ތައާރަފް ކުރި 2017-18 ސީޒަންގައިވެސް އެ އެވޯޑް ހޯދީ ވެސް ޑި ބުރޭނޭ އެވެ.\nއެންމެ މޮޅު ކުޅުންތެރިޔާގެ އެވޯޑްގައި، ޑިބުރޭނޭ އާ އެންމެ ގާތުން ވާދަ ކުރީ ލިވަޕޫލްގެ ޓްރެންޓް އެލެކްޒެންޑާ އާނޯލްޑް، ޖޯޑަން ހެންޑަސަން، ސެޑިއޯ މާނޭ އެވެ.\nމިދިޔަ ހުކުރު ދުވަހު އިއުލާން ކުރި ސީޒަންގެ އެންމެ މޮޅު ޒުވާން ކުޅުންތެރިޔާގެ އެވޯޑް ހޯދީ، ލިވަޕޫލްގެ ޒުވާން ޑިފެންޑަރު އާނޯލްޑް އެވެ. ހޮނިހިރު ދުވަހު އިއުލާން ކުރި އެންމެ މޮޅު ކޯޗްގެ އެވޯޑް ހޯދީ ލިވަޕޫލަށް ލީގް ޗެމްޕިއަންކަން ހޯދައިދިން ޔާގަން ކްލޮޕް އެވެ. ސީޒަންގެ އެންމެ މޮޅު ގޯލް އެވޯޑް ހޯދީ، ޓޮޓެންހަމް ހޮޓްސްޕާސްގެ ސަން ހިއުންގް މިން އެވެ. އެންމެ މޮޅު ގޯލަކީ ޑިސެމްބަރު މަހު ބާންލީގެ މައްޗަށް 5-0 ން ޓޮޓެންހަމް މޮޅުވީ މެޗުގައި ސަން ޖެހި މޮޅު ސޯލޯ ގޯލެވެ.


Dhivehin Kannetheekee Nooneve. Kan Faseyhaee eve. | Thiladhun\nއަޙްމަދު މުނައްވަރު ޖެނުއަރީ 15, 2020\nޒަމާނުއްސުރެ ދިވެހިންނަކީ މުރާލި ހީވާގި މަސައްކަތްތެރި ބައެކެވެ. މިއަދުވެސް ކަންއޮތީ ހަމަ އެގޮތުގައެވެ. އެކަމަކު މިކަމާ ދެބަސްވާނެ މީހުން ވެސް މިއަދު ތިބޭނެކަން ޔަޤީނެވެ. ސަބަބުތަކެއް ނެތިއެއްވެސް ނޫނެވެ.\nބައެއް މީހުންނަކީ ކުރާކަމެއް ސީދާ އެމީހާގެ އަތުން ނޫނީ ނުކުރާ މީހުންނެވެ. އަނެއްބައި މީހުންނަކީ ކަން ފަސޭހައަކަށް ކޮންމެވެސް އެހެން މީހަކަށް އުޖޫރަ ދީގެން އެކަމެއް ކޮށްލާ މީހުންނެވެ. މިއަދު މި މިޖުތަމަޢުގައި ގިނައީ މިބުނާ ކަންފަސޭހަކޮށްލާ ޒާތުގެ މީހުންނެވެ.\nމިސާލަކަށް ބަލާލަމާތޯއެވެ. މަދު ގެއެއްގަ ނޫނީ ފަހާފޮށި ހުރެއެވެ. އަދި ފަހާ ކޯސް ހަދާފައިވާ މީހުންތިބި ގެތައްވެސް މަދެއް ނޫނެވެ. އެހެނަސް ފަޓްލޫނެއްގެ ފައިކުރި ޖަހާލަން ވެސް ދާނީ ކޮންމެވެސް ފަހާތަނަކަށެވެ. ކޯސްތައް ހަދައިގެން ކޭކް އަަޅަން ދަސްކޮށްފައިވާ ފަރާތްތަށް ވެސް މަދެއް ނޫނެވެ. އެކަމަކު އަމިއްލަ ބޭނުމަށް ކޭކެއް އަޅަން ޖެހުނަސް ކަން ފަސޭހަ ކޮށްލާފައި ބޮޑު އަގު ދީފައި އެ ޚިދުމަތްދޭ ތަނަކުން ކޭކް އަޅަނީ ކިތައް ކިތައް މީހުން ހެއްޔެވެ؟\nދަރިފުޅު ސްކޫލަށް ގެންދާ ފޮތްބައިގައި ރަބަރު ލެއްވުމަކީ ހަމަ ކޮންމެ މީހަކަށް ވެސް ކުރެވިދާނެ ކަމެކެވެ. އެކަމަކު ކަން ފަސޭހައަކަށް ކޮންމެވެސް މީހަކަށް އަގުދީގެން އެކަން ކުރަނީ ކިތައް ކިތައް މީހުން ހެއްޔެވެ؟ މިހެން ގޮސް ކިޔާ ކޮޅުން ލާކަށް ނެތެވެ. ކަން ފަސޭހަ ކޮށްލާފައި ގޭތެރެ ފެންފޮތި ލުމާއި އަމިއްލަ ސައިކަލް ވެސް ސާފުކުރަނީ ކޮންމެވެސް މީހަކަށް އަގުދީގެނެވެ.\nފަސޭހަ ގޮތް ފަސޭހައެވެ. ކަން ވެސް ފަސޭހައެވެ. އެކަމަކު މުސްތަޤްބަލްގައި އެއިން ނުކުންނާނެ ނަތީޖާއަށް ވިސްނާލީ ކިތައް މީހުންބާވައެވެ. ޤައުމުގެ މުސްތަޤްބަލް ކަމުގައިވާ މިއަދުގެ ޅަދަރިން މާދަމާގެ ޅަޒުވާން ޖީލަށް އެއިން ކުރާނެ އަސަރާއި މެދު ވިސްނާލީ ކިތައް މީހުން ހެއްޔެވެ؟\nމި މުޖުތަމަޢު ކަން ފަސޭހަ މުޖުތަމަޢު އަކުން ކޮންމެ ގޮތެއް ވަރިހަމަ މުޖުތަމަޢު އަކަށް ބަދަލްވެގެން ހިނގައިދާނެ ކަމާއި މެދު ވިސްނާލީ ކިތައް ކިތައް މީހުން ހެއްޔެވެ؟ ދެބަހެއް ނުވަމެވެ. ދިވެހިން ކަންނެތެއް ނޫނެވެ. އެކަމަކު ދިވެހިން ކަން ފަސޭހައީއެވެ. މިއަދު ކަން ފަސޭހަ ކޮށްލައިފި ނަމަ މާދަމާ އެކަމުން ތުރާލަކާ ކުރިމަތިލާން ޖެހުމަކީ ނުވެ ނުދާނޭ ކަމެއްކަން ޔަޤީނާ ގާތަށް އެނގެއެވެ.\n15 ޖެނުއަރީ, 2020 | 10:35\nތިޔައީ ދެން ވާހަކަ އެއްތޯ؟… ކޯސް ހަދާފަ ހުއްޓަސް އަދި އެމަސައްކަތަށް ފެސިލިޓޭޓް ނުވެ ހުރެދާނެ، ވަގުތު ވެސް ނުވެދާނެ.\nފަހާތަނުގަ ތިބެނީވެސް ކޭކު އަޅާދެނީވެސް، ފޮތުގަ ރަބަރު ލައިދެނީވެސް ހަމަ ދިވެހިން ނޫންތޯ.\nތަނަކަށްގޮސް ފައިކުރި ހެދޭނީވެސް ލާރި ހުރީމަ. ލާރި ހުންނާނީ މަސަކަތް ކޮށްގެން އެ ހޯދީމަ.\nއެއްވެސް މީހަކީ ހުރިހާ ކަމެއް ކުރެވޭނެ މީހެއް ނޫން.\nދިވެހިންނޭ ނުކިޔަަ މިހާރު މިއޮއި ލައިފް ސްޓައިލް ކަންނެތީޔޭ ބުނި ބުނި ނަަމަ އަސްލު މާ ރަނގަޅު ކަންނޭގެ.\n15 ޖެނުއަރީ, 2020 | 3:39\nބޭބެގެ ތި ޚިޔާލާ ކޮއްކޮ ދެކޮޅެވެ. ލިޔުމަށް ތާޢީދެވެ. ހަމަ ޙަޤީގަތުގައި ވެސް ދިވެހިން ކަންފަސޭހައީއެވެ. ކޮންމެ ގޮތެއް ވަރިހަމައީ އެވެ. ފަހާ ތަންތަނުގެ ނިސްބަތުން ދިވެހިން ތިބޭ ޢަދަދު ދެ ޕަސެންޓަށް ވެސް ނާރާނެއެވެ. މައްސަލައަކީ ނުވަތަ މައުޟޫއަކީ ތިމާއަށް އެނގި ހުރި ތިމާއަށް އަމިއްލައަށް ވާވަރުގެ ކަމެއް ތިމާއަށް ކުރަން ނުކެރުމެވެ. ކަން ފަސޭހަ ކޮށްލާފައި ކޮންމެވެސް މީހަކާ ޙަވާލް ކުރުމެވެ. އެކަމުން ކަންނެތްކަމުގެ އިދިކޮޅު ސިފަ މުރާލިކަމަށް ކުރާނެ ޢަސަރެވެ. އަންނަން އޮތް ޖީލުތަކަށް ދެވޭ މެސެޖެވެ. މިއީ މަށަށް ފަހުމްވި ގޮތެވެ.


Arsenal gai Arteta ge enme dhah natheejaa\nއާސެނަލްގައި އާޓެޓާގެ އެންމެ ދަށް ނަތީޖާ\nއާސެނަލްގެ ކޯޗް މިކަލް އާޓެޓާ\nއެސްޓަން ވިލާ އަތުން 3-0 ރޭ ކުރިމަތިވި ބައްޔަކީ ކޯޗެއްގެ ގޮތުގައި އޭނާ ކުރިމަތިލި އެންމެ ގޯސް ނަތީޖާ ކަމަށް، އާސެނަލްގެ ކޯޗް މިކަލް އާޓެޓާ ބުނެފި އެވެ.\nވިލާގެ ފުރަތަމަ ލަނޑަކީ، ފުރަތަމަ ހާފުގައި އާސެނަލްގެ ބުކާޔޯ ސަކާ އަތުން ބައިކޮޅަށް ވަން ލަނޑެކެވެ. އަނެއް ދެ ލަނޑު ދެ ވަނަ ހާފުގައި ކާމިޔާބު ކުރީ އޮލީ ވަޓްކިންސް އެވެ. އާޓެޓާ ބުނީ، މެޗުގެ ހުރިހާ ކަމެއްގައި އާސެނަލް ފެނުނީ ވިލާއަށް ވުރެ ދަށް ކޮށް ކަމަށެވެ. އޭނާ ބުނީ އޭނާގެ ޓީމުގެ ކުޅުމެއް ނުފެނުނު ކަމަށެވެ.\n"އަހަރެމެން ޓީމަށް ވުރެ އެ ޓީމުން މެޗުން މޮޅުވާން ބޭނުންވާކަން ހާމަ ކުރި،" މެޗުން ފެނުނު މަންޒަރު ސިފަ ކުރަމުން އާޓެޓާ ބުންޏެވެ. "އަހަރެން މިއުޅެނީ އަހަރެމެންނަށް މިހެން ދިމާންވާންވީ ކިހިނެއް ކަމެއްވެސް ނޭންގިގެން. ހަމަގައިމު ވެސް ސަބަބުތަކެއް ހިމެނޭނެ. ޕެނަލްޓީ އޭރިއާގެ ތެރޭގައި ދިފާއު ނުކުރެވެންޏާ މެޗުން މޮޅުވުމަކީ އުނދަގޫ ވާނެ ކަމައް. ލަނޑު ޖަހާނެ މާގިނަ ފުރުސަތުތަކެއް އަހަރެމެން ނުލިބޭނެ. ފުރުސަތުގެ ބޭނުމެއް ނުކުރެވެންޏާ ފުރުސަތަކަށް ނުވާނެ."\nއާސެނަލް މެޗުން ބަލިވެ އެ ޓީމު ވަނީ ތާވަލުގެ މެދުތެރެއަށް ވުރެވެންވެސް ތިރިއަށް ވެއްޓިފަ އެވެ. މިޑްފީލްޑާ ތޯމަސް ޕާޓޭ ވަނީ ފަލަމަސްގަނޑަށް ލިބުނު އަނިޔާގައި ފުރުތަމަ ހާފުގައި ބަދަލު ކޮށްފަ އެވެ.\nއާޓެޓާ ބުނީ، މެޗުގެ ފުރަތަމަ ކަށިގަނޑުން ފެށިގެން އާސެނަލްގެ ޓީމުގެ ފަރާތުން ބަރާބަރަށް އެއްވެސް ކަމެއް ނުދާ ކަމަށެވެ. "އަހަރެން ޝައުގުވެރިވި އެއްވެސް ކަމެއް މެޗުން ނުފެނުނު." އާޓެޓާ ބުނެފައި ވެ އެވެ.


BREAKING: Maldivian Ge Seaplane Pilot In Halhuthaalu Kuranee - Vaguthu\nކޮވިޑް ފައްސި އަނެއްކާވެސް ސައްތައިން މައްޗަށް -7ގަޑިއިރު ކުރިން\nމޯލްޑިވިއަންގެ ސީޕްލޭން ޕައިލެޓުންނާއި އިންޖީނިއަރުންގެ މަސައްކަތް ހުއްޓާލައި ހަޅުތާލު ކުރަން ފަށައިފިއެވެ.\nރާއްޖޭގެ ގައުމީ އެއާލައިން، މޯލްޑިވިއަންގެ ޕައިލެޓުންނާއި އިންޖީނިއަރުން ހަޅުތާލު ކުރަމުން ދަނީ ކެޕްޓަން މުސްތަފާ މަންސޫރު ކުއްލި ގޮތަކަށް ޗީޕް ޕައިލެޓްކަމުގެ މަގާމުން ވަކި ކުރުމާ ގުޅިގެންނެވެ.\nއެހެންވެ، މިއަދު ހެނދުނުން ފަށައިގެން މޯލްޑިވިއަންގެ ސީ ޕްލޭންގެ ދަތުރުތައް އޮތީ މެދުކެނޑިފައެވެ.\nޕައިލެޓުންނާއި އިންޖިނިއަރުންގެ ފަރާތުން އައިލެންޑް އޭވިއޭޝަންގެ މެނޭޖިން ޑިރެކްޓަރު އަހުމަދު މިހާދަށް ފޮނުވި ސިޓީއެއްގައި ވަނީ ޗީފް ޕައިލެޓް މަންސޫރު މަގާމުން ވަކި ކުރުން ބަލައިނުގަނެވޭނެ ކަމަށެވެ. މުސްތަފާއަކީ ހުނަރު ހުރި، ޑިއުޓީ ބަރާބާރަށް އަދާކުރާ އެހެން މީހުންނަށް ނަމޫނާ ޕައިލެޓެއް ކަމަށެވެ. އަދި މަންސޫރަކީ ފަރުވާތެރިކަމާ އެކީގައި މަސައްކަތް ކުރަމުން އަންނަ ޕައިލެޓެއް ކަމަށް ވެސް އެ ސިޓީގައިވެއެވެ.\nއެ ސިޓީގައި ކޮވިޑް-19 ގެ ބަލިމަޑުކަމުގެ ތެރޭގައި މަންސޫރު ކުރި މަސައްކަތް ވެސް ފާހަގަކޮށްފައިވެއެވެ. ހާއްސަކޮށް، އިންޑިއާގައި ސީ ޕްލޭންގެ ހިދުމަތް ފެށުމުގެ މަސައްކަތުގައި ބައިވެރިވެ، ޗީފް ޕައިލެޓެއްގެ ގޮތުގައި މަންސޫރު ބައިވެރިވެފައިވާ ކަން ވެސް ސިޓީގައި ފާހަގަކޮށްފައިވެއެވެ.\nމީގެއިތުރުން ކޮވިޑް-19 އާ ގުޅިގެން ބަލި މީހުން ސީ ޕްލޭންގައި އުފުލުމުގައި މަންސޫރުގެ ދައުރު ބޮޑު ކަމަށް ސިޓީގައިވެއެވެ. އަދި ބަލި މީހުން އުފުލުމުގެ ހިދުމަތް މެދުނުކެނޑި ދިނުމުގައި މަންސޫރު އިސްކޮށް ހުރެ، ޓީމެއްގެ ގޮތުގައި މަސައްކަތް ކުރި ކަމަށް ސިޓީގައިވެއެވެ.\nސިޓީގައި ބުނެފައި ވަނީ ޗީފް ޕައިލެޓަކަށް ބޭނުން މީހަކު ކަނޑައެޅުމުގެ ބާރު ސީނިއަ މެނޭޖްމަންޓަށް ލިބިފައި އޮތަސް، އެ މަގާމަށް އައްޔަން ކުރާ މީހަކީ ގާބިލް މީހެއް ކަމުގައި ވާން ޖެހޭނެ ކަމަށެވެ. އަދި އެމީހަކީ ކްރިއު އިން ބަލައިގަންނަ ބަޔަކަށް ވާން ޖެހޭނެ ކަމަށް އޭގައިވެއެވެ. މަންސޫރު މަގާމުން ވަކިކުރުމުން ކްރޫންގެ މެދުގައި އޮންނަ ހަމަޖެހުމާއި އެކުވެރިކަން ގެއްލޭނެ ކަމަށް ވެސް ސިޓީގައިވެއެވެ.\nމިކަމާ ގުޅިގެން އައިލެންޑް އޭވިއޭޝަންގެ ރަސްމީ ބަހެއް އަދި ނުލިބެއެވެ.\nމާޗް 5, 2021 15:41\nހުރިހާ އެންމެން ކަނޑާލާ، އޭރަށް ހަޅުތާލު ކުރެވުފަ ހުންނާނީ!\nތިއުޅެނީ އިންޑިއާ މީހަކަށްދޭން\nމާޗް 5, 2021 17:13\nހާމިދަށް ޕޮލިސް މައްސަލަ ބަލާ ކޮމިޓީން މަގާމު ދިންގޮތަށް ތިމަގާމް ހޯރައިއްބެޔަށް ހައްގުވަނީ...\nމާޗް 5, 2021 17:43\nޖެނިފާ ހެނދުނު މާ ކޯމަހެށް ހެން އަނގަހުޅުވައިގެން މުޅި މާލެ ވަށާ ދުވަނީ\nމާޗް 5, 2021 22:11\nމުޅިގަ އުމު ފަސާދަކޮށް ނިންމަ އިފި. ނަޝީދާ އި ،މަ އުމޫނާ އި، ގާސިމާ އި، އިމްރާނާ އި އިބޫސާލިހު ބަންދުކޮށް ކުޑަގޮޅި އަށް ކަނޑާލަ އިގެންމެނުވީ ގަ އުމު ސަލާމަތެ އްނުވާނެ.


Priyanka aa eku filmu nukulheyn Akshay vaudhuvi | Mihaaru\nމުނިފޫހިފިލުވުން / ޕްރިޔަންކާ ޗޯޕްރާ\nޕްރިޔަންކާއާ އެކު ފިލްމު ނުކުޅެން އަކްޝޭ ވައުދުވި\nއަކްޝޭ އާއި ޕްރިޔަންކާ ފިލްމެއްގެ މަންޒަރެއްގައި\n05 ފެބުރުއަރީ 2017 - 06:24\nޕްރިޔަންކާ ޗޯޕްރާ އަލަށް ފިލްމު ކުޅެން ފެށި އިރު 2003 ގައި އަކްޝޭ ކުމާރު "އަންދާޒް" ކިޔާ ފިލްމެއް ޕްރިޔަންކާއާ އެކު ކުޅުނެވެ. އޭރު ވެސް އަކްޝޭ އުޅެނީ ޓްވިންކަލްއާ ކައިވެނިކޮށްގެންނެވެ. އެމީހުންގެ ފިރިހެންދަރިފުޅަށް އޭރު އަށް މަހެވެ.\n"އަންދާޒް" އަކީ ބޮކްސް އޮފީހަށް ތޫފާނެއް ގެނުވި ވަރަށް ކާމިޔާބު ފިލްމެކެވެ. އަދި ޕްރިޔަންކާ އާއި އަކްޝޭގެ ކެމިސްޓްރީ އަށް ވަރަށް ގިނަ މީހުން ތައުރީފު ކުރި އެވެ. ނަތީޖާއަކަށްވީ ފިލްމު އުފައްދާ މީހުން މި ހިޓް ޖޯޑު އެމީހުންގެ ފިލްމުތަކުގައި ބައިވެރިކުރަން ބޭނުންވުމެވެ. އެހެންކަމުން އެއް އަހަރު ތެރޭގައި މި ދެ ތަރިން ތިން ފިލްމެއް އެކުގައި ކުޅެން ސޮއިކުރި އެވެ.\nމި ދެ އެކްޓަރުންގެ ގުޅުންތައް ކެމެރާގެ ފުރަގަހުގައި ވެސް ބަދަހިވެ އިންޑިއާގެ ނޫސް މަޖައްލާތަކުގައި މި ދެ ތަރިންގެ ރައްޓެހިވެގެން އުޅޭކަމަށް ބުނެ ވާހަކަތައް ލިޔަން ފެށި އެވެ. ނަމަވެސް އަކްޝޭ ވެސް ޕްރިޔަންކާ ވެސް މިކަމާ ބެހޭ ގޮތުން އެއްވެސް އެއްޗެއް ނުބުނެ އެވެ. ނަމަވެސް މި ވާހަކަތަކުގައި ހަގީގަތެއްވާކަމަށް ގިނަ ބަޔަކަށް ޔަގީންވީ އެ ދެމެދަށް އަކްޝޭގެ އަންހެނުން ޓްވިންކަލް ވަނުމުންނެވެ.\nއިންޑިއާގެ ނޫސްތަކުގެ ރިޕޯޓުތަކަށް ބަލާއިރު ޕްރިޔަންކާއާ ގުޅުން ކަނޑާލައި އޭނާއާ އެކު ފިލްމު ކުޅުން ހުއްޓާލަން އަކްޝޭ ނިންމީ ޓްވިންކަލް އެކަމަށް އެދިގެންނެވެ.\nޕްރިޔަންކާ އާއި އަކްޝޭ: އެއް އިރެއްގައި ލޯބިވެގެން އުޅުނުކަމުގެ އަޑުތަކެއް ފެތުރުނު\nއޭގެ ފަހުން 12 އަހަރުގެ ތެރޭގައި ޕްރިޔަންކާއާ އެކު އަކްޝޭ އެއްވެސް ފިލްމެއްގައި ބައިވެރިއެއް ނުވެ އެވެ.\nދާދިފަހުން ދެއްކި ޓީވީ ޝޯ "އާޕް ކީ އަދާލަތު"ގައި އަކްޝޭ ވަނީ އޭނާ އާއި ޕްރިޔަންކާއާ ދެމެދު ޖެހުނުކަމަށް ބުނާ މައްސަލައާ ބެހޭ ގޮތުން ވާޙަކަ ދައްކާފަ އެވެ. ޕްރިޔަންކާއާ އެކު ދުވަހަކު ވެސް ފިލްމު ނުކުޅޭން ވައުދުވިންތޯ މި ޝޯގެ ހޯސްޓް ސުވާލުކުރުމުން އަކްޝޭ ބުނީ އެފަދަ އެއްވެސް ކަމެއް ނުވާ ކަމަށެވެ. ޕްރިޔަންކާއާ އެކު އޭނާ ފަސް ފިލްމެއްގައި މަސައްކަތް ކުރި ކަމަށާއި މިހާރު ޕްރިޔަންކާއާ އެކު ފިލްމު ނުކުޅެނީ އޭނާއާ އެކު ފިލްމު ކުޅެން ބޭނުން ނުވާތީ ނޫންކަމަށް އަކްޝޭ ބުންޏެވެ.\n"ރާނީ މުކަރުޖީ ނޫން އެހެން ހުރިހާ ބަތަލާއިންނާއެކު އަހަރެން މަސައްކަތްކުރިން. އަދި ފުރުސަތެއް ލިބިއްޖިއްޔާ ޕްރިޔަންކާއާ އެކު އަދިވެސް ހަމަ ޔަގީނުން ވެސް މަސައްކަތް ކުރާނަން،" އަކްޝޭ ބުންޏެވެ.\nޝޯގެ ހޯސްޓް މާ ބޮޑަށް މި ވާހަކަ ދައްކަން ފެށުމުން އަކްޝޭ ބުނީ ޕްރިޔަންކާއާ ގުޅައިގެން، އޭނާގެ ހިތުގައި އަކްޝޭއާ ދޭތެރޭ އެއްވެސް މައްސަލައެއް އޮތްތޯ ސުވާލު ކުރުމަށެވެ.\nއަކްޝޭ، 49، އާއި ޕްރިޔަންކާގެ ލޯބީގެ ގުޅުމެއް އޮތްކަމަށް އެމީހުން އެއްބަސް ނުވިޔަސް އެއީ 2000ގެ އަހަރުތަކުގައި ހިންދީ ފިލްމީ ދުނިޔޭގައި ވަރަށް ބާރަށް ދެކެވުނު ވާހަކަ އެކެވެ.\nއަކްޝޭ އާއި ޕްރިޔަންކާ 2004 ގައި "އިއުތިރާޒު" ކުޅުނު ދުވަސްވަރު އެ ފިލްމުގައި ޕްރިޔަންކާއާ މާބޮޑަށް ގައިގޯޅިވާން ޖެހޭތީ އަކްޝޭ މައްސަލަ ޖެއްސި އެވެ. އެކަމަކު ކެމެރާގެ ފުރަގަހުގައި ދެމީހުންނަކަށް ދުރަކު ނުތިބެވެ އެވެ. ގިނަ ބަޔަކު ބުނަނީ މި ދެ ތަރިންގެ ގުޅުން އެންމެ ބޮޑަށް ބަދަހީ މި ފިލްމު ކުޅުނު ދުވަސްވަރު ކަމަށެވެ.\nއަކްޝޭ އާއި ޓްވިންކަލް ވަރިފަށަށް އެރި\nއަކްޝޭ އާއި ޕްރިޔަންކާގެ ވާހަކަތައް ޓްވިންކަލް ނެގީ ވަރަށް ސީރިއަސް ކޮށެވެ. އަދި އެއީ ބަޔަކު ހަދައިގެން ދައްކާ ވާހަކައެއް ކަމަށް ބަލައި އަޅާނުލައި ހުންނާކަށް ޓްވިންކަލް ބޭނުމެއް ނުވި އެވެ. ޓައިމްސް އޮފް އިންޑިއާގައި އެ ދުވަސްވަރު ޝާއިއުކޮށްފައިވާ ޚަބަރެއް ބުނާ ގޮތުން ޕްރިޔަންކާއާ ދުރުވާން އަކްޝޭއަށް ޓްވިންކަލް ބިރުދައްކައި އިންޒާރު ވެސް ދިނެވެ. އަދި 2004 ގައި އިންޑިއާގެ ގޯއާގައި އަކްޝޭ އާއި ޓްވިންކަލްގެ މެދުގައި މިކަމާ ބެހޭ ގޮތުން ވަރުގަދަ ޒުވާބުގަނޑެއް ވެސް ހިނގި ކަމަށް ބުނެފައިވެ އެވެ. ނަމަވެސް މިވާހަކަތައް މި ދެމަފިރިން ދޮގުކުރެ އެވެ.\nޕްރިޔަންކާއާ އެކު ދުވަހަކު ވެސް ދެން މަސައްކަތް ނުކުރާން އަކްޝޭ ވައުދުވީ ޓްވިންކަލް އާއި އޭނާ ވަރިފަށަށް އެރީމަ އެވެ. އޭރު ދަރިއަކުވެސް ހުރުމާއެކު އަކްޝޭ ގަސްތުކުރީ ޕްރިޔަންކާއާ ހުރިހާ ގުޅުމެއް ކަނޑާލައި އާއިލާއާ އެކު ގުޅުން އިތުރަށް ބަދަހި ކުރާށެވެ.\nއަކްޝޭ އާއި ޕްރިޔަންކާ އެންމެ ފަހުން ކުޅުނު "ވަގުތު: ދަ ރޭސް އެގެއިންސްޓް ޓައިމް" ފިލްމު ރިލީޒްކޮށްފައި ވަނީ 2005 ގަ އެވެ. އޭގެ ފަހުން ޕްރިޔަންކާ އާއި އަކްޝޭ އެކުގައި ސްކްރީނުން ނުފެންނަތާ މިއީ 12 ވަނަ އަހަރެވެ.\nއަކްޝޭ އަލުން ޕްރިޔަންކާއާ އެކު ފިލްމު ކުޅުމުގެ ޝައުގު 2014 ގައި ފާޅުކުރި ކަމަށް ވެ އެވެ. ނަމަވެސް ޕްރިޔަންކާ އަށް މި ޚަބަރަކީ ވަރަށް ހައިރާންކުރުވި ވާހަކައަކަށް ވި އެވެ.\nޕްރިޔަންކާ ބުނީ އޭނާ ފިލްމެއްގައި ސޮއިކުރާއިރު ބަލަނީ އޭގެ ބަތަލުންނަކީ ކޮބައިތޯ ނޫން ކަމަށެވެ. އޭނާގެ ޝައުގުވެރިކަން ހުންނަނީ ސްކްރިޕްޓްގައި އޮތީ ކޯޗެއްތޯ ބަލަން ކަމަށާއި ސްކްރިޕްޓް ކަމުދާ ނަމަ ކޮންމެ އެކްޓަރެއް އުޅުނަސް އޭނާއަށް މައްސަލައެއް ނެތް ކަމަށް ބުނެފައިވެ އެވެ.\nބޮލީވުޑް ޕްރިޔަންކާ ޗޯޕްރާ\nމަށައްކީއް! ތިއެންމެން ވެސް ފިލުމުކުޅުން ހުއްޓަންވީ، މިމީހިންގެ ފިލުމުތަކާހުރެ ހުރިހާ މުޖުތަމަޢުތަށް މި ހަލާކުވަނީ.


Lava kiyuntheriyaa Adiya dhuvvi car accident vumun hayyarukoh, kafaalaathuge dhashun dhookohlaifi – adduLIVE\nއަދިތިޔާ ދުއްވި ކާރު އެކްސިޑެންޓްވެއްޖެ\n0 Mar 13, 2018, 11:37 ލިޔުނީ އިބްރާހީމް ފައިސަލް\nއިންޑިއާގެ ޒުވާން ލަވަކިޔުންތެރިޔާ އަދިތިޔާ ނާރަޔަން ދުއްވި ކާރު އެކްސިޑެންޓްވެ، ބަޔަކު އަނިޔާވި މައްސަލައާ ގުޅިގެން އޭނާ ހައްޔަރު ކުރުމަށް ފަހު، ކަފާލާތުގެ ދަށުން އިއްޔެ ދޫކޮށްލައިފަ އެވެ.\nއަދިތިޔާއަކީ އިންޑިއާގެ އެންމެ ކާމިޔާބު ފިރިހެން ލަވަކިޔުންތެރިންގެ ތެރޭގައި ހިމެނޭ އުދިތު ނާރަޔަންގެ ހަމައެކަނި ދަރިފުޅެވެ. ބޮލީވުޑްލައި ލަވަކީ ނަމަވެސް، މާ ބޮޑު މަޝްހޫރު ކަމެއް ލިބިފައި ނުވާ އަދިތިޔާ ވަނީ 2016 ގައި ރާއްޖެ ޓީވީ ނައިޓް ޝޯގައި ބައިވެރިވާން ރާއްޖެ ވެސް އައިސްފަ އެވެ.\nއޭނާ ވަނީ ބައެއް ފިލްމްތަކުގައި އެކްޓް ވެސް ކޮށްފަ އެވެެ.\nރިޕޯޓްތައް ބުނާ ގޮތުން އަދިތިޔާގެ ކާރު ވާސޯވާގައި އެކްސިޑެންޓްވީ، ރިކްޝާއަކާށ ޖެހިގެންނެވެ. މި ހާދިސާހައި އަދި އޭގައި ތިބި ދެ މީހަކަށް އަނިވުމުން، އެ މީހުން ހޮސްޕިޓަލަށް ގެންދިޔައީ ވެސް އަދިތިޔާ އެވެ.\nމި ހާދިސާގައި އޭނާ ހައްޔަަރުކޮށް 5،000 ރުޕީސްގެ ކަފާލާތުގެ ދަށުން ދޫކޮށްލި ނަމަވެސް، ތަހުގީގު ކުރިއަށްދާ ކަމަށް ފުލުހުން ބުންޏެވެ. އެގޮތުން އަދިތިޔާ ކާރު ދުއްވީ މަސްތުވެގެން އިނދެތޯ ބެލުމަށް އޭނާގެ ލޭ ނަގައި، ޓެސްޓްކޮށްފައިވާ ކަމަށް ފުލުހުން ބުންޏެވެ.\nދާދި ފަހުން އެއާޕޯޓެއްގެ ޓާމިނަލް ތެރޭގައި އެއާޕޯޓްގެ މުވައްޒަފަކާ އަދިތިޔާ ޒުވާބު ކުރާ މަންޒަރު ވެސް ދައްކުވައިދޭ ވީޑިއޯއެއް ލީކްވި އެވެ. އެ ފަހަރު މައްސަލައަކަށްވީ ކަނޑައަޅާފައިވާ އަދަދަށް ވުރެ އޭނާގެ ލަގެޖްތައް ބަރުވުމުން އެ ވާހަކަ ބުނުމުން މައްސަލަ ހޫނުވުމެވެ.\nކަލާޒް އިން މިހާރު ދައްކާ ކޮމެޑީ ޝޯ "އެންޓަޓައިންމަންޓް ކީ ރާތު" އިން އަދިތިޔާ ފެންނާނެ އެވެ.


ހައްޖުގެ އަޅުކަން އަދާ ކުރުމަށް ހައްޖާޖީން ފުރަން ފަށައިފި. | Dhiislam | Dhiislam\nނިއުމާ ހާރޫން އޮކްޓޯބަރ 11, 2011\nއަލްމަނާސިކް ގުރޫޕްގެ ހައްޖުވެރިން ޖިއްދާ އެއާރޕޯޓްގައި - 10 އޮކްޓޯބާރ 2011\nރާއްޖެއިން މި އަހަރު ހައްޖަށް ދާން ހަމަޖެހިފައިވާ ހައްޖާޖީން އިއްޔެ ފުރަން ފަށައިފި އެވެ.\nހައްޖާޖީންގެ ފުރަތަމަ ގުރޫޕު މާލެއިން ފުރާފައި ވަނީ އިއްޔެ ހެނދުނު އެވެ. އެއީ އަލްމަނާސިކް ގުރޫޕުގެ 20 ހައްޖު ވެރިންނެވެ. އެ ގްރޫޕުގައި ހިމެނޭ ދެންތިބި 85 ހައްޖު ވެރިން ފުރުމަށް ހަމަޖެހިފައިވަނީ އަންނަ އާދިއްތަ ދުވަހުއެވެ.\nމަލީޝާ ހައްޖު ގުރޫޕުން ރޭ 50 މީހުން ވަނީ ފުރާފައެވެ. އެ ގުރޫޕުން 110 މީހުން ފުރުމަށް ހަމަޖެހިފައިވަނީ އަންނަ ހޯމަދުވަހު އެވެ. އަދި ބާކީ ތިބި 75 މީހުން ފުރަނީ އަންނަ އަންގާރަ ދުވަހުއެވެ. އިސްލާމިކް މިނިސްޓްރީއިން ހާމަކުރާ ގޮތުގައި، ޒައީމާ ހައްޖު ގޮރޫޕުން މީހުން ފުރަނީ ހުކުރު ދުވަހުއެވެ. އެ ގްރޫޕުން މި އަހަރު 170 މީހުން ހައްޖަށް ދާއިރު ހުކުރު ދުވަހު ފުރާނީ5މީހުންނެވެ. ބާކީ ތިބި މީހުން ފުރާނީ އަންނަ އާދީއްތަ ދުވަހު ކަމަށް އެ މިނިސްޓްރީ އިން ހާމަކުރެއެވެ.\nކްލެސިކް ގުރޫޕާއި ، ސިސިލްފަރު ގްރޫޕް ގުޅިގެން ހައްޖަށް ދާ 252 މީހުން ފުރާނީ އަންނަ ހޮނިހިރާއި އާދީއްތަ ދުވަހުއެވެ. ޔޫއެސް ގްރޫޕުގައި ހިމެނޭ 95 މީހުން ފުރާނީ އަންނަ އާދީއްތަ ދުވަހުއެވެ. އަތަމާ ގްރޫޕުން 105 މީހުން ހައްޖަށް ދާން ފުރާއިރު ،ހައްޖުވެރިން ފުރުމަށް ހަމަޖެހިފައިވަނީ އަންނަ ހޯމަ ދުވަހާއި ބުދަ ދުވަހުއެވެ. ޞަފާ ގްރޫޕުގެ 288 ހައްޖުވެރީން ފުރުމަށް ހަމަޖެހިފައިވަނީ ހޮނިހިރާއި ،ބުދަ ދުވަހުއެވެ. އަލް ޚައިރު އާއި އަލްބެޓްރޮސް ގައި ހިމެނޭ 250 ހައްޖުވެރިން އަންނަ ހޮނިހިރު ދުވަހު ފުރާނެ ކަމަށް އިސްލާމިކް މިނިސްޓްރީއިން ހާމަ ކުރެއެވެ.\nރާއްޖެއިން މިއަހަރު 1500 މީހުން ހައްޖުގެ މަތިވެރި އަޅުކަން އަދާ ކުރުމަށްޓަކައި ދިއުމަށް ވަނީ ހަމަޖެހިފައެވެ.\nލައިވް ބްލޮގް: ހައްޖު 1432 (މައްކާއިން)


އެއްވެސް ގޭންގަކާ ގުޅުމެއް ނޯންނާނެ: ޔާމީން\nހަވީރު ޑެއިލީ، 12 ޑިސެމްބަރ 2007 00:00 12 ޑިސެމްބަރ 2007\nކަނޑި އާއި އެ ނޫން ވެސް އެ ޒާތުގެ ހަތިޔާރާ އެކު މާލޭގައި އޮޕަރޭޓްކުރާ ގޭންގުތަކާ ކުރީގެ ހަޔާ އެޑިޔުކޭޝަން މިނިސްޓަރު އަދި ރައްޔިތުންގެ މަޖިލީހުގެ ނ. އަތޮޅު މެންބަރު އަބްދުﷲ ޔާމީނާ ގުޅުވައިގެން މިނިވަން ނިއުސްގައި ލިޔެފައިވާ ވާހަކަތަކަށް ރައްދު ދެއްވައި، އެފަދަ އެއްވެސް ގޭންގަކާ ގުޅުމެއް ނޯންނާނެ ކަމަށް އޭނާ ވިދާޅުވެއްޖެ އެވެ.\nހަވީރަށް ރޭ ދެއްވި އިންޓަވިއުއެއްގައި ޕީޕަލްސް އެސޯސިއޭޝަން (ޕީއޭ)ގެ ވެސް ރައީސް ޔާމީން ވިދާޅުވީ މާލޭގައި ހިންގާ މާރާމާރީ އާއި މީހުން މެރުމުގެ ޖަރީމާތަކާ އޭނާއާ ގުޅުވައިގެން މިނިވަން ނިއުސް ވެބްސައިޓްގައި ލިޔެފައިވާ ވާހަކަތަކަކީ އެއްވެސް އަސްލެއް ނެތް ވާހަކަތަކެއް ކަމަށާއި މާލޭގައި ގްރޫޕްތަކުން ހިންގާ އަނިޔާވެރި ޖަރީމާތައް އެންމެ ހަރުކަށި އިބާރާތުން އޭނާ ކުށްވެރި ކުރައްވާ ކަމަށެވެ. ޔާމީން ވިދާޅުވީ، ސަރުކާރުގެ ކަމާ ބެހޭ ފަރާތްތަކަށް، އެފަދަ ޖަރީމާތައް ހިންގާ މީހުން ހޯދައި ވީހާ އަވަހަށް ޝަރީއަތަށް ހުށަހެޅުމަށް ގޮވާލައްވާ ކަމަށެވެ.\n"އަޅުގަނޑުމެން އެމްޕީންނަށް (ރައްޔިތުންގެ މަޖިލީހުގެ މެންބަރުންގެ ގޮތުގައި) ތިބެގެން، އިހަށް ދުވަހު ވެސް އެންމެ ބޮޑަށް ފާޑުކީ ކަންތައްތައް އެއީ. ކިހިނެއްތޯ އަޅުގަނޑުމެންނަށް އެފަދަ ކަމެއް ކުރަން ކެރޭނީ؟" ޔާމީން ވިދާޅުވި އެވެ. "އަޅުގަނޑަކީ ރާއްޖޭގެ އެއްވެސް ކަމެއް ހާސިލުކުރަން ވައިލެންސަށް ހިތްވަރު ދޭނެ މީހެއް ނޫން. މައްސަލައަކީ އެކަންކަން ކުރާ މީހުންނާ ދޭތެރޭ މިހާތަނަށް ފިޔަވަޅު ނާޅާތީ."\nއިނގިރޭސި ބަހުން ނެރޭ މިނިވަން ނިއުސްގެ ވެބްސައިޓްގައި ޔާމީނަށް ރައްދުކޮށް މިދިޔަ އާދީއްތަ ދުވަހު ލިޔެފައި ވަނީ، އިދިކޮޅު ޕާޓީ، އެމްޑީޕީން 2005 ވަނަ އަހަރު ބޭއްވި އެއްވުމެއް ރޫޅައިލުމަށް، މާލޭގައި ހަރަކާތްތެރިވާ ގްރޫޕެއް ކަމަށްވާ ބޮސްނިއާ އަށް ޔާމީން ފައިސާ ދެއްވާފައިވާ ކަމަށެވެ.\nޔާމީން ވިދާޅުވީ މީހަކު ބުނި އެއްޗެއްގެ މައްޗަށް ބުރަވެ، އޭނާގެ ބަހެއް ހޯދުމަކާ ނުލައި އޭނާއަށް ނިސްބަތްކޮށް މިނިވަން ނިއުސް ވެބްސައިޓްގައި ލިޔެފައިވާ ވާހަކަތަކަކީ ވަރަށް ދަށް ފެންވަރުގެ ނޫސްވެރިކަމެއް ކަމަށެވެ. އަދި ވިދާޅުވީ މީޑިއާގައި އެފަދަ ވާހަކަތައް ދައްކާ މީހުންނަށް ލިބިފައިވާ މައުލޫމާތު ފުލުހުންނަށް ރިޕޯޓް ކުރުމަކީ ވެސް އެ ފަރާތްތަކުގެ ޒިންމާއެއް ކަމަށެވެ.\n"މަގުމަތިން މީހަކު ބުނާ އެއްޗެއް ވެރިފައިކުރުމަކާ ނުލައި ޖެހުމަކީ އެއްވެސް ޒިންމާދާރު ކަމެއް ނެތް ނޫސްވެރިކަމެއް،" ޔާމީން ވިދާޅުވި އެވެ.\nމިނިވަން ނިއުސްގެ އެޑިޓަރު އަޖޭ މަކާން ރޭ އެ ވެބްސައިޓްގައި ބުނެފައި ވަނީ އެ ވާހަކަތަކަކީ ކޮންމެހެން ހަގީގަތެއް ކަމަށް ދައުވާ ނުކުރާ ކަމަށެވެ. ނަމަވެސް ގޭންގްތަކުން ސީނިއާ ޕޮލިޓީޝަނުންނާ ބައްދަލުކުރާ ކަމަށް އެ މީހުން ބުނާ ނަމަ އެއީ މީހުންނަށް އެނގެން ބޭނުންވާނެ ރަނގަޅު ހަބަރު ކަމަށް ވެސް އޭނާ ބުންޏެވެ. އެކަމަކު މިނިވަން ނިއުސް އިން ޔާމީންގެ އަރިހުން މާފަށް އެދިފައެއް ނުވެ އެވެ.\nހަވީރަށް ދެއްވި އިންޓަވިއުގައި ޔާމީން ވަނީ ފައިނޭންސް މިނިސްޓަރުކަން އޭނާ އަށް ދެއްވާނެ ކަމަށް ދެކެވޭ ވާހަކައާ ބެހޭ ގޮތުން ވެސް ވާހަކަ ދައްކަވައިފަ އެވެ. ޔާމީން ވިދާޅުވީ މިފަހުން ރައީސް މައުމޫނާ ބައްދަލުކުރެއްވި ކަމަށާއި ނަމަވެސް "ރައީސް ތިޔަ ކަހަލަ ވާހަކައެއް ނުދައްކަވާ" ކަމަށެވެ.\nގާނޫނު އަސާސީގެ މަސައްކަތް މެދުކަނޑާލައި ހާއްސަ މަޖިލީހުގެ މެންބަރުންނަށް 30 ދުވަހުގެ ޗުއްޓީއެއް ދެއްވީ، ރައްޔިތުންގެ ހާއްސަ މަޖިލީހުގެ ރައީސް ގާސިމު އިބްރާހީމް ވިދާޅުވި ގޮތުގައި އިދާރީ ކޮމެޓީން އެގޮތަށް ލަފާ ދެއްވުމުންނެވެ. ޔާމީނަކީ ވެސް އިދާރީ ކޮމެޓީގެ މެންބަރެކެވެ. ޔާމީން އެފަދަ ލަފައެއް ދެއްވިންތޯ ދެންނެވުމުން ވިދާޅުވީ، އިދާރީ ކޮމެޓީގައި ޕީއޭގެ ތިން މެންބަރުން ތިއްބަވާނެ ކަމަށާއި ނަމަވެސް އެ ނިންމުން ނިންމެވި ދުވަހު އެ ބައްދަލުވުމަށް އެއްވެސް މެމްބަރަކު ވަޑައިނުގަންނަވާ ކަމަށެވެ.\n"އަޅުގަނޑު އެ ދުވަހު ނުދިޔައީ، އިދާރީ ކޮމެޓީގެ ގަވާއިދު ބުނާ ގޮތުން 24 ގަޑިއިރުގެ ނޯޓިސް ދޭން ޖެހޭ. އެ ދުވަހު މެންދުރު ފަހު ނިންމީ ހަވީރު ޖަލްސާ ބާއްވަން،" ޔާމީން ވިދާޅުވި އެވެ.\nބަޖެޓް ޖަލްސާގެ ކޯރަމް މައްސަލަ ޖެހެނީ ކީއްވެގެންތޯ ދެންނެވުމުން ވިދާޅުވީ "ހީވަނީ ހަމަ ބަޖެޓްގެ ހުރި މައްސަލަތައް ބޮޑުކަމުން، ބަޖެޓާ ދޭތެރޭ މެންބަރުން ފޫހިވާތީ" ކަމަށް ލަފާކުރެއްވޭ ކަމަށެވެ.\nރައްޔިތުންގެ މަޖިލީހުގެ ށ. އަތޮޅު މެންބަރު އިބްރާހީމް ވަހީދާއި އއ. މެންބަރު އަހުމަދު ޒުބޭރު ޑީއާރުޕީން ވަކިވަނީ ޕީއޭއާ ގުޅިވަޑައިގަންނަވަންތޯ ދެންނެވުމުން ޔާމީން ވިދާޅުވީ "އެ ދެ ބޭފުޅުން ޕީއޭ އަށް ވަނުމަށް އަދި ފޯމް ފުރާފައި ނުވާ" ކަމަށެވެ.\nއަރުޝީފަށް ނެގީ 22/03/2017 14:54\nއެންމެފަހުން އަޕްޑޭޓްކުރީ 22/03/2017 14:54\nއަޒްހާން އިބްރާހިމް 48 މިނެޓު ކުރިން


Cabinet ah furihama ithubaaru eba oiy: JP | Mihaaru\nގަލޮޅު ދަނޑުގައި މީގެ ކުރިން ކުޅުނު އެކުވެރިކަމުގެ ފުޓުބޯޅަ މެޗުތަކުގެ ތެރެއިން ސިޔާސީ ބޭފުޅުންގެ މެޗުަގައި ރައީސް އިބްރާހިމް މުހައްމަދު ސޯލިހް އަދި ޖުމްހޫރީ ޕާޓީގެ ލީޑަރު ގާސިމް ބައިވެރިވެވަޑައިގަންވަނަނީ.---ފޮޓޯ: ހުސައިން ވަހީދު/މިހާރު\n12 އޯގަސްޓް 2020 - 20:37\nއިކޮނޮމިކް މިނިސްޓަރު ފައްޔާޒު އިސްމާއިލްގެ އިތުބާރު ނެތްކަމުގެ މައްސަލަ، ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު އިސްވެ ހުންނަވައިގެން، މަޖިލީހަށް ވައްދަން އުޅުއްވިޔަސް ރައީސް އިބްރާހިމް މުހައްމަދު ސޯލިހުގެ ކެބިނެޓަށް ފުރިހަމަ އިތުބާރު އެބައޮތް ކަމަށް ޖުމްހޫރީ ޕާޓީީން މިރޭ ބުނެފި އެވެ.\nސަރުކާރު ކޯލިޝަންގެ މައި ޕާޓީ އެމްޑީޕީން، އެ ޕާޓީގެ ސްލޮޓެއްގައި އިކޮނޮމިކް މިނިސްޓަރުކަމުގައި ހުންނެވި ފައްޔާޒުގެ އިތުބާރު ނެތް ކަމުގެ މައްސަލަ ހުށަހަޅަން ބޭނުންވާ ވޯޓު ހޯދުމަށް އަންނަނީ މަސައްކަތް ކުރަމުންނެވެ. އެނގިފައިވާ ގޮތުގައި މަޖިލީހަށް ހުށަހަޅަން ބޭނުންވާ ސޮއި ހޯއްދެވުމުގައި އަމަލީ ގޮތުން އުޅުއްވަނީ ނަޝީދެވެ.\nފައްޔާޒުގެ އިތުބާރު ނެތް މައްސަލައިގައި، ސަރުކާރު ކޯލިޝަންގައި ހިމެނޭ ޖޭޕީގެ ސްޓޭންޑަކީ ކޮބައިތޯ ޖޭޕީގެ މީޑިއާ ގްރޫޕުގައި ނޫސްވެރިއަކު ސުވާލުކުރުމުން، އެ ޕާޓީގެ ޗީފް ސްޕޯކްސްޕާސަން އަލީ ސޯލިހު ވިދާޅުވީ ޖޭޕީން އަބަދު ވެސް މަސައްކަތް ކުރަނީ މި ވެރިކަން ދަމަހައްޓަން ކަމަށެވެ. ގައުމާއި ރައްޔިތުންގެ ހައްގުގައި ރައީސް ކުރައްވާ މަސައްކަތްޕުޅަށް ފުރިހަމަ އިތުބާރު އެބައޮތް ކަމަށް ވެސް އަލީ ސޯލިހު ވިދާޅުވި އެވެ.\n"ރައީސްގެ ކެބިނެޓަށް ޖޭޕީގެ ފުރިހަމަ އިތުބާރު އޮވޭ. ކަމެއް ގޯހިއްޔާ އެކަމެއް އަބަދު ވެސް ހާމަކުރާނަން،" ކޮމިއުނިކޭޝަން މިނިސްޓްރީގެ ސްޓޭޓް މިނިސްޓަރުކަން ވެސް ކުރައްވާ އަލީ ސޯލިހު ވިދާޅުވި އެވެ.\nފައްޔާޒާ ދެކޮޅަށް ނަޝީދު އިސްވެ ނުކުންނެވީ ކީއްވެ ކަމެއް ސާފެއް ނޫނެވެ. އިތުބާރު ނެތްކަމަށް ހުށަހަޅަން ބޭނުންވާ ލިޔުމުގައި އޮތީ އެމްޑީޕީގެ ވައުދުތައް އޭނާ އަށް ފުއްދައި ނުދެއްވޭތީ އިތުބާރު ގެއްލުނީ ކަމަށެވެ.\n"މިހާރު" އާ ވާހަކަ ދެއްކެވި މެމްބަރަކު ވިދާޅުވި ގޮތުގައި ފައްޔާޒު ބޭރުކުރަން ދެކޮޅު ކަމަށް އެމްޑީޕީގެ ބައެއް މެމްބަރުން ސީދާ ނަޝީދަށް ދެންނެވި އެވެ. ސަބަބެއް ކަމަށް އެ ބޭފުޅުން ދެންނެވީ، އެއީ އަމިއްލަ ޕާޓީގެ ވަޒީރަކަށް ވެފައި، ފައްޔާޒާ ދެކޮޅަށް އެމްޑީޕީގެ ތެރެއިން މަސައްކަތް ފަށައިފި ނަމަ މަސްލަހަތު ގެއްލި، އެތެރޭގެ ހަމަނުޖެހުމާއި ހިޔާލު ތަފާތުވުންތައް ބޮޑުވާނެތީ އެވެ.\nމިނިސްޓަރު ފައްޔާޒުގެ އިތުބާރު ނެތްކަމުގެ ވޯޓާ ދެކޮޅަށް އެމްޑީޕީގެ ބައެއް މެމްބަރުން މިހާރު ވަނީ ސޯޝަލް މީޑިއާގައި ލިޔުއްވަން ވެސް ފައްޓަވައިފަ އެވެ.\nFayyaz aa dhekolhah seedhaa Nasheed, Baeh memberu Fayyaz ge dhifaaugai nukunnavaifi\nހުޅުމާލެ ދާއިރާގެ މެމްބަރު އަދި ރައީސް އިބްރާހިމް މުހައްމަދު ސޯލިހުގެ ކޮއްކޯފުޅު އަލީ ނިޔާޒު ކުރެއްވި ޓުވީޓެއްގައި ވިދާޅުވީ، ފައްޔާޒުގެ އިތުބާރު ނެތްކަމުގެ ވޯޓު ނަގަންޖެހޭ ސަބަބެއް ނެތް ކަމަށެވެ. މީދޫ ދާއިރާގެ މެމްބަރު ރޮޒައިނާ އާދަމްގެ ޓުވީޓުގައި ވިދާޅުވީ، ފައްޔާޒަކީ މި ސަރުކާރުގެ އެންމެ ހީވާގި ވަޒީރު ކަމަށާއި އޭނާ އަށް ފުރިހަމަ އިތުބާރު އެބައޮތް ކަމަށެވެ. އެ މައްސަލައާ ގުޅިގެން ފައްޔާޒު "މިހާރު" އަށް މިއަދު ވިދާޅުވީ، މި ސަރުކާރުގައި ހުންނަވައިގެން އިތުބާރު ގެއްލޭ އެއްވެސް ކަމެއް ކުރައްވާފައި ނުވާނެ ކަމަށެވެ. އަދި މިހާތަނަށް ވެސް މަސައްކަތް ކުރެއްވީ ރައީސް އިބްރާހިމް މުހައްމަދު ސޯލިހާއި ސަރުކާރުގެ ދިފާއުގައި ކަމަށް އޭނާ ވިދާޅުވި އެވެ.\nރައީސް މުހައްމަދު ނަޝީދު އެމްޑީޕީ މެމްބަރު ގާސިމް އިބްރާހިމް (މާމިގިލި) ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ޕާޓީތަކުގެ ކޯލިޝަން ފައްޔާޒް އިސްމާއިލް، އިކޮނޮމިކް މިނިސްޓަރު ކެބިނެޓް އިތުބާރުނެތްކަމުގެ ވޯޓް އިކޮނޮމިކް މިނިސްޓަރު އަލީ ސޯލިހް (ސްޓޭޓް މިނިސްޓަރު)\nކެބިނެޓައް ރައްޔިތުންގެ އިތުބާރު އޮތްތޯ ބަލަންޖެހެނީ، ޖޭޕީގެ އިތުބާރެއްނޫން\nއަމިތްލަ އުނުގައޮތް ފޮށާބަލަން އުޅެންފެށީ އޭރުން ވާނެ އެއްޗެއް އިނގޭބާ\nއެބަފެނޭ ދޯ ވަމުންދާ ވާގޮތް ތައް ! ޓަރާންޕޯޓް މިނިސްޓްރީއާއި ބައެއްކަހަ ތަންތަން މިހުންނަނީ ސްޓާސިނަމާފަދަ ތަންތާ ފައިސާ ދޭންޖެހޭ ގޮތައް !\nރައީސް މަޢުމޫނު ފަކީރަށް ސޯލިހް ކަންކުރެއްވިގޮތް ދުވަހަކުވެސް ހަނދާނެއް ނުނެތޭނެ.\nޖޭޕީ އިން ތިހެން ބުނާނެ ދޯ!\nއިތުބާރު ނެތޭ ބުނާ ހިސާބުން ދެން ވާނެ ގޮތް ޖޭޕީއަށް ރަގަޅަށް އެގޭނެ.


BREAKING: China Gai Anehkkaa Ves Covid Fethuren Fashaifi - Vaguthu\nމިހާރު ދުނިޔޭގައި ފެތުރެމުންދާ ކޮވިޑް-19ގެ ވައްތަރެއް ކަމަށްވާ ޑެލްޓާ ވޭރިއެންޓަށް ފައްސިވި ޗައިނާގެ އެއާޕޯޓެއްގައި މަސައްކަތް ކުރާ މީހަކަށް ފަހު، އެ ގައުމުގެ ބޮޑު ސަރަހައްދަކަށް ބަލި ފެތުރިގެން ހިނގައިދާނެ ކަމުގެ ބިރުހީވެއްޖެއެވެ.\nކޮވިޑްގެ ވޭދަނަތައް އެންމެ ފުރަތަމަ ފެނުނު ޗައިނާގައި އެ ބަލި ކޮންޓްރޯލްކޮށްފައި ވަނިކޮށް، އަލުން އެ ގައުމުގައި ކޮވިޑް ފެތުރެން ފެށީ ޖުލައި 20ގެ ފަހުންނެވެ. އެގޮތުން އޭގެ ފަހުން މިހާތަނަށް 206 ވޭދަނަ ފެނިފައި ވެއެވެ. މި ވޭދަނަތައް ފެނިފައި ވަނީ ނަންޖިންގ ސިޓީންނެވެ.\nމި އާ ވޭދަނަތައް ފެންނަން ފެށީ ރަޝިއާއިން އައި މަތިންދާ ބޯޓެއް ސާފް ކުރުމުގެ މަަސައްކަތުގައި އުޅުނު އެއާޕޯޓް ސްޓާފެއް ފައްސިވި ފަހުންނެވެ. އޭގެ ފަހުން މި ބަލި ފަސް ޕްރޮވިންސްއެއްގެ 13 ސިޓީއަކުން ފެނުނެވެ. އޭގެ ތެރޭގައި ވެރިކަން ކުރާ މައި ސިޓީ ބެއިޖިންގވެސް ހިމެނެއެވެ.\nމީޑިއާ ރިޕޯޓްތައް ބުނާގޮތުގައި، އޮގަސްޓް 11 އަ ހަމައަށް މިހާރު ނަންޖިންގ އެއާޕޯޓްގެ އޮޕަރޭޝަން ވަނީ ސަސްޕެންދްކޮށްފައެެވެ. އަދި 9.3 މިލިއަން މީހުން ދިރިއުޅެމުންދާ އެ ސިޓީގައި ކޮވިޑް ފެތުރިފައިވޭތީ ބެލުމަށް ޕީސީއާރް ޓެސްޓު ހެދުމަށް އަންގާފައި ވެއެވެ. އަދި ޖިއަންގސޫ ޕްރޮވިންސްގެ އެތައް ހާސް ބަޔަކު ފުރަބަންދުކޮށްފައިވާ ކަމަށްވެސް ރިޕޯޓްތައް ބުނެއެވެ.\nރިޕޯޓްތައް ބުނާގޮތުގައި،ޗައިނާގެ އިތުރު ސިޓީތަކުންވެސް ކޮވިޑް ފެނިގެން ޓެސްޓު ހެދުމުގެ މަސައްކަތައްް ދަނީ ކުރަމުންނެވެ.\nޗައިނާގެ ކަމާއި ގުޅުން ހުރި ތަޖުރިބާކާރުން ބުނާގޮތުގައި، މިހާ ބާރު ސްޕީޑްގައި އެ ގައުމުގައި ކޮވިޑް ފެތުރެން ފަށާފައި ވަނީ ޑެލްޓާ ވޭރިއެންޓްގެ ސަބަބުންނެވެ.\n22 ހާހަށްވުރެ ގިނަ ދަރިވަރުން ކޮވިޑް ވެކްސިންގެ ދެ ޑޯޒް ޖަހައިފި\nއެމެރިކާގެ ފަހުގެ އަސްކަރީ މަތިންދާ ބޯޓުގައި މައްސަލަތަކެއް އެބަހުރި: ޗައިނާ


Kolhigandehgai Kulhudhuffushi4geakah gehlun vehje\nކޮޅިގަނޑެއްގައި ކުޅުދުއްފުށީ ގެއެއްގެ ބަނބުކެޔޮ ގަސް ވެއްޓި ގެއްލުންވެފައި-- ފޮޓޯ: ކުޅުދުއްފުށީ ލައިވް\n10 ޖޫން 20190ކޮމެންޓް\nކޮޅިގަނޑެއްގައި ކުޅުދުއްފުށީގެ ހަތަރު ގެއަކަށް ގެއްލުންވެއްޖެ\nމިއަދު ހދ. ކުޅުދުފުއްޓަށް އެރި ކޮޅިގަނޑެއްގައި އެރަށުގެ ހަތަރު ގެއަކަށް ގެއްލުން ވެއްޖެ އެވެ.\nއެރަށު ކައުންސިލުގެ ރައީސް އަބްދުއްލަތީފް ހަސަން ސީއެންއެމް އަށް ވިދާޅުވީ، މިއަދު 1:00 ހާއިރު އައި އެ ކޮޅިގަނޑުގައި ދެ ގެއެއްގެ ފުރާޅުން ބައެއް އެއްލާލިއިރު ގެއެއްގެ ގޯތި ތެރޭގައި ހެދިފައި ހުރި ބޮޑު ބަނބުކެޔޮ ގަހެއް ވެއްޓި އެގޭގެ އިތުރުން އެތާ ކައިރީ ހުރި ގެއަކަށް ގެއްލުންވި ކަމަށެވެ.\nކޮޅިގަނޑުގައި ގެއްލުންވީ އެރަށު އުތުރު އަވަށުގައި ހުރި ހަތަރު ގެއަށްކަން ފާހަގަކުރައްވާ ލަތީފް ވިދާޅުވީ ފުރާޅު އެއްލާލި ދެ ގޭގެ ސީލިންގަށް ވެސް ވާރޭވެހި ކުޑަކޮށް ގެއްލުންވި ކަމަށެވެ. އެކަމަކު އެދެ ގެއިން މީހުން ބަދަލުކުރާވަރުގެ ބޮޑު ގެއްލުމެއް ނުލިބޭ ކަމަށް ލަތީފް ވިދާޅުވި އެވެ.\nއެރަށު ކައުންސިލާއި ފުލުހުންނާއި ސިފައިން ގުޅިގެން އަންނަނީ ގެއްލުންވި ގެތަކަށް އެހީވަމުންނެވެ.\nވައިގަދަވާނެ ކަމަށް ލަފާކޮށް މޫސުމާއި ބެހޭ އިދާރާއިން ވަނީ ހއ. އަތޮޅުން ކ. އަތޮޅަށް ވައިޓް އެލާޓް ވެސް ނެރެފައެވެ. އެގޮތުން އެވްރެޖުކޮށް 23 މޭލާ 29 މޭލަށް ވައިގަދަވި ނަމަވެސް ވިލާގަނޑުގައި ގަޑިއަކު 50 މޭލަށް ވައިޖެހޭނެ ކަމަށް މެޓް އޮފީހުން ބުނެ އެވެ.\nމެޓް ވިއްސާރަ ހދ. ކުޅުދުއްފުށި ސިފައިން\nކޮމިޝަނާ ޖެނެރަލް އޮފް ޓެކްސޭޝަން ކަމަށް ފަތުހުﷲ އާއި ނާޝިދު\nނިންމާފައި އޮތް މަޝްރޫއެއްގެ މައުލޫމާތު ސާފުކުރުމަށް ފަޒުލް ސުވާލުކުރައްވައިފި\nމަޖިލީހަށް ގާނޫނު ހެދޭނެ، އެއީ އޮޅުމެއް އޮތް ކަމެއް ނޫން: ނަޝީދު\nކުޑަކުދިންނަށް ކަމުދާ ބަނާނާ މިލްކްޝޭކް\nނަފްސާނީ ދުޅަހެޔޮކަމަށްޓަކާ އަމިއްލައަށް ކުރެވިދާނެ 20 ކަމެއް


Zack Snyder ge aa "Sci-Fi" film eh\nޒެކް ސްނައިޑާގެ އާ "ސައިފައި" ފިލްމެއް\nޒެކް ސްނައިޑާ ނެރޭ މި ފިލްމްގެ އަސްލު ކަމަށްވާ "ސެވަން ސަމުރައި" ފިލްމްގެ ޕޯސްޓާއެއް\n"ޖަސްޓިސް ލީގު" އަދި "އާމީ އޮފް ދަ ޑެޑް" ގެ ޑިރެކްޓާ ޒެކް ސްނައިޑާގެ އާ ސައިފައި ފިލްމްއެއް ނެޓްފްލިކްސް އަށް ގެނައުމުގެ މަސައްކަތް ކުރިއަށް އެބަދެ އެވެ.\nމީގެ 10 އަހަރު ކުރިން މަޝްހޫރު "ސްޓާ ވޯސް" ފްރެންޗައިސްއަށް ލިއުނު ޕްލޮޓްއަކަށް ބިނާ ކޮށް ނެރޭ މި ފިލްމް ހެދުމުގެ މަސައްކަތް މިހާރު ވަނީ ފަށާ ފައެވެ. އަދި މި ފިލްމްގައި ސްޓާ ވޯސް ފިލްމްތަކާއި އެއްގޮތް ކަމެއް ވާނެ އެވެ.\nޑިޒްނީން ލޫކަސް ފިލްމްސް ގަތުމުން ޒެކްގެ އޮރިޖިނަލް ޕިޗް ބޭނުން ނުކުރަން ނިންމުމުން މިހާރު ނެޓްފްލިކްސްއާއި ގުޅިގެން އެ ފިލްމުގެ ޕްލޮޓަށާއި އަސްލަށް ގިނަ ބަދަލުތަކެއް ގެނެސް އެ ފިލްމްއަކީ މުޅިން އާ ފްރެންޗައިޒް އެއްގެ ފެށުން ކަމަށް ހެދުމަށް ގިނަ މަސައްކަތްތަކެއް ވެސް ކުރެވެމުން އެބަދެއެވެ.\nމި ފިލްމުގެ ސްކރިޕްޓް މިހާރު ދަނީ ތައްޔާރު ކުރަމުންނެވެ. އަދި ސްކްރިޕްޓް ތައްޔާރު ކުރުމަށް ފަހު ފިލްމުގެ ޕްރޮޑަކްޝަން ފެށިގެން ދާނެ އެވެ. ފިލްމުގެ ޕްރޮޑަކްޝަން ފަށާނެ ވަކި ތާރީހެއް ނިންމާފައެއް ނެތެވެ. މި ފިލްމް ގެ ރިލީޒް ތާރީހެއް ވެސް އަދި އިއުލާން ކޮށްފައެއް ނެތެވެ.\nއަކިރާ ކުރޮސަވާގެ "ސެވަން ސަމުރައި" އަސްލެއްގެ ގޮތުގައި ބަލައިގެން ހަދާ މި ފިލްމްގެ އިތުރުން ފުރަތަމަ މި ޕްލޮޓް ނިސްބަތް ކުރި ސްޓާ ވޯސް ގެ އަސްލަކީ ވެސް "ސެވަން ސަމުރައި" އެވެ. ޒެކް ބުނި ގޮތުގައި މި ފިލްމަކީ އެނާ ވަރަށް ހަދަން ބޭނުން ވެފަ ހުރި ފިލްމްއެކެވެ. އަދި މި ފިލްމުގައި އޭނާގެ "ސްޓައިލް" ފެނިގެންދާނެ ކަމަށެވެ.\nއެމެރިކަން އަންޑަޑޯގް: ބިހައިންޑް ދަ ސީން ނެރެފި\n"ނެޓްފްލިކްސް ގީކްޑް" ގައި އާ ޝޯތަކެއް


Russsia vaccine ge agakee 20 dolaru\nމީހަކަށް ވެކްސިން ދެނީ: ރަޝިޔާގެ ކޮވިޑް ވެކްސިން ޖަނަވަރީގައި ބާޒާރުގައި ވިއްކަން ފަށާނެ\nރަޝިޔާއިން އުފެއްދި، ދުނިޔޭގެ ފުރަތަމަ ކޮވިޑް ވެކްސިން، "ސްޕޮޓްނިކް ވީ" ގެ އަގު 20 ޑޮލަރަށް ވުރެ ހެޔޮވާނެ ކަމަށާއި ސްޕޮޓްނިކް ވީ އަންނަ ޖެނުއަރީގައި ދުނިޔޭގެ ބާޒާރަށް ނެރެ ވިއްކަން ފަށާނެ ކަމަށް އެ ގައުމުން ބުނެފި އެވެ.\nމި ވެކްސިން ބާޒާރަށް ނެރޭއިރު އެމެރިކާގެ ފައިޒާ އާއި ބަޔޯންޓެކްގެ އިތުބާރު ބޮޑު ވެކްސިން އަންނަ ޑިސެމްބަރު މަހުގައި އެމެރިކާގެ މީހުންނަށް ދޭން ފަށާނެ އެވެ.\nސްޕޮޓްނިކް ވީގެ ދެ ޑޯޒު އަގު 20 އެމެރިކާ ޑޮލަރަށްވުރެ ހެޔޮވާނެ ކަމަށް ބުނާއިރު ބައެއް ރިޕޯޓްތައް ބުނަނީ ޑޯޒެއްގެ އަގަކަށް ވާނީ 10 ޑޮލަރު ކަމަށެވެ.\nރަޝިޔާގެ ވެކްސިން ޑަބްލިޔުއެޗްއޯއިން ރިވިއު ކުރުމަށް ފަހު ދުނިޔޭގެ ބާޒާރަށް ނެރުމުގެ ހުއްދަ ލިބޭނީ އަންނަ ޑިސެމްބަރު މަހުގެ ތެރޭގަ އެވެ. އެ ވެކްސިން ހޯދަން ދުނިޔޭގެ ވަރަށް ގިނަ ގައުމުތަކުން މަސައްކަތް ކުރާއިރު އޭގެ ތެރޭގައި ގިނައީ މެދުތެރޭ އޭޝިއާގެ ގައުމުތަކާއި ފަގީރު ގިނަ ގައުމުތަކެވެ. ބޮޑެތި ގައުމުތަކުގެ ތެރެއިން އިންޑިއާ އާއި ތުރުކީ، އަރިބި ބައެއް ގައުމުތަކުން ރަޝިޔާގެ ސްޕޮޓްނިކް ވީ ހޯދަން އެދިފައި ވެއެވެ.\nސެޕްޓެމްބަރު މަހު ރަޝިއާ އިން ސްޕޮޓްނިކް ވީ ނެރުނީ ފަހު މަރުހަލާ ފުރިހަމަ ނުކޮށެވެ. ނަމަވެސް މިހާރު ވަނީ އެ މަރުހަލާ ވެސް ނިންމާފަ އެވެ. ރަޝިއާގެ ވެކްސިން ދިން މީހުން 100 ޕަސެންޓް ކާމިޔާބު ކަމަށް އެ ގައުމުން ވަނީ ބުނެފަ އެވެ.\nރަޝިޔާ ޑަބްލިޔޫއެޗްއޯ ކޮވިޑް-19 + ކޮވިޑް-19 އިގެ ބަލާއާފާތް